ފަލަސުރުހީ: ރައީސް މުހައްމަދު ނަޝީދާއެކު\nއަޅުގަނޑު ލަފައެއް ނުކުރަން ޓްރެޝަރީ ބޮންޑެއް ވިއްކިދާނެ ކަަމަކަށް: ރައީސް ނަޝީދު\nއަމަން ބަލަހައްތާ މީހުންނަށް އުޖޫރަ ނުދެވޭނަމަ، ސަރުކާރުގެ ސައްހަ ކަމެއް ނެތް: ރައީސް ނަޝީދު\nވައްކަމާއި ފަސާދައާއި ކޮރަޕްޝަން ވެރިކަމުގެ ތެރޭގައާއި ސަރުކާރުގެ ތެރޭގައި އުފެދިފައިމިވަނީ އިންތިހާ އަށް: ރައީސް ނަޝީދު\n5 ފެބްރުއަރީ 2017 | އާދީއްތަ 02:35\nސަރުކާރުން އުންމީދު ކުރޭ 200 މިލިއަން ޑޮލަރެއްގެ ޓްރެޝަރީ ބޮންޑެއް ވިއްކަން، އެއީ އެއް މަސް ދުވަހުގެ ހަމަޖެހުން، އެނގިވަޑައިގަންނަވާނެ ސަރުކާރަށް ޖެހޭ މަހެއްގެ މައްޗަށް މުސާރައިގެ ގޮތުގައި 700 މިލިއަނަށް ވުރެ ގިނަ ރުފިޔާ ހޭދަކުރަން، ފެނަށް ކަރަންޓަށް ބޭހަށް ކާޑަށް މިއީ ކޮންމެ މަހަކު ސަރުކާރުން ސަކާކޮށްފައި ހުންނަން ޖެހޭ ފައިސާ، އަޅުގަނޑުމެންނަކަށް ނެތް އެއްކައިރި ކުރެވިފައި، އެކަންކަން މިހެން ދާކަމަށް ވާނަމަ އަޅުގަނޑުމެންނަށް ކުރިމަތިލާން މިޖެހެނީ ވަރަށް ބަނަ ދުވަސްވަރަކާ.\nއަޅުގަނޑު ދަންނަވަން އެނގޭތޯ ފުރަތަމަ ކަމަކަށް އަޅުގަނޑު ދެކޭ ގޮތުގައި 200 މިލިއަން ޑޮލަރުގެ ޓްރެޝަރީ ބޮންޑެއް ވިއްކައިގެން ނުވާނެ، އެ ބޮންޑުގެ އިންޓްރެސްޓް ރޭޓާއެކީގައި އެ ބޮންޑު އަނބުރާ ދައްކަންޖެހޭނީ ހަމަ ޑޮލަރުން، މިއަދު 50 މިލިއަން ޑޮލަރު އަޅުގަނޑުމެންގެ ރިޒާވުގައި ހުރިއިރު، އެ ވިއްކަވާ ޓްރެޝަރީ ބޮންޑު އަނބުރާ ދައްކަވަން ކޮންތާކުންތޯ އެ ފައިސާ އަނބުރާ ދައްކަވަނީ، ކިހާ ދުވަހެއްގެ ތެރޭގައިތޯ އެ އަނބުރާ ދައްކަން ޖެހެނީ، 120 ދުވަހުގެ ތެރޭގައި އާންމުކޮށް ޓްރެޝަރީ ބޮންޑެއް އަނބުރާ ދައްކަންޖެހޭ، 120 ދުވަސް ވާއިރުގައި އެފައިސާ އަނބުރާ ޖަމާވަނީ ކޮން މަގަކުންތޯ، މީގެން އެއްވެސް ކަމެއް އަޅުގަނޑުމެންނަކަށް ސާފެއް ނުވޭ\nއަދި ހަމައެކަނި އެފައިސާ އަނބުރާ ދެއްކުމެއް ނޫން، އެއާއެކީގައި ހަމަ އެހެން ޚަރަދުތައް ވެސް ކުރަންޖެހޭ، ފުރަތަމަ ކަމަކަށް އަޅުގަނޑު ލަފައެއް ނުކުރަން ޓްރެޝަރީ ބޮންޑެއް ވިއްކިދާނެ ކަަމަކަށް ރާއްޖޭގެ އިގްތިސާދު އޮތް ގޮތުގެ ސަބަބުން\nޓްރެޝަރީ ބޮންޑެއް ސަރުކާރަށް ވިއްކުނު ކަމަށް ވިޔަސް އަޅުގަނޑަށް ފެންނަ ފެނުމުގައި މީގައި ސަރުކާރަށް އަރައި ގަންނަން ވަރަށް ދަތި، މިއަންނަ މަސް ހަމަޖެއްސިދާނެ އެ ބޮންޑުން އެހެން ނަމަވެސް ކުރިއަށް އޮތް ތަން ސަރުކާރަށް ހަމަޖެއްސޭކަށް ނެތް، ރައީސް ޔާމީން އިގްތިސާދީ ސިޔާސަތު ކަނޑައެޅިގެން ފެއިލްވެއްޖެ އިނގޭތޯ، އެބޭފުޅާ އަށް އެއްގޮތަކަށް ވެސް އެނގިވަޑައެއް ނުގެންނެވި އިގްތިސާދީ ކަންކަން ކުރިއަށް ގެންދަވާކަށް.\nވަރަށް ގިނަ ބޭފުޅުންނަށް ވާގޮތެއް އަޅުގަނޑު ހިތުން، މިސާލަކަށް ގްރޭޑް 10 އަކާ ހަމައަށް އިގްތިސާދު ކިޔުއްވާފައި ހުންނެވީމާ ދެން ބައެއް ފަހަރު ހީފުޅު ކުރައްވަނީ ތިމަންނާއަށް މިކަން ވަރަށް ބޮޑަށް އެނގެޔޭ، އެކަމަކު ގައުމެއްގެ އިގްތިސާދު ހިންގުން އެއީ އަދި އެކަނި މިފޮތުގައި އޮންނަ ގޮތަށް އެކަނި ވަމުންދާ ގޮތެއް ނޫން، ވަރަށް ގިނަ ބައެއްގެ ލަފަޔާ އިރުޝާދާއެކީގައި މެނުވީ ވާކަމެއް ނޫން.\n4 ފެބްރުއަރީ 2017 | ހޮނިހިރު 22:15\nއަމަން ބަލަހައްޓާ ފަރާތްތަކަށް ދޭންޖެހޭ އުޖޫރަ މަސްނިމޭ އިރަށް ނުދެވޭ ކަމަށްވާނަމަ ސަރުކާރެއްގެ ސައްޚަކަމެއް ނެތް، ރައީސް ޔާމީނަކަށް ސަރުކާރަކު ނުހުންނެވޭނެ މުސާރަ ނުދެއްވާނަމަ އެއް، ހަގީގަތުގައި ފުލުހުންގެ ވާޖިބެއް މިއަދު އެއީ އަދި އެހެން ރައްޔިތުންގެ ފަރާތުން ވެސް މިކަމުގައި ތެދުވެ ދިނުން، ޓީޗަރުންގެ މުސާރައަށް ވީގޮތެއް ވެސް ނޭނގެ، ނަރުހުންގެ މުސާރައަށް ވީގޮތެއް ވެސް ނޭނގެ، ފުލުހުންނާއި ސިފައިންގެ މުސާރައަށް ވަމުންދާ ގޮތެއް ވެސް ނޭނގެ، ކާތިބުންނާއި ސެކެޓްރީންނާއި ޑިރެކްޓަރުންނާއި ޕާމަނަންޓް ސެކެޓްރީންނާ އެހެން ވެސް އިދާރީ މުވައްޒަފުން މުސާރަތައް ވެސް މިވަނީ އެތައް ތަނަކުން ލަސްވެފައި، މިއީ އަޅުގަނޑުމެންނަށް ކުރިއަށްދެވޭނެ ގޮތެއް ނޫން، މިމަހު ލަސްވީމާ ދެން މިއަންނަ މަހު އަދި މިކަން މާ ތާށި ވެގެންދާނެ.\n4 ފެބްރުއަރީ 2017 | ހޮނިހިރު 22:12\nވައްކަމާއި ފަސާދައާއި ކޮރަޕްޝަން ވެރިކަމުގެ ތެރޭގައާއި ސަރުކާރުގެ ތެރޭގައި އުފެދިފައިމިވަނީ އިންތިހާ އަށް، އެތައް އެތައް ބިލިއަން ޑޮލަރެއް އަޅުގަނޑުމެންގެ މާލީ ނިޒާމުގެ ތެރެއިން ބޭންކުގެ ނިޒާމުގެ ތެރެއިން މިވަނީ ދޮވެ ސާފުކޮށްފަ، އެކަންކަން އެހެންވީމާ އެހެން ވިޔަފާރިތަކުގެ އިތުބާރު ދިވެހިރާއްޖޭގެ މައްޗަށް ކުޑަވެގެންދާނެ، އިތުބާރު ކުޑަވީމާ ބޭރު ވިޔަފާރިވެރިންގެ އިންވެސްޓްމެންޓްތައް ދިވެހިރާއްޖެ އަށް އަންނަ ލެތް މަދުވާނެ\nދިވެހިރާއްޖެ އަށް ބޭރުގެ ގައުމުތަކުން ބޭރުގެ ވިޔަފާރިތަކުން އިންވެސްޓް ނުކުރާ ކަމަށް ވާނަމަ ދިވެހި އުފެއްދުންތެރިކަން މަދުވާނެ، ވަޒީފާގެ ފުރުސަތު މަދުވާނެ، ރައްޔިތުންގެ އާމްދަނީ މަދުވާނެ، ކަންމަތީ ފިހާރަތަކުގެ ވިކުރާ މަދުވެގެންދާނެ އެހެން ފިހާރަތަކުގެ ވިކުރާ ވެސް މަދުވެގެންދާނެ، އެހެންވީމާ މިބުރު ޖަހަމުން އެނބުރެމުން ސެނބުރެމުން މިދަނީ ތިރިއަށް\nއެއީ އަޅުގަނޑުމެންނަށް ދިމާވާ ވަރަށް ހިތާމަވެރިކަމެއް، އެންމެ ފަހުން އަޅުގަނޑުމެންނަށް އޭގެ އާޚިރު ނަތީޖާ މި ފެންނަނީ، އަޅުގަނޑުމެންގެ ބައިނަލްއަގްވާމީ ރިޒާވަކު ފައިސާއެއް ނެތް، އަޅުގަނޑުމެންނަށް މަހުން މަހުން މުސާރައެއް ނުދެވޭ، ފުލުހުންނަށް ދޭންޖެހޭ މުސާރަ ނުދެވިގެން ފުލުހުންނަށް ލޯނެއް ދެއްވައިފި، ދެން މިއަށް ވުރެ ހިތާމަވެރި ލަދުވެތިކަމެއް ސަރުކާރަކަށް ކުރިމަތިނުވާނެ.\n4 ފެބްރުއަރީ 2017 | ހޮނިހިރު 22:10\nވޯލްޑް ބޭންކުން ބުނެފައިވަނީ ދިވެހިރާއްޖޭގެ އިގްތިސާދު ވަނީ ވަރަށް ނާޒުކު ފަށްތަރެއްގައޭ: ރައީސް ނަޝީދު\nއިގްތިސާދު މިނާ އިގްތިސާދީ އިލްމުގައި ހުންނަ މިންގަނޑުތަކެއް ހުރޭ، އޭގެ ތެރޭގައި ހާއްސަކޮށް ގައުމީ އުފެއްދުންތެރިކަން އިތުރުވަމުންދާ މިންގަނޑު އެއީ ވަރަށް މުހިންމު މިންގަނޑެއް، ޖީޑީޕީ އިތުރުވަމުންނެއް ނުދޭ ގައުމީ އުފެއްދުންތެރިކަން އިތުރުވަމުންނެއް ނުދޭ.\nއިގްތިސާދު މިނުމުގައި ގެންގުޅޭ އަނެއް މިންގަނޑަކީ ތަކެތީގެ އަގު އުފުލިގެންދާ މިންވަރު، އަޅުގަނޑުމެންނަށް މި ފެންނަނީ އަގުތައް ވަރަށް މައްޗަށް އުފުލިގެންދާ ތަން، އިންފްލޭޝަން ވަރަށް ބާރަށް ކުރިއަށް އަރަމުންދާތަން، އަގުތައް މައްޗަށް އަރައިގެން ދިއުމަކީ އިގްތިސާދު ހީނަރުވާކަމެއް.\nވަޒީފާގެ ފުރުސަތޭ އަޅުގަނޑު މި ދަންނަވަނީ ސަރުކާރުގެ ވަޒީފާގެ ފުރުސަތެއް ނޫން، ވިޔަފާރީގެ ތެރެއިން އުފެއްދުންތެރިކަމުގެ ތެރެއިން ނިކުންނަ ވަޒީފާގެ ފުރުސަތު، މަސްވެރިކަމަށް ހުރި ފުރުސަތުތައް، ޓޫރިޒަމަށް ހުރި ފުރުސަތުތައް، އުފެއްދުންތެރިކަމަށް ހުރި ފުރުސަތުތައް، އެ ފުރުސަތުތައް ވެސް މިއަންނަނީ ކުރިއަށް ވުރެ މާބޮޑުތަނުން ހަނިވެގެން ދަށްވެގެން.\nއަޅުގަނޑުމެންނަށް ވޯލްޑް ބޭންކުން ވެސް އަދި އިންޓަނޭޝަނަލް މަނިޓަރީ ފަންޑުން ވެސް ރިޕޯޓްތައް ސާފުކޮށް އެބަހުރި ފެންނަން، މިއަދު ވެސް ބޭންކުން ބުނެފައިވަނީ ދިވެހިރާއްޖޭގެ އިގްތިސާދު ވަނީ ވަރަށް ނާޒުކު ފަށްތަރެއްގައޭ.\nއަޅުގަނޑު ދާދި ފަހުން އެމަރިކާ އަށް ކުރި ދަތުރެއްގައި ވޯލްޑް ބޭންކުގެ ޗެއާމަނާއެކުގައި މެންދުރު ކެއުމުގެ ފުރުސަތު އަޅުގަނޑަށް ލިބުނު، އެބޭފުޅާ އަޅުގަނޑަކަށް ވަރަށް ދިގުކޮށް ސާފުކޮށްދެއްވި ރާއްޖެއަށް އެބޭފުޅުން ދެކިވަޑައިގަންނަވާ ގޮތުގައި ވަމުންދާގޮތް.\n4 ފެބްރުއަރީ 2017 | ހޮނިހިރު 22:07\nޑރ. ޖަމީލާ އެއްވެސް މައްސަލައެއް ނެތް: ރައީސް ނަޝީދު\nއެއްވެސް މައްސަލައެއް ޑރ. ޖަމީލާ އުޅެނީ އެއް ނޫން، އަޅުގަނޑު މިތަނަށް އައި އިރުވެސް ޑރ. ޖަމީލާ ބައްދަލުކޮށްފައި އަޅުގަނޑު މި އައީ އަދި އަޅުގަނޑުމެން އިނގިރޭސީވިލާތުގައި އުޅޭ އިރުގައި މަދުވެގެން ހަފްތާއަކު ދެ ފަހަރު އަޅުގަނޑުމެން ދެ މީހުން ބައްދަލުވެ މަޝްވަރާކޮށް ހަދަން، އަޅުގަނޑާ ޖަމީލާ ދޭތެރޭގައި އޮންނަނީ ވަރަށް ގާތް ގުޅުމެއް، ހަމަގައިމުވެސް އަޅުގަނޑު ވަރަށް އިޚްތިރާމްކުރަން ޖަމީލަށް، އަޅުގަނޑު ދެކޭ ގޮތުގައި ޑރ. ޖަމީލަކީ ދިވެހިރާއްޖޭގެ ސިޔާސީ ލީޑަރުންގެ ތެރެއިން ވަރަށް ބޮޑެތި ކާމިޔާބީތަކެއް ހޯއްދަވާފައި ހުންނެވި ބޭފުޅެއް، އެހެންވީމަ އަޅުގަނޑުމެން އިރާދަކުރެއްވިއްޔާ ޑރ. ޖަމީލާއެއްކޮށް މަސައްކަތް ކުރަމުން ކުރިއަށް އޮތްތަނުގައި ވެސް ދާނަން،\n4 ފެބްރުއަރީ 2017 | ހޮނިހިރު 22:05\nރައީސް މައުމޫނާއި، ޤާސިމް އިބްރާހިމްވެސް އަޅުގަނޑުމެންނާއި ގުޅޭނެ ކަމަށް އުއްމީދުކުރަން: ރައީސް ނަޝީދު\nއެމްޔޫއޯގެ އެންމެ ބޮޑު ބޭނުމަކީ އެހެން ސިޔާސީ ޕާޓީތަކާ އެކުގައި އެމްޑީޕީ މަސައްކަތްކުރުމުގެ ތަރުތީބުތަކެއް ހޯދުން، އަޅުގަނޑުމެންނަށް ވަރަށް ދަތިވެފައި އޮންނަނީ އެހެން ޕާޓީއަކާ އެކުގައި މަސައްކަތް ކުރަން، އަޅުގަނޑު ދުށް ގޮތުގައި އަދި މިހާރު ވެސް އަޅުގަނޑު ދެކޭ ގޮތުގައި ޑިމޮކްރަސީގެ ވަރަށް މުހިންމުކަމެއް އެއީ ތަފާތު ފިކުރުތަކުގެ ޕާޓީތަކާއެކުގައި މަސައްކަތްކުރުމުގެ ތަޖުރިބާތަކެއް ހޯދުން، އެމްޔޫއޯ އިން އަޅުގަނޑުމެންނަށް އެ ފުރުސަތު ވަރަށް ފުޅާކޮށް ލިބިގެންދޭ، އަޅުގަނޑުމެންނަށް އެބަ ލިބޭ އަދާލަތު ޕާޓީއާއެކުގައި މަޝްވަރާކޮށްގެން އަދާލަތު ޕާޓީއާއެކުގައި މަސައްކަތްކުރުމުގެ ވަރަށް ބޮޑު ޖާގަ، ހަމައެއާއެކީގައި ކާނަލް ނާޒިމާއި ޑރ. ޖަމީލަށް ތާއީދުކުރާ ފަރާތްތަކާ އެކީގަވެސް މަސައްކަތް ކުރުމުގެ ފުރުސަތު އަޅުގަނޑުމެންނަށް ލިބިގެންދޭ، އަޅުގަނޑު އަދިވެސް އުންމީދު ކުރަނީ ޖުމްހޫރީ ޕާޓީ ވެސް އަދި ރައީސް މައުމޫން ވެސް އަޅުގަނޑުމެން މި ސިޔާސީ އެކުވުމުގައި މިހާރަށް ވުރެ މާބޮޑަށް ބައިވެރިވެވަޑައިގެން މަސައްކަތް ކުރައްވާނެ ކަމަށް،\n4 ފެބްރުއަރީ 2017 | ހޮނިހިރު 22:04\nއަޅުގަނޑެއް ގަބޫލެއް ނުކުރަން އެއްވެސް ބޭފުޅަކަށް އެމްޑީޕީގެ ކޮންޓްރޯލް އެއްވެސް އިރެއްގައި ނެންގެވިދާނެ ކަމަށް: ރައީސް ނަޝީދު\nއަޅުގަނޑެއް ގަބޫލެއް ނުކުރަން އެއްވެސް ބޭފުޅަކަށް އެމްޑީޕީގެ ކޮންޓްރޯލް އެއްވެސް އިރެއްގައި ނެންގެވިދާނެ ކަމަކަށް، ހަގީގަތުގައި އެމްޑީޕީގެ ގިނަ މެންބަރުންނަކީ ރާއްޖޭގައި ތިބި މިނިވަން ޚިޔާލުގެ ބޭފުޅުން އަދި ރާއްޖޭގައި ތިބި ޑިމޮކްރަސީ ގަބޫލުކުރާ ގިނަ ބައިވަރު ރައްޔިތުން، އެ ރައްޔިތުންގެ އެ މެންބަރުންގެ ކޮންޓްރޯލް އެއްވެސް ބޭފުޅަކަށް ނުނެންގެވޭނެ، އަޅުގަނޑަކަށް ވެސް އަދި އެހެން އެއްވެސް ބޭފުޅަކަށް ވެސް، އެ މެންބަރުން އަމަލުކުރައްވަމުން ގެންދަވާނީ އެ ބޭފުޅުން ދެކިވަޑައިގަންނަވާ ގޮތުގައި ޕާޓީއަށާއި ރާއްޖެއަަށް އެންމެ ފައިދާހުރި ގޮތަކަށް، އެ ބޭފުޅުން ވިސްނަވާނެ، އަޅުގަނޑަށް ފެނިފައި އޮތް ތަނުގައި އެބޭފުޅުންނަކީ ވިސްނުން ތޫނު ހާއްސަކޮށް ސިޔާސީ ކަންކަމާ ގުޅޭ ގޮތުން ފުން ނަޒަރަކުން ބައްލަވާ ބޭފުޅުންތަކެއް، އެހެންވީމަ އަޅުގަނޑެއް ނުދެކެން އެ މެންބަރުންގެ ކޮންޓްރޯލް ނެގުމަކީ ބޭނުންތެރިކަމެއް ކަމަށް ވެސް،\n4 ފެބްރުއަރީ 2017 | ހޮނިހިރު 22:03\nއެމްޑީޕީގެ މެމްބަރުން އެދެނީ ރިޔާސީ ކެނޑިޑޭޓެއްގެ ގޮތުގައި އަޅުގަނޑު ނިކުތުމަށް: ރައީސް ނަޝީދު\nއެމްޑީޕީ ދެކޭ ގޮތުގައި އެމްޑީޕީ އެދޭ ކެނޑިޑޭޓަކަށް، ޕާޓީ އެދޭ ކެނޑިޑޭޓަކަށް ރިޔާސީ އިންތިހާބުގައި ވާދަނުކުރެވިއްޖެނަމަ ދެން އެދެނީ އެހެން ކެނޑިޑޭޓަކަށް ޕާޓީ އިން ތާއީދުކުރަން، އެ އަނެއް ކެނޑިޑޭޓަކީ އެބޭފުޅުންނެއް ނޭދޭ ޕާޓީގެ ކެނޑިޑޭޓަކަށް ވުމަކަށް، އަޅުގަނޑުމެން އެ ވިސްނުމުގައި މަސައްކަތް ކުރަނީ ހާއްސަކޮށް އެންމެ ބޮޑު މަސައްކަތެއްގެ ގޮތުގައި ޕާޓީގެ ގައުމީ މަޖިލީހުގެ މެންބަރުން ދެކިވަޑައިގެން ތިއްބެވީ ޕާޓީ އެދޭ ކެނޑިޑޭޓް އެއީ ޕާޓީގެ ރިޔާސީ ކެނޑިޑޭޓްގެ ގޮތުގައި ކަށަވަރުކުރުމަށް ކުރަންޖެހޭ ހުރިހާ މަސައްކަތްތަކެއް އެބޭފުޅުން ކުރުމަށް\n4 ފެބްރުއަރީ 2017 | ހޮނިހިރު 22:00\nވޭތުވެދިޔަ 20-15 އަހަރުގެ ތެރޭގައި ދިވެހި ރައްޔިތުން ވަނީ އަޅުގަނޑަށް ވަރަށް ބޮޑު ހޭދައެއްކޮށްފަ. އެ ރައްޔިތުންގެ އުންމީދުތަކެއް ވަނީ އަޅުގަނޑަށް މަސައްކަތްތަކަކާ ވަރަށް ބޮޑަށް ގުޅުވާފަ. ވަރަށް ގިނަ ގައުމީ މަޖިލީހުގެ މެންބަރުން ވެސް އަދި އެހެން ރައްޔިތުން ވެސް އެބަ ދެކޭ އަޅުގަނޑުމެންނަށް އެންމެ ރަނގަޅު ގޮތަކަށް ވާނީ އަޅުގަނޑުމެންގެ ފަރާތުން ކެނޑިޑޭޓެއްގެ ގޮތުގައި އަޅުގަނޑު ހުރުމޭ.\n4 ފެބްރުއަރީ 2017 | ހޮނިހިރު 21:35


REPORT: Flying School Ge Dhoadhiyaa Kan, Dharivarunge Ethah Haas Shakuva Eh! - Vaguthu\nފްލައިން ސްކޫލްގެ ދޯދިޔާކަން، ދަރިވަރުންގެ އެތައް ހާސް ޝަކުވާއެއް!\n11 މަސް ކުރިން ( އޮކްޓޯބަރ 13, 2020 )\nއައްޑޫ ފްލައިން ސްކޫލްއާ މެދު ރާއްޖޭގެ ހުރިހާ ރައްޔިތުން ވެސް ފަޚުރުވެރިވެއެވެ. މިއީ އެ ދާއިރާ އިން އުނގެނެން ބޭނުންވާ އެތައް ދަރިވަރުންނާ ގުޅިލާމެހިފައި އޮތް ތަނެކެވެ. އެކަމަކު، އެތަނުގެ އުސޫލުތައް ދޯދިޔާ ކަމުން ދަރިވަރުންގެ ކަންބޮޑުވުން އިންތިހާ އަށް އެބައޮތެވެ. އެއީ ނިމުމެއް ނެތް ޝަކުވާއެކެވެ. ދަރިވަރުން ބޭނުން ވަނީ އެ ތަނުގައި ހިތްހަމަޖެހިލައިގެން ކިޔަވާލެވޭނެ ފަސޭހަ މާހައުލެކެވެ.\nފްލައިން ސްކޫލްގައި ކިޔަވައިދޭ މަރުހަލާތަކަށް ބަލާ އިރު:\n1) ބީ.އޭ.ކޭ ( ބޭސިކް އެއަކްރާފްޓް ނޮލެޖް ) : މި މަރުހަލާގައި ކުދިންނަށް ކިޔަވައިދެނީ ކޯހާ ގުޅޭ އަސާސީ ކަންކަމެވެ. އަދި އެންމެ އާދައިގެ ކަންކަމުގެ މައުލޫމާތު ކުދިންނަށް ފޯރުކޮށްދީ އަސްލު ކޯސް ކަމަށްވާ އޭޓީޕީއެލް ( އެއަލައިން ޓްރާންސްޕޯޓް ޕައިލެޓް ލައިސެންސް ) ގެ ގްރައުންޑް ކްލާސް ނުވަތަ ތިއަރީ ކުލާސްތަކަށް ކުދިން ބިނާކުރުމުގެ މަރުހަލާއެވެ. މި މަރުހަލާއަށް ހޭދަވަނީ 3-4 މަސް ދުވަހެވެ.\n2) އޭ.ޓީ.ޕީ.އެލް ( އެއަލައިން ޓްރާންސްޕޯޓް ޕައިލެޓް ލައިސެންސް ): މި މަރުހަލާއަކީ މިއީ ގްރައުންޑް ކްލާސް ނުވަތަ ކޯހުގެ ތިއަރީ ކުލާސްތަކެވެ. ޖުމްލަ 12 މާއްދާ އެކުލެވެއެވެ. މި މަރުހަލާގައި 6-8 މަސް ދުވަސް ހޭދަވެއެވެ.\n3) ތިއަރީ ޓެސްޓްތައް :ތިއަރީ ޓެސްޓްތައް ހެދުމުގެ ފުރުސަތު ލިބެނީ ގްރައުންޑް ކުލާސް ނިމި ސްކޫލްގެ 12 މާއްދާގެ އިމްތިހާނު ފުރިހަމަކުރުމުންނެވެ.\nފްލައިންގެ ފުރަތަމަ މަރުހަލާ ( ސޯލޯ ސްޓޭޖް ) ގައި ފުރަތަމަ ފްލައިޓަކީ އިންޓްރޮޑަކްޝަން ފަލައިޓެވެ. އެއަށް ފަހު ބައެއް އެއާ އެކްސެސައިޒް ހެދުމަށް ފަހު ސާކެޓް ފްލައިން ފައްޓައެވެ. ސާކެޓް ފްލައިން އަކީ ޓޭކް އޮފް، ލޭންޑިންގ އަދި އެމަޖެންސީ ޕްރޮސީޖަ ހަދަން ދަސްކޮށްދީ އަމިއްލަޔަށް ހުރިހާ ކަމެއް ކުރެވެންދެން ކުރާ ފްލައިންގްއެވެ.\nކްރޮސް ކަންޓްރީ ސްޓޭޖް: މި މަރުހަލާގައި ދަރިވަރުން އެކަނި އެއްތަނުން އަނެއްތަނަށް ދިޔުމުގެ ތަޖުރިބާ ހޯދަން ޖެހޭ އިރު މި މަރުހަލާގައި ދާނީ ފުވައްމަލައް ނުވަތަ ކޫއްޑޫ ނުވަތަ ކާޑެއްދުއަށެވެ.\nއިންސްޓްރުމެންޓް ފްލައިން ސްޓޭޖް: މިސްޓޭޖްގައި 2018 ގެ ކުރިން ސްކޫލުން އަންގާފައިވާ ގޮތުގައި ކޮންމެ ކުއްޖަކު 30 ގަޑިއިރު ސެސްނާ 150 އެއާކްރާފްޓްގައި އަދި 20 ގަޑި އިރު ފްރަސްކާ ސިމިއުލޭޓާގައި އަޅަން ޖެހެއެވެ.\nދެން އޮތް މަރުހަލާތަކަކީ، ސީ.ޕީ.އެލް ( ކޮމާޝަލް ޕައިލެޓް ލައިސެންސް ) ޗެކްރައިޑް އަށް ތައްޔާރުވުމުގެ ފްލައިންގ ސްޓޭޖް، އިންސްޓްރުމެންޓް ރޭޓިންގެ ޗެކްރައިޑް އަށް ތައްޔާރުވުމުގެ ސްޓޭޖް، މަލްޓި އިންޖިން ރޭޓިން ސްޓޭޖްއެވެ.\nކިޔެވުން ފަށާ ފަހުން ފީއަށް ބަދަލު އާދޭ، މުއްދަތަށް ކޯސް ނުނިމޭ ޝަކުވާ ބޮޑު\nފްލައިން ސްކޫލްގައި ތައުލީމް ހާސިލްކުރާ ކޮންމެ ބެޗެއް ވެސް ސްކޫލްއަށް ވަނުމުގެ ކުރިން ކޯހުގެ ފީގެ އޮނިގަނޑު އަދި ކޯހުގެ ފީ އާއި ގުޅޭ މައުލޫމާތު ހިމެނޭ ލިޔުމެއް ދަރިވަރުންނާ ހިއްސާކުރެއެވެ. އަދި ދަރިވަރުންނަށް ކޯހުން ޖާގަ ލިބުނުކަން އަންގަން ދޭ ޕްލޭސްމެޓް ލިޔުމުގައި 12-18 މަހާ ދޭތެރޭގައި ކޯސް ނިމޭނެ ކަމަށް ވެސް ބަޔާންކޮށްފައިވެއެވެ.\nއެހެންކަމުން ކޯހަށް ވަންނަ ދަރިވަރުން ތިބެނީ ވަކި މުއްދަތެއްގެ ތެރޭގައި، ކަނޑައަޅާ ވަކި ފީއެއް ދައްކާ ޚަލާސްކުރުމުން ކޯސް ނިމޭނެ ކަމުގެ ފޮނި އުންމީދާ އެކުގައެވެ. ނަމަވެސް ކަންތައްތައް ހިނގަނީ އެއާ މުޅިން ޚިލާފަށެވެ.\n" ޕްލޭސްމެންޓް ލެޓާގައި އޮންނަ މުއްދަތަކަށް ނުނިމޭ. އެންމެ އަވަހަށްވެސް ނިމެނީ ތިން އަހަރު ވަރުން. އެށް ވުރެ ވެސް ގިނަ ދުވަސް ވަނީ. ކޮންމެ އާ ބެޗަކާއި އެކު ފީ ބޮޑުވޭ. ލޯނު ލިބެނީ ފުރަތަމަ ސްޓްރަކްޗައަށް ބަލާފަ. ދެން އެތައް ފަހަރު މަތިން ފީ ބޮޑުވީމަ ކިހާ އުނދަގޫ ވާނެ." ދަރިވަރަކު ކިޔައި ދިނެވެ.\nފްލައިން ސްކޫލްގައި ކިޔަވާ ކުދިންގެ 60 އިންސައްތަ ކުދިން ތައުލީމް ހާސިލްކުރަނީ ޑިޕާޓްމެންޓް އޮފް ހަޔާ އެޑިއުކޭޝަން ލޯނުގައި ކިޔަވާ ކުދިން ކަމަށް ވާއިރު، އެކުދިންނަށް ސްޓައިޕެންޑް ( ހުރުމާއި ކެއުމުގެ ހަރަދު ) ލިބިފައިވަނީ ސްކޫލްއަށް ވަންނައިރު ލިބޭ ލިޔެކިޔުމުގެ މައްޗަށް ބަރޯސާވެގެންނެވެ.\nއެހެންކަމުން ކޯސް ނުނިމި ދިގުލައިގެން ދިއުމުގެ ނަތީޖާއެއްގެ ގޮތުން، ޑީ.އެޗް.އީ އިން ނެގި ލޯނު އެއްކޮށް ހުސްވެ ބައެއް ކުދިންނަށް ކޯސް މެދުކަނޑާލަން މަޖުބޫރުވެއެވެ.\n" ބައެއް ކުދިންނަށް ނޯވޭ އިތުުރު ލޯނެއް ލިބޭކަށް. ނޯވޭ އާއިލާއަށް ވެސް އެވަރު ޚަރަދެއް ކުރެވެން. އަދި ބައެއް ކުދިން ލޯނު އެއްކޮށް ހުސްވުމުން ކޯސް ކުރިއަށް ގެންދިއުމަށްޓަކައި އިތުރަށް އެކިއެކި ތަންތަނުން ލޯނު ނަގާ. ފުރަތަމަ ހޭދަވާނެ ކަމަށް ހީކުރި ވަރަށް ވުރެ މާ ބޮޑު އެއްޗެއް ހޭދަވޭ އަސްލު އެހެންވީމަ،" ދަރިވަރަކު ބުންޏެވެ.\nތިއަރީ ޓެސްޓު ހެދުމަށް ގެނައި ބަދަލާއި ގުޅިގެން އެތައް ތަކުލީފެއް!\n2018 ވަނަ އަހަރުގެ ނިޔަލަށް، ގިނަ ދަރިވަރުންނަށް ތިއަރީ ޓެސްޓްތައް ހެދުމުގެ ފުރުސަތު ލިބެނީ ގްރައުންޑް ކުލާސް ނިމި ސްކޫލްގެ 12 މާއްދާގެ އިމްތިހާނު ފުރިހަމަކުރުމުންނެވެ. އަދި 2018 ވަނަ އަހަރުގެ ކުރިން ކިޔަވަން ފެށި ދަރިވަރުން ފުރިހަމަކުރަނީ ސްރީލަންކަން އޭ.ޓީ.ޕީ.އެލް އެގްޒާމްއެވެ. އެކުދިން އިމްތިހާން ފުރިހަމަކުރަނީ ފަހަރަކު މާއްދާއެއްގެ އިމްތިހާން ނިންމަމުން، ގޮސް 12 މާއްދާގެ އިމްތިހާން ނިންމާގޮތަށެވެ.\nނަމަވެސް، 2018 ގައި ދިވެހި ރާއްޖޭގެ ސިވިލް އެވިއޭޝަން އިން އިމްތިހާނުގެ އޮނިގަނޑަށް ގެނައި އިސްލާހާ އެކު، އޭރު އިމްތިހާން ފުރިހަމަ ނުކޮށް ތިބި ހުރިހާ ކުދިންނަށް އާ އޮނިގަނޑުގެ ދަށުން" ސީއޭއޭއައި އޭޓީޕީއެލް އެގްޒާމް" ހަދަން މަޖުބޫރު ވިއެވެ.\nއެގޮތުން 2017 ވަނަ އަހަރު ކިޔަވަން ފެށި ކުދިން ވެސް "ސީއޭއޭއައި އޭޓީޕީއެލް އެގްޒާމް" ހަދަން ޖެހުމުގެ ސަބަބުން ކޯސް ފީއަށް ވެސް ވަނީ ބަދަލުތަކެއް އައިސްފައެވެ.\nއޭޓީޕީއެލްހެދުމަށް ލިބެނީ ހަ ސިޓިންގ ކަމަށާއި، އޭގެ ތެރެއިން ކޮންމެ ސިޓިންގ އަކީ 10 ދުވަސް ކަމަށް ފްލައިން ސްކޫލްގެ ދަރިވަރުން ބުނެއެވެ. މިގޮތަށް ކޮންމެ މަހަކު އާންމު ގޮތެއްގައި ދެ ސިޓިންގް އޮންނަ ކަމަށް ވެސް އެ ދަރިވަރުން ބުނެއެވެ.\nމި މަރުހަލާ ކުރިއަށް ދާގޮތް ކިޔާދެމުން ދަރިވަރުން ބުނީ، އެމް.ސީ.އޭ.އޭ ( މޯލްޑިވްސް ސިވިލް އެވިއޭޝަން އޮތޯރިޓީ ) އިން ކޮންމެ ކުއްޖަކުވެސް އިމްތިހާން ހެދުމަށް ރަޖިސްޓްރީ ވުމުން އޮންލައިން ޕޯޓަލްއެއް ދޭކަމަށެވެ. އެ ޕޯޓަލް އަކީ އެކުޖައްކު ތައްޔާރުވެފައި އިމްތިހާނުގެ މާއްދާތައް ބުކް ކުރުމަށް ދެވޭ ޕޯޓަލް އެއް ކަމަށާއި އެކުއްޖަކު ބޭނުން މާއްދާތަކަކަށް ތައްޔާރުވެ ނިމުމުން، ސްކޫލްގެ އިމްތިހާނުގެ ކަންތަކާއި ހަވާލުވެގެން ހުންނަ ފަރާތަށް އެކަން އަންގަން ޖެހޭ ކަމަށާއި އެއަށްފަހު ޕޯޓަލްގައި ބުކް ކުރެވޭނީ އެފަރާތުން އެންގުމުންކަމަށް ދަރިވަރުން ބުނެއެވެ.\nމިގޮތަށް ކޮންމެ ސިޓިން އަކާ ދިމާކޮށް ވެސް ދަރިވަރުން ސިޓީން އަށް އެދުނު ނަމަވެސް ސްކޫލުން އިމްތިހާނުގެ ޖާގަ ފުރިފައިވާ ކަމަށް ބުނާތީ އިތުރު ދަތިތަކާއި ދިމާވަކަން ދަރިވަރުން ފާހަގަކުރެއެވެ.\n" ހަ ކުދިން ކޮންމެ ދުވަހަކު އެގްޒާމް ހަދަން ފުރުސަތު އޮންނަ އިރު އެކަކު އެކަނިވެސް އެގްޒާމް ހަދާ. 12 މާއްދާ ހަ ސިޓިން އަށް ބަހާލައިގެން ކޮންމެ މަހަކު އެގްޒާމް ހެދިއަސް ހުރިހާ އެގްޒާމްއެއް ހެދޭނީ ހަ މަހުން. އެހެންވީމަ 7-11 މަސް އެބަ ހޭދަވެ މިކަމުގަވެސް " ދަރިވަރަކު ކިޔާދިނެވެ.\nއެކަށީގެންވާ އިންސާނީ އަދި އެހެނިހެން ވަސީލަތްތައް ނެތް!\nކޯހުގެ ދެވަނަ މަރުހަލާކަމަށްވާ ގައި 12 މާއްދާ އުނގަންނައިދޭން ހުރީ އެންމެ އިންސްޓްރަކްޓަރެކެވެ. އެގޮތުން ގިނަ އަދަދެއްގެ ކުދިން 2016 އިން ފެށިގެން ސްކޫލަށް ވަންނަމުންދާ އިރު ޖުމްލަ ގޮތެއްގައި މިމަރުހަލާ ނިންމަން ހައެއް ނުވަތަ އަށް މަސް ނަގާއިރު ބައެއް ކުދިންނަށް މިމަރުހަލާގައި ފްލައިންވެސް ނުފެއްޓެއެވެ.\nފްލައިން ނުވަތަ އުުދުހުމުގެ މަރުހަލާގައިވެސް އެކަށީގެންވާ އަވަސް މިނެއްގައި ކުދިންގެ ތަމުރީންތައް ކުރިއަކަށް ނުދެއެވެ. ދަރިވަރުން ބުނާގޮތުން، ( އިންޓްރޮޑަކްޝަން ފްލައިޓް ) މިހާރު ލިބެނީ ބީއޭކޭ ފޭޒް އާއި ކައިރިވެފައި ވަނިކޮށެވެ.\nފްލައިންގެ ފުރަތަމަ މަރުހަލާ (ސޯލޯ ސްޓޭޖުގައި) މިފްލައިންތަކަކީ ޑުއަލް ފްލައިން ( އިންސްޓްރަކްޓަރ އެކުގައި ) ތަކަކަށްވާ އިރު ޖުމްލަ ގޮތެއްގައި ސޯލޯ ( އެކަނި ދުއްވުން ) ލިބެނީ 30 ގަޑިއާއި 50 ގަޑި އިރާ ދޭތެރެއިންނެވެ. ދުނިޔޭގެ އެހެން ފްލައިން ސްކޫލްތަކަށް ބަލާއިރު 10-15 ގަޑި އިރުން ސޯލޯ ލިބެއެވެ.\nމިސްޓޭޖްގައި ގިނަ ކުދިން ސޯލޯ ނުލިބި ލަސްވާ އެންމެ ބޮޑު ސަބަބަކީ އެކަށީގެންވާ ގޮތަށް ފްލައިން އެކުއްޖަކަށް ނުލިބުން ކަމަށް ވާއިރު މި މަރުހަލާގައި އާއްމުކޮށް ފްލައިން ލިބެނީ ހަފްތާ އަކު އެންމެ ފްލައިޓެކެވެ.\nމިގޮތަށް ސްކޫލްއިން އަމަލުކުރުމުގެ ސަބަބުން ދަރިަވރުންގެ ޑުއަލް އަވާސް މައްޗަށް ގޮސް އެންމެފަހު ޑުއަލް އަވާސް ކޯހުގެ ފީސްޓްރަކްޗަ ގައި ދީފައިވާ އަދަދަށްވުރެ އިތުރަށް ގިނަ ކުދިން ފްލައި ކުރަން ޖެހުމަކީވެސް ދަރިވަރުންގެ ކޯސްފީ އަށް ބަދަލު އަންނަ އެއް ސަބަބެވެ.\nކުއްޖާއަށް ސޯލޯ ލިބި ބައެއް އެކްސެސައިޒްތައް ހެދުމަށް ފަހު ދެން އޮންނާނީ ކްރޮސް ކަންޓްރީ ފޭޒްއެވެ.\nކްރޮސް ކަންޓްރީ ސްޓޭޖްގައި 2018 ވަނަ އަހަރުން ފެށިގެން ގިނަ އަދަދެއްގެ އާ އިންސްޓަކްޓަރުން ސްކޫލާ ގުޅުމުން ކޮންމެ ކުރޮސް ކަންޓްރީ ފްލައިޓްއެއްގައި ސޭފްޓީ ޕައިލެޓްއެއްގެ ގޮތުގައި މި އިންސްޓަކްޓަރުން ދާގޮތަށް ސްކޫލުން ވަނީ ހަމަޖައްސާފައެވެ. މި ނިންމުމާ ގުޅިގެން ދަރިވަރުންނަށް އެކަނި ދުއްވައިގެން ލިބެން ޖެހޭ ހަގީގީ ތަޖުރިބާއިން މަހުރޫމުވެފައެވެ.\n" ސޭފްޓީ ޕައިލެޓުންގެ ގޮތުގައި އާ އިންސްޓްކްޓަރުން ކަމުން އެމީހުން ގިނަފަހަރަށް ކޮންޓްރޯލްސް ނަގާ. ކުއްޖާ އަށް ދުއްވަން ލިބޭ ވަގުތު މަދުވެ ވަރަށް. ބައެއް ދުވަސް ދުވަހު ދެ ފްލައިޓްވެސް ލިބޭ. ދެ މަސް ދުވަހުން މިސްޓޭޖް ނިންމާލެވޭނީ އާއްމުކޮށް މިސްޓޭޖްގައި 50 ނުވަތަ 60 ގަޑިއިރު ފްލައި ކުރާނެ. " ދަރިވަރަކު ބުންޏެވެ.\nދެން އޮތީ އިންސްޓްރުމެންޓް ފައިން ސްޓޭޖެވެ. 2018 ގެ ފަހުން އެމް.ސީ.އޭ.އޭ އިން އެމެންޑް ކުރި ގަވާއިދާއި އެކު ކޮންމެ ކުއްޖަކު 15 ގަޑި އިރު ސެސްނާ 150 އެއަކްރާފްޓްގައި،5ގަޑި އިރު ފްރަސްކާ ސިމިއުލޭޓަގައި އަދި 30 ގަޑި އިރު އެފް.އެން.ޕީ.ޓީ ސިމިއުލޭޓަގައި ފުރިހަމަ ކުރަންޖެހޭ ގޮތަށް ވަނީ އުސޫލު ބަދަލުކޮށްފައެވެ.\nއެއާއެކު 2017 ވަނަ އަހަރު ސްކޫލަށް ވަދެފައި ތިބި ކުދިންނަށް ވެސް ކޯސް ފީ ބޮޑުވުމާއި، ކްރޮސް ކަންޓްރީ ސްޓޭޖް ނިމި އިންސްޓްރުމެންޓް ސްޓޭޖް ފެށުމާއެކު ފްލައިން ލިބުން މަދުވުން ފަދަ އެތައް މައްސަލައެއް ދިމާވިއެވެ. އެ ދަރިވަރުންނަށް ފްލައިން ނުލިބޭ މަައިގަނޑު ސަބަބަކީ ސަބަބަކީ އިންސްޓްރުމެންޓް ފްލައިންއަށް ތިބި އިންސްޓްރަކްޓަރުން މަދުވެފައި ބޯޓުތައް މަދުވެފައި މިސްޓޭޖްގައި ކުދިން ގިނަވުމެވެ.\nދަރިވަރުން ބުނާ ގޮތުން ކޯހުގެ ގިނަ ދުވަސްތަކެއް ހޭދަވާ މަރުހަލާއަކީ މިއީއެވެ. އެ މަރުހަލާ ދިގުލައިގެން ދާ އެއް ސަބަބަކީ ސްކޫލްގެ ދޯދިޔާ އުސޫލުތައް ކަމަށް ވެސް ދަރިވަރުން ބުނެއެވެ. އެގޮތުން ސްކޫލުގައި އެއްވެސް ކަމެއް ކުރާނެ ގަވާއިދެއް އުސޫލެއް ނެތުމުގެ ސަބަބުން އެކި ކުދިންނަށް އެކި އެކި ގަވައިދު ހެދުމާއި، ބައެއް ކުދިންނަށް މިސްޓޭޖްގައި އިތުރަށް ފްލައި ކުރެވޭނީ ވަކި މާއްދާތަކެއްގެ އެގްޒާމް ހެދުމުން އަދި ބައެއް ކުދިންނަށް ވަކި އަދަދަކަށް އެގްޒާމް ހެދުމުން ކަމަށް އެންގުން ފަދަ ކަންކަން ވަނީ މެދުވެރިވެފައެވެ.\nދަރިވަރުން ވަނީ އެމް.ސީ.އޭ.އޭ ގަވައިދުގައިވާ ގޮތުން ނަމަ ސީ.ޕީ.އެލް ރިކުއަމަންޓްގައި ވަނީ އިންސްޓްރުމެންޓް 10 ގަޑިއިރު ކަމަށް ވާއިރު ބައެއް ކުދިން 10 ގަޑި އަށްވުރެ ގިނައިން ފްލައި ކުރަން ސްކޫލުން އަންގާތީ އެކަމުގެ ކަންބޮޑުވުންވެސް ހިއްސާކޮށްފައެވެ.\nދެން އޮތް މަރުހަލައަކީ ސީ.ޕީ.އެލް ( ކޮމާޝަލް ޕައިލެޓް ލައިސެންސް ) ޗެކްރައިޑް އަށް ތައްޔާރުވުމުގެ މަރުހަލާއެވެ. މިއީ ގިނަ ދަރިވަރުން އެ މަރުހަލާއެއްގައި ތާށިވާ މަރުހަލާއެވެ.\n" ސްޓޭޖްގައި ފްލައި ކުރަން ސްކޫލުގައި އޮންނަނީ އެންމެ ބޯޓެއް. އެއީ ސެސްނާ 172 އާރު.ޖީ. އެންމެ ބޯޓެއް އޮވެފައި ގިނަ ކުދިން މިސްޓޭޖްގައި ފްލައިކުރަން ޖެހެެ އިރު މިސްޓޭޖްގައި ފްލައި ކުރާ އިންސްޓްރަކްޓަރުން އެހާ މަދު. އަދި އެންމެ ބޯޓެއް އޮތީމަ ބޯޓް މެއިންޓެނެންސް ކުރާ ދުވަސް ތަކުގައި ފްލައި ކުރާނެ އިތުރު ބޯޓެއް ވެސް ނޯވޭ." ދަރިވަރަކު ކިޔާދިނެވެ.\nމި މަރުހަލާގައި ދިމާވާ ދަރިތައް ކިޔާދެމުން ދަރިވަރަކު ބުނީ، ޗެކްރައިޑް ގެކުރިން ފްލައި ކުރާ އިންސްޓްރަކްޓަގެ ރެކަމަންޑޭޝަން ނުލިބި ލަސްވުމާއި، ޗެކްރައިޑް އަޅާނެ އިންސްޓްރަކްޓަރަކު ނެތުން ފަދަ މައްސަލަަތައް މި މަރުހަލާގައި ދިމާވަ ކަމަށެވެ.\nއަދި މިިސްޓޭޖް އަށް އަންނަ އިރު ގިނަކުދިން ބާކީ 10 ނުވަތަ 15 ގަޑިއިރު އޮންނައިރު ރެކަމެންޑޭޝަން ނުލިބި ލަސްވުމާއި ގުޅިގެން އިތުރަށް ވަރަށް ބޮޑު އަދަދެއް ކޯހުގެ ފީގެ ގޮތުގައި ދަށްވާ ކަމށް ވެސް ދަރިވަރުން ބުނެއެވެ.\nހަމައެހެންމެ ބައެއް ކުދިން ހަމައެކަނި މިސްޓޭޖްގައި އެއް އަހަރު ހޭދަކުރެވިފައިވާ އިރު މި މަރުހަލާގައި ކޮންމެ ކުއްޖަކުވެސް އެންމެ މަދުވެގެން ވެސް ތިން މަސް ހޭދަ ކުރަން ޖެހޭކަން ދަރިވަރުން ފަހަގަކުރެއެވެ.\nދެން އޮތް އިންސްޓްރުމެންޓް ރޭޓިންގެ ޗެކްރައިޑް އަށް ތައްޔާރުވުމުގެ މަރުހަލާގައި އިންސްޓްރުމެންޓް 50 ގަޑިއިރު ހަމަކުރުމަށް ބާކީ ހުރި އިންސްޓްރުމެންޓް ފްލައިން އަދި ސިމިއުލޭޓާރ ގަޑި ހަމަކުރެއެވެ. މި މަރުހަލާގައިވެސް ފްލައި ކުރާ އިންސްޓަކްޓަރުން މަދުވެފައި ބޯޓުތައް މަދުވުން އަދި ރެކަމެންޑޭޝަން ނުލިބި ލަސްވާ މައްސަލަ ދިމާވެއެވެ.\nސީ.ޕީ.އެލް ނިމުމަށްފަހު އިންސްޓްރުމެންޓް ޗްކްރައިޑް އެޅުމަށް ޖުމްލަކޮށް ދޭއް ނުވަތަ ތިން މަސް ހޭދަކުރަން ޖެހެއެވެ.\nކޯހުގެ އެންމެ ފަހު މަރުހަލާ ކަމަށްވާ މަލްޓި އިންޖިން ރޭޓިން ސްޓޭޖް ގައިވެސް މިސްޓޭޖްގައި ވެސް ފްލައި ކުރަން ސްކޫލުގައި އޮންނަނީ އެންމެ ބޯޓެކެވެ.\n"މިސްޓޭޖުގައި ފްލައި ކުރަންޖެހެނީ އެންމެ ހަތް ގަޑިއިރު ކަމަށްވާއިރު މިސްޓޭޖަކީވެސް ވަރަށް ގިނަދުވަސް ހޭދަކުރަންޖެހޭ ސްޓޭޖެއް. އެއި އެންމެ ބޯޓެއް އޮތުމައި، މިސްޓޭޖްގައި ފްލައި ކުރާ އިންސްޓްރަކްޓަރުން މަދުވުމައި، މެއިންޓެނެންސް އަދި ސްކައި ޑައިވިން އަށް މި ބޯޓް ބޭނުން ކުރޭ، ސްކޫލަށް މަލްޓި ރޭޓިންގ އަށް ރާއްޖެއިން ބޭރު ކުއްޖަކު އައިސްފި ކަމަށްވަނީނަމަ އެކުއްޖަކަށް ފުރުސަތު ދިނުމާއި، ޗެކްރައިޑް އަޅާނެ އިންޓްރަކްޓަރަކު ނެތުން ފަދަ ކަންކަން ދިމާވާތީ." ދަރިވަރުން ކިޔާދިނެވެ.\nތަފާތު ކުރުންތައް ބޮޑު!\nފްލައިން ސްުކުލްގެ ދަރިވަރުން ބުނާގޮތުން އެ ސްކޫލުގައި ދިވެހި ކުދިންނާއި މެދު ގެންގުޅޭ ތަފާތު ކުރުންތައް ބޮޑެވެ. އެގޮތުން ބިދޭސީ ދަރިވަރެއް ނަމަ އެކުއްޖަކަށް ބަރާބަރަށް ފްލައިން އަދި އެހެނިހެން ކަންކަން ހަމަޖައްސާ ދިނުމާއި ކޯސް އަވަސް މުއްދަތެއްގެ ތެރޭގައި ނިންމާދޭ މައްސަލަ ފާހަގަކުރެވެއެވެ.\n" ދިވެހި ކުދިން ޖެހެނީ އަބަދުވެސް ޕޭމެންޓް ދާއްކާފައި ވެސް ފްލައިންގ އަށް އެދި ކުދިން ޖެހެނީ ސަލާން ޖަަހަން ދުވަން. ފްލައިން ޝެޑިއުލް ކުރުމުގައި އެއްވެސް ކަހަލަ ޓްރާންސްޕޭރެންސީ އެއް ނެތް\nސަރުކާރުގެ އެހީ ނުލިބި އަލުން އިމްތިހާން ހަދަން ޖެހިފާނެ ކަމުގެ ބިރު ހީވެފައި!\nމި ނޫނަސް ދަރިވަރުންގެ އެތައް ޝަކުވާއެއް ފްލައިން ސްކޫލާ މެދު އެބަހުއްޓެވެ. ސިވިލް އޭވިއޭޝަަން އޮތޯރިޓީއާ ކަމާ ބެހޭ ފަރާތްތަކަށް ތަކުރާރުކޮށް ދަރިވަަރުން ވަނީ ޝަކުވާ ހުށަހަޅާފައެވެ. ނަމަވެސް އެ އިދާރާތަކުން ދަރިވަރުންނަށް އެކަށިގެންވާ އިޖާބައެއް ދީފައެއް ނުވެއެވެ.\nދަރިވަރުން ބުނީ މިހާރު ސްކޫލްގައި ފްލައި ކުރަން އޮތީ އެންމެ ތިން ބޯޓު ކަމަށެވެ. އަދި މުޅި ޖުމްލަ ތިބީ ހަތަރު އިންސްޓްރަކްޓަރުން ކަމަށް ވާއިރު ދުރާލާ އެންގުމަކާ ވެސް ނުލައި ސްކޫލް މެނޭޖްމެންޓުން މިހާރު ވަނީ ސްކޫލްގެ އޮޕަރޭޝަން ހަފްތާއަކު ތިން ދުވަހަށް ބަދަލުކޮށްފައި ކަަމަށް އެ ދަރިވަރުން ބުނެއެވެ.\nމި ބަދަލާ އެކު ކޮންމެ ކުއްޖަކަށް ފްލައިޓެއް ނުވަތަ ސިމް ސެޝަނެއް ލިބެނީ 15 ދުވަހުން އަދި މަހަކު ލިބެނީ އެންމެ ދެ ގަޑިއިރަށެވެ.\nހަމައެހެންމެ މިއަހަރުގެ ޖެނުއަރީ ހަތަރުވަނަ ދުވަހު ސީޕީއެލް ޗެކްރައިޑް އެޅުމަށް އޮތް ހަމައެކަނި ފްލައިޓް ( ސެސްނާ 172 އާރުޖީ ) ހަލާކުވެފައިވާ ކަމަށާއި މިވަގުތު ސީޕީއެލް ޗެކްރައިޑް އަޅާނެ އިތުރު ބޯޓެއް ނެތް މައްސަލަ އަކީ ދަރިވަރުންގެ ސީރިއަސް ކަންބޮޑުވުމެކެވެ.\nދައްކަން އެބަ ޖެހޭ ކުރިން ގަޑިއަކަށް 300 ޑޮލަރު. މިހާރު އަރަންޖެހޭ އެއްޗަށް ގަޑިއަކަށް 700 ޑޮަލަރު. އެ އަށް އަރަން އެބަ ތިބި 30 އަށް ވުރެ ގިނަ ކުދިން އެބަ ތިބި. ކިއު ޖެހެނީ. ރޫލް ބުނާގޮތުން ތިއަރި އެގްޒާމް ނިމޭތާ3އަހަރު ތެރޭ ސީޕީއެލް ޗެކްރައިޑް އަޅަން ޖެހޭ. އެހެން ނޫނީ ޖެހޭނީ އަލުން އެގްޒާމް ހަދަން. އެގޮތަށް ތިއަރީ ހެދިތާ 5-6 މަސް ބާކީ ތިބި ކުދިން އެބަ ތިބި. އެ ދުވަސްކޮޅު ތެރޭ ސީޕީއެލް ޗެކްރައިޑް ނުނިމޭނަމަ ޖެހޭނީ އަލުން އެގްޒާމް ހަދަން. އަލުން އެގްޒާމް ހަދާނަމަ 33،000 ރުފިޔާ ދައްކަން ޖެހޭނެ. އެކަމަށް އިތުރު7މަސް 8 މަސް ވަރު ހޭދަ ވާނެ. މިކަމަށް ހައްލެއް ލިބެން އޮތީ ސިވިލް އޭވިއޭޝަން ނޫނީ އެހން ބަޔަކު އަޅުގަނޑުމެންނަށް އެހީވެގެން " ދަރިވަރަކު ފާހަގަކުރިއެވެ.\nމި މައްސަަލައަށް ހައްލެއް ހޯއްދަވައިދެއްވާނެ ކަމަށް ހަޔަ އެޑިއުކޭޝަން މިނިސްޓްރީން ވިދާޅުވެއެވެ. ސިވިލް އޭވިއޭޝަން އޮތޯރިޓީ އާއި ކަމާއި ބެހޭ އެހެން ވުޒާރާތަކުން އަދި މިކަމާއި މެދު ވަކި އެއްޗެއް ވިދާޅުވެފައެއް ނުވެއެވެެ.\nއޭއޭއޭއާއެކު ވެފައިވާ ފްލައިން ސްކޫލްގެ އެއްބަސްވުން އެވިޑުން ބާތިލްކޮށްފި\nއައްޑޫން އިތުރު 18 މީހަކު ކޮވިޑަށް ފައްސިވެއްޖެ\nއައްޑޫ ސުޕާމާކެޓެއްގެ ތެރޭ ހުރި މީހަކަށް ވަޅިން ހަމަލާ ދީފި\nއޮކްޓޯބަރ 13, 2020 16:00\nރާއްޖޭގެ ހަޔަަރ ޢެޑިއުކޭޝަން ފޯރުކޮއްދޭ ހުރިހާ ތަނަކުން ވެސް ކިޔަވައިދެނީ އަމާ ބުނީތީ ފަރައްދާ އުސޫލުން. ބަރާބަރަށް ޓިއުޝަން ފީ ދޭން ޖެހޭނެ. ފާސްވާނެ ފެންވަރެއް ނެތަސް.\nއޮކްޓޯބަރ 13, 2020 16:26\nމި ދިވެހިރާއްޖެ ނޫނިއްޔާ ދުނިޔޭގައި ނެތް ބޭރުގެ އެހެން ބަޔަކަށް މިނިވަން ކަމާއި ، ބާރާއި ނުފޫޒާއި ، އަދި ބޭނުން ހައި ގޮތަކަށް އުޅެގެން ވިޔަފާރި ކުރަން ފަސޭހަ ގައުމެއް. އެއްމެން އަޑު ނެތްތާކަށް ކިޔާއުޅޭ އިންޑިޔާ ލަންކާ ބަންގާޅުގަ އޭ އެންމެ ކޮރަޕްޝަން ބޮޑީ. އެކަމަކުވެ ބަލާބަށް އޭގެ ގައުމެއްގައި އެހެން ގައުމެއްގެ ބަޔަކަށް ހިތު ހުރި ގޮތަކަށް އުޅެވޭތަން ފެނޭތަށް! މިތާ މީހުން ހިތުން މީ އެންމެ ރަގަޅު ގައުމު. ކޮންމެ މީހެއްގެ އަތުގަ3ކެމެރާ ލީ އައިފޯނެއް އޮތީމަ އެ ވީ ދިވެއްސަކަަށް! ފުރަތަމަ ރަނގަޅު ކުރަންވީ ތިމާމެންގެ އުޅުން......ވ ސަލާމް\nއޮކްޓޯބަރ 13, 2020 18:24\nއޮކްޓޯބަރ 13, 2020 18:25\nޙަހަހަހަހަހަހަ ބޮއިކޮޓު ކުރޭ\nމިއީ ލޯލެސް ކަންޓްރީއެކޭ ބުނެވޭނެ ޖާގަ މިއޮތީ!! ފްލައިންގް ސްކޫލޭ ކިޔާފަ ބަޔަކު އައިސް ބޭނުން އެއްޗެއް ހަދާއިރު މިރާއްޖޭގެ ކަމާގުޅޭ ވުޒާރާތައް ތިބީ ނިދާފަ!! ގާނޫނެއް ގަވާޢިދެއް މިމީހުންގެ މައްޗަށް ހިންގާތަނެއް ނުފެނޭ!! އެތައް ބައިވަރު ކުދިންނެއް ތަންތަނުން ލޯނު ނަގައި2އަހަރުން ނިންމަން އައްޑޫ ސިޓީގައި މިހުންނަ ފްލައިން ސޮކޫލަށް މިދަނީ ވަރަށް ފޮނި އުންމީދަކާއެކު! އެކަމަކު3އަހަރު ހަތަރު އަހަރު ވާއިރުވެސް ކޯސް ނިމޭކަމަކަށް ނުވޭ!! ފީ ބޮޑުކުރަނީ އެބުނާހެން ކޮންމެ އާ ބެޗަކާއެކު! ބޮޑު ކަމެއް މިއޮތީ މިރާއްޖެއަށް މިހާރު ދިމާވެފަ!! ދެން މިހާރު މިރާއްޖޭގައި ތަރައްގީގެ މަޝްރޫޢެއް ހިންގަން އުޅޭނަމަ އެކަން މިއިއުލާންކުރަނީ މިރާއްޖޭގައި ހުންނަ އިންޑިޔާގެ ހައިކޮމިޝަނަރު! އެގްރިމަންޓްތައް ޑަރާފްޓުކޮށްފަ މިބުނާ ހައިކޮމިޝަނުން ނެރެގެންގޮސް ރައިސް މީހާއަތަށް ދިނީމާ އޭގަ އޮންނަ އެއްޗެއް ބަލާލުމެއްނެތި ނުވަތަ ދޭހަވެސް ނުވެ ހުރެ ސޮއިކުރަމުން އެގެންދަނީ!! އަނެއް މީނާ މިސޮއިކުރާ އެއްޗެއް ބަޔަކަށް ދައްކަންވެސް ނޫޅޭ ފޮރުވައިގެން މިގެންގުޅެނީ!! އަޅެ މީވާ ނުބައި ނުލަފާ ސަރުކާރެއްތާ؟ މިޕަޕެޓް ސަރުކާރު މިހިންގަނީ މިބުނާ ހައިކޮމިޝަންއިން!! އެމީހުންގެ ސިފައިން ރާއްޖޭގެ ތިން ސަރަޙައްދަކަށް އަޅާލާފަ އެވަނީ!! ހެކިކޮޕްޓަރާ ޑޯނިޔާތަކާ އެއްޗެހި ދުއްވަނީ ޖައްސަނީ ބޭނުންއިރަކު ބޭނުންގޮތަކަށް!! މިރާއްޖޭގެ7ސަރަޙައްދެއްގައި އިންޑިޔާގެ ކޮންޓްރޯލް އޮންނަގޮތަށް7ރާޑަރު ބަހައްޓައިފި! މިރާއްޖޭގެ އުތުރުން ފެށިގެން އައްޑޫ ސިޓީއާއި ދޭތެރޭގެ ކަނޑު އަޑީގެ ހުރިހާ ދިރާސާތަކެއް ކުރަން އެއޮތީ އިންޑިޔާގެ ނޭވީން ހިމެނޭ އިންޑިޔާގެ ކުންފުންޏަކަށް ދީފަ!! މިރާއްޖެ މިއޮތީ "އޮރިޔާން" ހާލާ މިހާރު!! މިދައުލަތުން މިގައުމުގެ މިނިވަންކަމާ އިސްތިގުލާލު ވެއްޔާ މޮޑެލައިފި!! މިކަމުގެ ޒިންމާ ޑިފެންސް މިނިސްޓަރު، ހޯމް މިނިސްޓަރު، ފޮރިން މިނިސްޓަރު، އިކޮނޮމިކް މިނިސްޓަރު، ރައްޔިތުންގެ މަޖްލީހުގެ ރައިސް، މިރާއްޖޭގެ ރައިސުލް ޖުމްހޫރިއްޔާ، ކޮމިޝަނަރ އޮފް ޕޮލިސް އަދި ޗީފް އޮފް ޑިފެންސް ޕޯސް އުފުލަންޖެހޭނެ!! ދަޢުވާ އުފުލޭނެ ކޮންމެވެސް ދުވަހަކުން މިމީހުންގެ މައްޗަށް!! ކޯޓުތަކުގައި ޖަވާބުދާރީ ވާންޖެހޭނެ!! ޙައްގު އަދަބު ލިބޭނެ! އެހެންވީމަ މިހާރު މިއޮތް ލޯލެސްކަން ނިމުމަކަށް ގެނަސް މިރާއްޖޭގެ ސަރަޙައްދުގައި ހިންގާ ހުރިހާ ތަނަކާއި ހަމަޔަށް ގާނޫނުގެ ދިގުއަތް ފޯރުވާދުވަސް އަންނާނެ!!\nއޮކްޓޯބަރ 13, 2020 20:32\nބޮޑު ސަލީބެއް ޖަހާފަ އެ ހުރީ ފޮޓޯ އިން ފެންނަ އިމާރާތުގަ\nއޮކްޓޯބަރ 13, 2020 22:05\nޓޮމް ކުޜޫޒް ގެނެވިއްޖާ ތިޔަ ހުރިހާ މައްސަލައެއް ހައްލުވާނެ.\nއޮކްޓޯބަރ 14, 2020 12:21\nމި ސުކޫލް ފެށީ ކޮން އަހަރަކު؟ އެންމެ އެދެވޭގޮތެއްގައި މި ސުކޫލް ހިނގީ ކޮން އަހަރުތަކަކު؟ މިސުކޫލުެ ޙާލަތު މިހާދަށަށް ވެއްޓުނީ ކޮން އަހަރކު؟


މިގައުމުގައި މިހާރު ދައުލަތެއް ނެތް\n11 އޮކްޓޯބަރ 2017 | ބުދަ 21:35\nމިގައުމުގައި މިހާރު ދައުލަތެއް ނެތް. މިގައުމުގައި ސަރުކާރުގެ ބާރު އޮތުމުން ކޮންމެ ކަމެއް ކުރިއަސް ބޭރު ގައުމުގަތުގައި މިވެރިންގެ ވާހަތަކެއް ޤަބޫލެއް ނުކުރާނެ. މިގައުމުގެ ފޮރިން ޕޮލިސީ ކުރިން އޮތްގޮތަކަށް ނޫން މިހާރު މިއޮތީ. ސައުދީ އަރަބިއްޔާއާއި ޗައިނާއިން މިގައުމާއި ދިމާލަށް ބަލާލަނީ.\n11 އޮކްޓޯބަރ 2017 | ބުދަ 21:56\nއެންޓީ ޓޯޗާ ޤާނޫނުގެ ދަށުން މިފަދަ މަރުގެ މައްސަލަތައް ޖެހޭނެ ބަލަން. ހިއުމަން ރައިޓްސް ކޮމިޝަންއިން މިކަން ޖެހޭނެ ބަލަން. ސަބަބު ނޭނގޭ ކަމަށް ބުނެ ނިންމައެއް ނުލެވޭނެ. ހަޤީޤަތް ހޯދާ ބަލަން ޖެހޭނެ. ހިޔާލު ފާޅު ކުރުމުގެ މިނިވަން ކަމުގެ ހައްގުގެ ބޭނުންކޮށްގެން ޖަލަށް ލާފައި ހުރިއިރު އެއީ ކުށެއް ކޮށްގެނެއް ނޫން. ޖަލަށް ލުމުން ހުރިހާ ހައްގުތަކުން މަހުރޫމްވީކީއެއް ނޫން. މި މަރުވެގެންދިޔަ މީހުންގެ ހައްގުތައް ހޯދަދޭންޖެހޭނެ.\n11 އޮކްޓޯބަރ 2017 | ބުދަ 21:42\nޖަލުގައި ހުކުމް ތަންފީޒު ކުރަމުންދިޔަ މީހަކު ނިޔާވުމަކީ ތަޙްޤީޤް ކުރަންޖެހޭ ކަމެއް. މިއީ އާދައިގެ ކަމެއް ނޫން. ޖަލު ތަކުގައި ވެފައި ހުރި ކަންކަން ބަލަން ޖެހޭ. މިކަމުގައި އިހުމާލުވާ ފަރާތްތައް ހޯދަން ޖެހޭނެ.\nރާއްޖެޓީވީގެ ފަލަސުރުކީގެ މިރޭގެ މެހްމާނުންނަކީ ގަމު ދާއިރާގެ މެންބަރު ަފއްޔަޒު އިސްމާއިލް އަދި ގަލޮޅު އުތުރު ދާއިރާގެ މެންބަރު ފައްޔާޒު އިސްމާއިލް.\n11 އޮކްޓޯބަރ 2017 | ބުދަ 21:36


Eydhafushee gai Covid-19 ah test kuran fashanee\nޖީން އެކްސްޕާޓް ކާޓްރިޖު ބޭނުން ކޮށްގެން ބ. އަތޮޅު ހޮސްޕިޓަލުގައި ކޮވިޑް19 އަށް ޓެސްޓު މި ހަފްތާތެރޭ ފެށޭވަރު ވާނެ ކަމަށް އެ ހޮސްޕިޓަލުން ބުނެފި އެވެ.\nބ. އަތޮޅު ހޮސްޕިޓަލް ހިމެނޭގޮތަށް އިތުރު ހަ ހޮސްޕިޓަލެއްގައި ކޮވިޑް-19 އަށް ޓެސްޓް ކުރުމަށް ބޭނުންވާ ކާޓްރިޖް ޑަބްލިއު.އެޗް.އޯ އިން ރޭ ވަނީ ހެލްތު މިނިސްޓްރީއާއި ހަވާލު ކޮށްފައެވެ.\nބ. އަތޮޅު ހޮސްޕިޓަލުގެ މެނޭޖަރު މުހައްމަދު ރަޝީދު ވިދާޅުވީ އެ ހޮސްޕިޓަލަކީ ކޮވިޑް-19 އަށް ޚާއްސަ ފަރުވާދިނުމަށްޓަކައި އައިސީޔޫއެއް ގާއިމުކުރަމުންދާ ހޮސްޕިޓަލަކަށްވާތީ، މި ޚިދުމަތާއެކު ކޮވިޑް 19 އަށް ޓެސްޓްކުރެވޭނެ އިންތިޒާމު ހަމަޖެހިގެން ދިއުމަކީ މި މަސައްކަތަށް ލިބުނު އިތުރު ފުރިހަމަ ކަމެއް ކަމަށެވެ.\nބ. އަތޮޅު ހޮްސްޕިޓަލްގައި ގާއިމުކުރާ ކޮވިޑް ސެންޓަރު\n“ކޮވިޑް ހޮސްޕިޓަލުގެ އައިސީޔޫތައް ނިމި، މެޝިންތައް އިންސްޓޯލް ކުރެވި ނިންމުމަކަށް ދާއިރު މެޝިނާއި ކާޓްރިޖްތައް ލިބޭ ކަމީ ރައްޔިތުން އުފާކުރާނެ ކަމެއް،” ހޮސްޕިޓަލް ތަކުގެ ވެރިންނާއިއެކު ރޭ އެންއޯއީސީގައި ކުރިޔަށްދިިޔަ ބައްދަލުވުމުގައި ރަޝީދު ވިދާޅުވި އެވެ.\nބ. އަތޮޅު ހޮސްޕިޓަލުގެ އިތުރުން ކޮވިޑް-19 އަށް ޓެސްޓު ކުރަން ފެށުމަށް ނިންމާފައި ވަނީ ށ. އަތޮޅު ހޮސްޕިޓަލް، އުނގޫފާރު ރީޖަނަލް ހޮސްޕިޓަލް، ގަން ރީޖަނަލް ހޮސްޕިޓަލް، ގ.އ އަތޮޅު ހޮސްޕިޓަލް އަދި އަބުދުއް ސަމަދު މެމޯރިއަލް ހޮސްޕިޓަލުގައެވެ.


46.9 މިލިއަން ރުފިޔާ ހޯދުމަށް ސްޓެލްކޯއާ ދެކޮޅަށް ކުރި ދައުވާ ކުރިއަށް ނުގެންދެވޭނެ: ސިވިލް ކޯޓް\nހަ ޓަނުގެ ފޯކްލިފްޓަކަށް އޯޑަރުދިނީ\nއެ މައްސަލަ އަދިވެސް އޮތީ ސުޕްރީމް ކޯޓުގައި\nކ. މާލެ 20 ޖެނުއަރީ 2017 | ހުކުރު 03:10 1,385\nސްޓެލްކޯ: ސެންޓާ އެންޓަޕްރައިސަސް އިން ގެނައި ފޯކް ލިފްޓާ ހަވާލުވާން ވަނީ ދެކޮޅު ހަދާފަ - ގޫގުލް\nޓަގް ބޯޓެއްގެ މައްސަލައިގައި އެމްޕީއެލް އިން 160 މިލިއަން ރުފިޔާ ދައްކަން ޖެހުނު ސެންޓާ އެންޓަޕްރައިސަސް ކުންފުނިން، ފޯކް ލިފްޓެއްގެ މައްސަލައިގައި 46.9 މިލިއަން ރުފިޔާ ހޯދުމަށް ސެްޓެލްކޯއާ ދެކޮޅަށް ދައުވާ ކުރި މައްސަލަ ކުރިއަށް ނުގެންދެވޭނެ ކަމަށް ސިވިލް ކޯޓުން ކަނޑައަޅައިފި އެވެ.\nސެންޓާ އެންޓަޕްރައިސަސް އިން ސްެޓެލްކޯއާ ދެކޮޅަށް ސިވިލް ކޯޓުގައި ދައުވާ ކޮށްފައިވަނީ އެ ކުންފުނިން ސްޓެލްކޯއަށް ގެނެސްދިން ހަ ޓަނުގެ ފޯކްލިފްޓެއްގެ އަގުގެ ގޮތުގައި ދައްކަންޖެހޭ 1.3 މިލިއަނެއްހާ ރުފިޔާ އާއެކު އެ ފައިސާ ނުދެއްކުމުން ލިބިފައިވާ ގެއްލުމުގެ ބަދަލުގެ ގޮތުގައި ޖުމްލަ 46.9 މިލިއަން ރުފިޔާ ހޯދުމަށެވެ.\nސެންޓާ އެންޓަޕްރައިސަސް އިން ސިވިލް ކޯޓުގައި ކުރި ދައުވާއާއި ގުޅިގެން އެ ކޯޓުން ބުރާސްފަތި ދުވަހު ކުރި ހުކުމުގައި ވަނީ، ސުޕްރީމް ކޯޓުގައި ހިނގަމުންދާ އިސްތިއުނާފީ ގަޒިއްޔާ ނިމުމުގެ ކުރިން ސިވިލް ކޯޓުގައި އެ މައްސަލަ ކުރިއަށް ނުގެންދެވޭނެ ކަމަށެވެ.


Neemaage Doodle-Arts aai eku Cycle thakah ithuru furihama kameh!\nކުރެހުންތެރިޔާ ނީމާ ޢިސްމާޢިލް\nކުރެހުމަކީ އަބަދުވެސް ވަރަށް ކުރާހިތްވާ ކަމެއް\nއެންމެ ބޮޑު ހިތްވަރެއް ލިބެނީ ޢާއިލާ އާއި ރައްޓެހިންގެ ފަރާތުން\nނިމާގެ މަސައްކަތަށް ޢާންމުންނަށް ވަރަށް ކަމުދޭ!\nކ. މާލެ | 27 އޮކްޓޯބަރ 2020 | އަންގާރަ 18:09 | 38,627\nކުރެހުންތެރިޔާ ޢާއިޝަތު ނީމާ އިސްމާޢިލް - ފޭސްބުކް\nއަޅުގަނޑުމެންގެ މި ކުޑަ ކުޑަ ދިވެހި ރާއްޖޭގައިވެސް ތަފާތު ދާއިރާތަކުން ފާހަގަކޮށްލެވޭފަދަ ކުޅަދާނަ ހުނަރުވެރިން ފެނިގެންދެއެވެ. ލަވަ ކިޔުމާއި، ކެއްކުމާއި، ނެށުމާއި ކުރެހުމުގެ ދާއިރާގައިވެސް ކުޅަދާނަ ހުނަރުވެރިންގެ މަސައްކަތްތަކަކީ، އަޅުގަނޑުމެން އަންތަރީސްކުރުވާފަދަ މަސައްކަތްތަކެވެ.\nޢުމުރުން އެންމެ6އަހަރުން ފެށިގެން ކުރެހުމަށް ޚާއްސަ ޝަޢުޤުވެރިކަމެއް ހުންނަ ޢާއިޝަތު ނީމާ އިސްމާޢިލް (ނިންނި) އަކީ އާދަޔާ ޚިލާފު ހުނަރުވެރި ކުއްޖެކެވެ. ކުރެހުމުގެ ތެރެއިން ޚާއްސަކޮށް ޑޫޑްލް އާރޓްސްއަކީ ނީމާ އެންމެ ޝަޢުޤުވެރިކަމާއެކުކުރާ މަސައްކަތެވެ. ބްރައިޓްވޭ އިންޓަރނޭޝަނަލް ސްކޫލްގެ ގްރޭޑް 8 ގައި ތަޢުލީމް ޙާސިލްކުރަމުންދާ ނީމާ ބުނިގޮތުގައި، ތަފާތު ކުރެހުންތަކުގެ ތެރެއިން އަބަދުވެސް އެންމެ ޝައުޤުވެރިކަން ހުންނަނީ ޑޫޑްލް އާރޓްސްއަށެވެ.\nއެންމެ ފުރަތަމަ ކުރަހަންފެށީ އާންޓްއެއް މެރީކުރި ހިސާބުން ފެށިގެން. ބޭބެ ވެސް އެއީ ޑޫޑްލް އާރޓިސްޓެއްވީމަ ބޭބެ ކައިރިން ވަރަށް ގިނަ އެއްޗެހި އޮޅުންފިލުވަން.\nބޭބެ ކައިރިން ކުރަހަން ދަސްކުރުމުގެ އިތުރުން ޔޫޓިއުބް އަދި އިންސްޓަގްރާމް މެދުވެރިކޮށް އިތުރަށް ކުރެހުމުގެ ކަންކަން ދަސްކުރަމުންދިޔަކަމަށް ނީމާ ބުންޏެވެ. ޚާއްސަ ތަމްރީނަކާއި ނުލައި، އަމިއްލަ މަސައްކަތުން، ދަސްކޮށް ހުނަރު ތަރައްޤީ ކުރަމުންގޮސް، ޢުމުރުން އެންމެ 13 އަހަރުގެ ނީމާގެ މަސައްކަތް މިހާރު ވަނީ އިތުރު ހަރުފަތަކަށް ގެންގޮސްފައެވެ. އެގޮތުން ސައިކަލްފަދަ ވެހިކަލްތަކުގެ ކަވަރުގައި ޕެއިންޓްކޮށް، ކުރެހުމަކީ އާންމުންގެ ތެރެއިން ގިނަ ބަޔަކަށް ނީމާގެ ހުނަރުވެރިކަން ހާމަވެގެންދިޔަ ކަމެކެވެ.\nރައްޓެހިިންނާއި ޢާއިލާގެ މީހުންގެ އެދުމުގެމަތިން މި މަސައްކަތް ފެށި ނަމަވެސް ކުރިޔަށްއޮތްތާނގައި، ވިޔަފާރިއެއްގެ ގޮތުގައި މި މަސައްކަތް ފުޅާ ކުރުމަށް ނިންމާފައިވާކަމަށް ނީމާ ބުންޏެވެ.\nއަގަކަށް ނޫން މިހާރު ކުރަނީ، އެކަމު ފެމިލީ މީހުންނާއެކު އެބަ ޑިސްކަސްކުރަން ވިޔަފާރިއެއް ގޮތަށް މި ކަން ކުރަން.\nނީމާ ކުރަހާފައިވާ ސައިކަލެއްގެ ކަވަރެއް\nމި މަސައްކަތްކުރަންފެށި ފަހުން މި ވީ އެއްމަސް ދުވަހުގެ ކުރު މުއްދަތުގެ ތެރޭގައި6ސައިކަލެއްގެ ކަވަރުގައި ކުރަހާފައިވާއިރު، އެންމެ ބޮޑު އެހީތެރިކަމެއް ލިބެނީ ބޭބެގެ ފަރާތުންކަމުގައި ނީމާ ބުނެއެވެ. އެގޮތުން ކްލިއަރ ސްޕަރޭ ޕެއިންޓްކުރުންފަދަ ކަންތައްކުރުމުގައި ބޭބެގެ އެހީތެރިކަން އަބަދުވެސް ލިބެމުންދާކަމަށް ނީމާ ފާހަގަކުރެއެވެ. ސައިކަލުގައި ޕެއިންޓް ކުރުމުގެ މަސައްކަތްފެށި ފުރަތަމަ ދުވަސްކޮޅު ދަތިތަކަކާއި ކުރިމަތިވެ ގިނަ ވަޤުތު ހޭދަވި ކަމުގައިވީނަމަވެސް، މިހާރު5ވަރަކަށް ގަޑިއިރު ތެރޭގައި ޕެއިންޓިންގ އެއްކޮށް ނިންމާލެވޭ ކަމުގައި ނީމާ ބުންޏެވެ.\nނީމާ ފާހަގަކުރި ގޮތުގައި އެންމެ ބޮޑު ދަތި ކަމަކީ ކުރެހުމަށް ބޭނުންކުރާ ޚާއްސަ މާރކަރ (މެޓަލިކް ޕެއިންޓް މާރކަރ) ބޭރުން ގެންނަން ޖެހުމެވެ.\nޖީ.އެން ސައިކަލެއްގައި ނީމާ ކުރަހާފައި\nނީމާގެ މި ހުނަރުން ފުރިގެންވާ މަސައްކަތަކީ ޒުވާނުންނަށް ޚާއްސަކޮށް، ކުރެހުމަށް ލޯބިކުރާ ފަރާތްތަކުގެ މެދުގައި ވަރަށް މަޤްބޫލު މަސައްކަތެކެވެ. ވެރިފަރާތުން ބޭނުންވާ ގޮތަކަށް ބޭނުން ޑިޒައިނަކަށް ކުރަހައިދޭއިރު، އާންމުންގެ ފަރާތުން ވަރަށްބޮޑު ތަރުޙީބެއް ލިބެމުންދާކަމަށާއި، ވަރަށް ގިނަ އޯރޑަރުތައް ލިބެމުންދާ ކަމަށް ނީމާ ފާހަގަ ކުރެއެވެ.\nނީމާގެ ކުރެހުންތަކާއި މަސައްކަތްތައް އާންމުންނަށް ޙިއްސާ ކުރުމަށްޓަކައި އިންސްޓަގްރާމް އެކައުންޓެއްވަނީ ހުޅުވާފައެވެ. ninni5336 މިއެކައުންޓް މެދުވެރިކޮށް ކޮންމެ ބޭފުޅަކަށްވެސް ނީމާގެ މަސައްކަތްތައް ބަލާލެވޭއިރު، ޑައިރެކްޓް މެސެޖް މެދުވެރިކޮށް އަދި 9516940/ 7414146 މި ނަމްބަރުތަކަށް ގުޅާލުމުން އޯރޑަރ ދިނުމުގެ ކަންކަން ހަމަޖެހިގެންދާނެކަމަށް ނީމާ ބުނެއެވެ.\nކުރެހުމުގެ މަސައްކަތަށް އާއިލާއާއި އެކުވެރިންގެ ފަރާތުންވެސް ވަރަށް ބޮޑު އެއްބާރުލުމެއް ލިބޭކަން ފާހަގަކޮށް ނީމާ އިތުރަށް ބުނީ، މިއަދު މި ލިބޭ ކާމިޔާބީގެ އެންމެ ބޮޑު އެއް ޙިއްސާދާރަކީ ނީމާގެ ބޭބެ ކަމުގައެވެ. އެގޮތުން ކުރެހުމުގެ ކަންކަން އުނގަންނައި ދިނުމުގެ އިތުރުން، މަސައްކަތްތައް އިތުރަށް ފުޅާކޮށް، އިތުރު ޙަރުފަތްތަކަށް ވާޞިލްކޮށްދިނުމުގެ އަަސްލަކީވެސް ބޭބެ ކަމުގައި ނީމާ ދެކެއެވެ.\nނީމާ ޢާއިލާއާއި އެކު\nމުސްތަޤްބަލުގައި އެއަރ-ކްރާފްޓް އިންޖިނިއަރަކަށްވުމުގެ ޝަޢުޤުވެރިކަންހުރިކަމުގައި ވީނަމަވެސް، ދިރިއުޅުމުގެ އެއްވެސް ހިސާބަކުން ކުރެހުމުގެ "ހޮބީ" ދޫކޮށްނުލާނެކަމުގައި ނީމާ ބުުނެއެވެ. އެހެން ހުނަރުތައްފަދައިން، ކުރެހުމުގެ ހުނަރަކީވެސް، ފަރިތަކުރުންތައް ލިބި، ގިނައިން ކުރެހި ވަރަކަށް ތަރައްޤީވާނެ ހުނަރެއްކަމުގައި ނީމާ ފާހަގަކުރެއެވެ.\nކުރެހުމުގެ ހުނަރު ލިބި، މި ދާއިރާއިން ކުރިޔަށްދާން ބޭނުންވާ އެހެންކުދިންނަށްވެސް ނީމާ ދޭން ބޭނުންވާ މެސެޖަކީ، އެންމެ ބޭނުންވާގޮތަށް ނުކުރެހުނުކަމުގައި ވީނަމަވެސް، އުންމީދު ގެއްުލުވައިނުލައި، ހެދޭ ގޯސްތަކުން އިތުރު ކަންތައްތައް ދަސްކޮށް ކުރިޔަށް ދިޔުމަށެވެ.


SunOnline: Dr. Niyaf ge vahakathakah Rozaina thaaeedhu kurevumun Azim ge nuruhun\ndate_range ހުކުރު 25 ސެޕްޓެމްބަރު 2020\nޑރ. ނިޔާފްގެ ވާހަކަތަކަށް ރޮޒެއިނާ ތާއީދު ކުރެއްވުމުން އާޒިމްގެ ނުރުހުން\n21 Jul 2020, 00:33\nރައްޔިތުންގެ މަޖިލީހުގެ ޖަލްސާއެއްގެ ތެރެއިން މެމްބަރު އަލީ އާޒިމް -- ފޮޓޯ/ މަޖިލިސް\nއާންމު ސިއްހަތުގެ ގާނޫނަށް ގެންނަން ހުށަހެޅި އިސްލާހަށް ޑރ. އަލީ ނިޔާފް ދެއްވި ހިޔާލަށް، ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރު އަދި އެމްޑީޕީގެ ޗީފް ވިޕް ރޮޒެއިނާ އާދަމް ތާއީދުކުރެއްވުމުން މެދުހެންވޭރު ދާއިރާގެ މެމްބަރު އަދި އެމްޑީޕީގެ ޕާލިމެންޓަރީ ގްރޫޕުގެ ލީޑަރު އަލީ އާޒިމް ނުރުހުންފާޅުކުރައްވައިފިއެވެ.\nސިއްހީ ނުރައްކަލެއް އިއުލާނުކޮށް ނެރޭ ގަރާރު، 48 ގަޑިއިރުތެރޭގައި ރައްޔިތުންގެ މަޖިލީހަށް ހުށަހަޅައި، މަޖިލީހުގެ ރުހުން ހޯދަން ޖެހޭ ގޮތަށް އާންމު ސިއްހަތު ރައްކާތެރި ކުރުމުގެ ގާނޫނަށް ހުށަހެޅި އިސްލާހުގެ ބިލަށް މަޝްވަރާ ހޯދުމަށް ބޭއްވި ބައްދަލުވުމުގައި ރޭ ޑރ. ނިޔާފް ވަނީ ވާހަކަފުޅު ދައްކަވައިފައެވެ.\nޑރ. ނިޔާފް ދެއްކެވި ވާހަކަފުޅުން ބައެއް ފެންނަ ވީޑިއޯއެއް މެމްބަރު ރޮޒެއިނާ ވަނީ ޓްވީޓު ކުރައްވައިފައެވެ. ސިއްހީ ކުއްލި ނުރައްކަލުގެ ހާލަތުގައި މިސްކިތްތައް ބަންދު ކުރެވޭ ނަމަ ރައްޔިތުންގެ މަޖިލިސްވެސް ބަންދު ކުރެވެން ޖެހޭ ކަމަށް ޑރ. ނިޔާފް ވިދާޅުވާތަން އެ ވީޑިއޯއިން ފެނެއެވެ. އަދި ސިއްހީ ކުއްލި ނުރައްކަލުގެ ހާލަތުގެ ގަރާރު ބާތިލު ކުރުމުގެ ބާރާއި، ގަަރާރަށް ބަދަލު ގެނައުމުގެ ބާރާއި، މަޖިލީހަށް ފެންނަ ބަދަލެއް ގަރާރަށް ގެނައުމުގެ ބާރު ބިިލުގައި މަޖިލީހަށް ދީފައިވާކަން ފާހަގަކުރައްވައި ސިއްހީ މާހިރުންގެ ލަފައާއެކު އެކަން ކުރަން ބިލުގައި ހިމަނަން އޭނާ އެދިވަޑައިގެންނެވިތަން ފެނެއެވެ.\nއެ ވީޑިއޯއާއެކު ރޮޒެއިނާ ވިދާޅުވީ، ޑރ. ނިޔާފް ދެއްކެވި ވާހަކައާ އެއްބަސްވެވަޑައިގަންނަވާ ކަމަށެވެ. އަދި އޭނާގެ ހުށަހެޅުންތައް ކޮމެޓީއިން ބަލައިގަންނާނެ ކަމަށް އުންމީދު ކުރައްވާ ކަމަށް ވިދާޅުވިއެވެ.\nރޮޒެއިނާގެ ޓްވީޓަށް ރައްދުދެއްވައި އާޒިމް ވިދާޅުވީ، ޕާޓީގެ ޗީފް ވިޕް ކަމަށްވާ ރޮޒެއިނާގެ ހިޔާލުތައް ޕީޖީ ގްރޫޕުގެ ތެރޭގައި މަޝްވަރާ ކުރެއްވޭނެ ކަމަށެވެ. އެކަން ކުރަންވީ ސޯޝަލް މީޑިއާގައި ނޫން ކަމަށް އޭނާ ވިދާޅުވިއެވެ. އަދި މިއީ ތާއީދު ހޯދުމުގެ މުބާރާތެއް ނޫން ކަމަށާއި، އަމިއްލަ ފައިދާއަށް "ޕޮޕިއުލިސްޓް އެޖެންޑާ" ކުރިއެރުވުމަކީ ރަނގަޅު ގޮތެއް ނޫން ކަމަށް ވިދާޅުވިއެވެ.\nމާފަންނު އުތުރު ދާއިރާގެ މެމްބަރު އިމްތިޔާޒު ފަހުމީވެސް ވަނީ ރޮޒެއިނާގެ ޓްވީޓަށް ފާޑުވިދާޅުވެފައެވެ. އޭނާ ވިދާޅުވީ، ރޮޒެއިނާ ކޮމެންޓު ކުރެއްވީ ބިލު ވިދާޅުނުވެހެން ހީވާ ކަމަށެވެ.\nއާޒިމްގެ ވާހަކަތަކަށް ރައްދު ދެއްވަމުން ރޮޒެއިނާ ވިދާޅުވީ، އޭނާ އާންމުންގެ ތެރޭގައި އެއްބަސްވީ ވަރަށް އިހުތިރާމު ލިބިފައިވާ ޑޮކްޓަރަކު ދެއްވި ރަނގަޅު ހިޔާލަކަށް ކަމަށެވެ. އަދި މައްސަލައަކީ މިހާރު އެކަމަކާ ގުޅިގެން މަޝްވަރާ ކުރެވެމުންދާ މައްސަަލައެއްކަން ފާހަގަކުރެއްވިއެވެ. އަދި އާޒިމް އެހެން ވިދާޅުވުމުން ހައިރާންވެވަޑައިގަންނަވާ ކަމަށްވެސް ރޮޒެއިނާ ވިދާޅުވިއެވެ.\nއެ ގާނޫނަށް ހުށަހެޅި އިސްލާހުތަކާ ގުޅޭގޮތުން ޑރ. ނިޔާފް ފާހަގަ ކުރެއްވި ކަންކަމަށް ރޮޒެއިނާ ތާއީދު ކުރައްވާފައިވާއިރު، ބިދޭސީންނަށް ރެޒިޑެންޓު ވިސާ ދިނުމުގައި ފަސޭހަ ގޮތްތަކެއް ހަދަން ހުށަހެޅި އެމްޑީޕީގެ އިސްލާހުގައިވާ ކަންކަމަށް އޭނާ ވަނީ ދެކޮޅު ހައްދަވައިފައެވެ.\nސޫޒަންގެ ހަޔާތުން ސިޔާސީ، ފިލްމީ "ޗަރުކޭސް"\nއެމްޑީޕީ މެމްބަރުން މަދުވިއިރު، ޕީޕީއެމްގެ އަދަދު މައްޗަށް\nޕާޓީތަކުގެ ގާނޫނުގެ އިސްލާހުތަކަށް އެމްޑީޕީން ހިޔާލު ހޯދަނީ


Countline Ge Faraathun Teacherunnah Surprise Eh - Vaguthu\nކައުންޓްލައިންގެ ފަރާތުން ޓީޗަރުންނަށް ސަޕްރައިޒެއް\nބައިނަލް އަގްވާމީ ގޮތުން ފާހަގަކުރާ ޓީޗަރުންގެ ދުވަހަކީ އޮކްޓޯބަރުގެ މަހުގެ ފަސް ވަނަ ދުވަހެވެ. ދުވަހާއި ގުޅުވައިގެން، މާލެ އާއި އަތޮޅު ތެރޭގައި މިދިޔަ ބުދަ ދުވަހުން ފެށިގެންނެވެ. ކޮންމެ އަހަރެއްގައިވެސް މި ދުވަސް އެކި ގޮތްގޮތަށް ފާހަގަކުރެއެވެ. އަދި ހަރަކާތްތައް ދެ ތިން ދުވަހަށް ދެމިގެން ދެއެވެ.\nއެގޮތުން މިއަދުވެސް އެތައް ޓީޗަރުންނަށް ހާއްސަ ހަރަކާތްތަކެއް ރާއްޖޭގެ އެކި ކަންކޮޅުތަކުގައި ކުރިއަށްދިޔައެވެ. މިއަދު ކުރިއަށްގެންދިޔަ ހަރަކާތްތަކުގެ ތެރެއިން ފާހަގަކޮށްލަން ޖެހެނީ، ޓީޗަރުންނަށް ދިން ސަޕްރައިޒެވެ. މި ސަޕްރައިޒް ޓީޗަރުންނަށް ދީފައި ވަނީ، ރާއްޖޭގެ އެންމެ ފުޅާ ދާއިރާއެއްގައި ޗޮކްލެޓް ވިއްކަމުން އަންނަ ކުންފުނިކަމުގައިވާ ކައުންޓް ލައިނުންނެވެ.\nމީގެ ކުރިން ކައުންޓްލައިން އިން ސްޕޮންސާ ދީގެން ޓީޗަރުންގެ ދުވަސް ފާހަގަކުރަނީ ހަމައެކަނި އެއް ސްކޫލެއް ނުވަތަ ދެ ސްކޫލެއްގައެވެ. ނަމަވެސް މިއަދު އެ ދުވަސް ފާހަގަ ކުރުމުގެ ގޮތުން ކައުންޓްލައިން އިން ވަނީ މާލެ، ވިލިމާލެ، ހުޅުމާލެ ހިމެނޭގޮތަށް 33 ސްކޫލަކާއި، އައްޑޫގެ 10 ސްކޫލެއްގެ ޓީޗަރުންނަށް، ޓީޗަރުންގެ ދުވަހަށް ހާއްސަ ކޭކެ ފެޅުމެއް ބާއްވާފައެވެ.\nއެ ސްކޫލްތަކުގެ ޓީޗަރުންނަށް ސަޕްރައިޒެއް ދިނުމުގެ ގޮތުން ކައުންޓްލައިންގެ ފިހާރަަތަކަށް ހިންގަމުން އަންނަ ތަންތަނުގައި މި ހަރަކާތް ކުރިއަށްގެންގޮސްފައި ވަނީ، އެ ތަންތަނުގައި މަސައްކަތް ކުރާ މުވައްޒަފުން ގުރޫޕްތަކަކަށް ބަހާލައިގެން މިއަދު ސްކޫލްތަކަށް ގޮސްގެންނެވެ.\nކައުންޓްލައިން އިން ބުނީ، އެ ހަރަކާތް ކުރިއަށްގެންދިއުމުން ޓީޗަރުންވެސް ތިބީ ފުދޭވަރަކަށް ސަޕްރައިޒްވެފައި ކަމަށެވެ.\n"އަޅުގަނޑުމެން މިކޮޅަށް ގެނައި އެއްވެސް ސްޕޮންސާއަކަށް ރިޕްލައި ނުދީތިބެފައި ސަޕްރައިޒެއް ގޮތަށް އަޅުގަނޑުމެން ބޮޑަށް އޭތި ކުރިއަށްގެންދިޔައީ، އެއްވެސް ވަރަކަށް އެނގިއެއް ނުލައްވާނެ ޓީޗަރުންނަކަށް ކައުންޓްލައިންއަކުން އެއްވެސް ކަމެއް ކުރަން އުޅޭކަމަށް، ހަމަ ސަޕްރައިޒެއް ގޮތަށް ކުރިއަށްދިޔައީވެސް". ކައުންޓްލައިންގެ ފަރާތުން މައުލޫމާތު ދިނެވެ.\nކައުންޓްލައިން އިން ބުނީ، އެފަދަ ހަރަކާތެއްް ކުރިއަށް ގެންދަން ނިންމެވީ ޓީޗަރުން ކުރަމުން އަންނަ މަސައްކަތްތަކުގެ އަގު ވަޒަން ކުރުމުގެ ގޮތުން ކަމަށެވެ. ކައުންޓްލައިންއަކީ އަބަދުވެސް ޓީޗަރުންގެ ދުވަހަށް ހާއްސަކޮށް ކޮންމެވެސް އެއް ސްކޫލަކަށް ނުވަތަ ދެ ސްކޫލަކަށް ސްޕޮންސާ ދެއެވެ.\n"ނަމަވެސް އެންމެ ސްކޫލެއްގެ ބަދަލުގައި މާލެ އާއި ވިލިމާލެ އަދި އައްޑޫގެ ހުރިހާ ބޮޑެތި ސްކޫލްތަކެއް ކަވާ ކުރެވޭނެ ގޮތަށް މިފަހަރުގެ ހަރަކާތް ކުރިއަށް ގެންދިޔައީ" ކައުންޓްލައިނުން ބުންޏެވެ.\nކައުންޓްލައިންގެ މި ހަރަކާތުގެ ސަބަބުން ޓީޗަރުންނަށް ވަރަށް ބޮޑަށް އުފާވެރިކަން ލިބިގެން ދިޔަކަން ޔަގީނެވެ.\nއީޒް ދެޓް ޔޫ އިއްސޭ!!!!\nއޮކްޓޯބަރ 7, 2018 20:13\nޓީޗާސްޑޭ ފަދަ ދުވަސްތައް ފާހަގަ ނުުރާ މާލޭގެ ސްކޫލަކުންވެސް ތިޔަ ކޭކު އަތުލިކަމަށްވަނީ. އެކަމަކު ޓީޗަރުންނަށް ދިނުމަށް ކުދިން ހަދިޔާ ގެންދިޔައީމަ އަނބުރާ ފޮނުވާލުމަށް ބުނަނީ. އެހެން ހެދީމަ ހެޔޮހިތުން ޓީޗަރަށް ހަދިޔާއެއް ގެންދާ ކުއްޖާ ވާނެ ދެރަ ވިސްނާނުލާ. ކޭކު އޯކޭ\nއޮކްޓޯބަރ 7, 2018 20:39\nހާދަދެރައޭ! އަހަރުމެންގެ އަގުވަޒަންކޮށްލާނެ މީހަކުވެސް ނުވި.


ފޮނަދޫގައި އެމްޑީޕީގެ ފޯރިގަދަ ޖަލްސާއެއް ބާއްވައިފި – Maldivian Democratic Party\nފޮނަދޫގައި އެމްޑީޕީގެ ފޯރިގަދަ ޖަލްސާއެއް ބާއްވައިފި\nފޮނަދޫ ކުރިގަމު އަވަށުގައި އެމްޑީޕީގެ ފޯރިގަދަ ޖަލްސާއެއް ބާއްވައިފިއެވެ. ފޮނަދޫ އެމްޑީޕީގެ ޢަޒުމް ގޮފީގެ “ޢަޒުމް ކެމްޕޭން ޖަގަހަ” ހުޅުވުމަށް ބޭއްވި ޖަލްސާގައި އެމްޑީޕީގެ ޕާލިމެންޓަރީ ގްރޫޕްގެ ރައީސާއި އިތުރު ޕާލިމެންޓޭރިއަނުން ބައިވެރިވެލެއްވިއެވެ. އަދި މިނިސްޓަރ އޮފް ޔޫތު ޙަސަން ލަޠީފްވެސް ބައިވެރިވެލެއްވިއެވެ.\nއެމްޑީޕީގެ މެޖޯރިޓީ ލިބިފައިވާ ކުރިގަމު އަވަށުގައި ބޭއްވި މި ޖަލްސާއަކީ ސިލްސިލާކޮށް ފޮނަދޫ އެމްޑީޕީ ހަރުގޭގައި ބާއްވަމުން އަންނަ ޖަލްސާ އެއަވަށުގެ އެމްޑީޕީ މެންބަރުންނަށް ޚާއްޞަކޮށްލުމަށް ބޭއްވި ޖަލްސާއެކެވެ.މި ޖަލްސާގައި އެމްޑީޕީ ޕާލިމެންޓަރީ ގްރޫޕު މެންބަރުން ވާހަކަފުޅު ދެއްކެވިއެވެ. އަދި އަތޮޅު ކައުންސިލް ފޮނަދޫ ދާއިރާއަށް ކުރިމަތިލާފައި ކެންޑިޑޭޓަކާއި ފޮނަދޫ ރަށު ކައުންސިލަށް ކުރިމަތި ލާފައިވާ ކެންޑިޑޭޓް ވެސް ޖަލްސާގެ ބައިވެރިންނާއި މުޚާޠަބް ކޮށްފައިވެއެވެ. ހަމަ އެހެންމެ މެދު ދެކުނު ޕްރޮވިންސްގެ ސްޓޭޓް މިނިސްޓަރ އަލްފާޟިލް އަޙްމަދު މުޖުޠަބާވެސް ވާހަކަފުޅު ދެއްކެވިއެވެ.\nޖަލްސާގައި ވާހަކަފުޅު ދައްކަވަމުން މެދު ދެކުނު ޕްރޮވިންސްގެ ސްޓޭޓް މިނިސްޓަރ އަހުމަދު މުޖުތަބާ، ލޯކަލް ގަވަރމެންޓްގެ ނިޒާމާއި ޕްރޮވިންސް ނިޒާމާއި ހުރި ގުޅުމުގެ މައްޗަށް ބައްލަވާލެއްވިއެވެ. “ލޯކަލް ގަވަރމެންޓް ނިޒާމަކީ ރައްޔިތުންގެ އިޙްސާސްތަކާއި ރައްޔިތުންގެ ބޭނުންތައް އަންގައިދޭ އެއްޗެއް. އެކަމަކު ލޯކަލް ގަވރަމެންޓް ނިޒާމަކީ އެއްގޮތަކަށްވެސް ތަރައްޤީއާއި ވަކިކޮށްދޭ އެއްޗެއްނޫން. މައި ސަރުކާރު ކައިރިކޮށްދޭ ނިޒާމެއްނޫން. މި ދެކަންތައް ކޮށްދޭނީ ޕްރޮވިންސް ނިޒާމުގެ ތެރެއިން. އެހެންވީމަ ޕްރޮވިންސް ނިޒާމެއް ނެތި ލޯކަލް ގަވަރމެންޓް ނިޒާމެއް ނުހިނގާނެ. މިކަން އެނގިވަޑައިގެން މުޙައްމަދު ނަޝީދު ފުރަތަމަވެސް ކަނޑައެޅުއްވީ ވެރިކަމަށް ވަޑައިގެންނެވިތާ2ހަފްތާގެ ތެރޭގައި އެމަނިކުފާނަށް ލިބިފައިހުރި ބާރާއި އިޚްތިޔާރު ރައްޔިތުންނަށް ދޫކޮށްލައްވަން. ރައްޔިތުންނާއި ހިއްސާކުރައްވަން.” މުޖުތަބާގެ ވާހަކަފުޅު ކުރިއަށް ގެންދަވަމުން ވިދާޅުވިއެވެ.\nފޮނަދޫ ދާއިރާއިރާއިން އަތޮޅު ކައުންސިލަށް ކުރިމަތިލައްވާފައިވާ މުޙައްމަދު ޝިޔާމްގެ ވާހަކަކޮޅު ބިނާކުރީ ކައުންސިލް އިންތިޚާބްގައި އެމްޑީޕީން ކާމިޔާބުކޮށް އަތޮޅާއި ރަށަށްޓަކައި ކޮށްދެވޭނެ ކަންކަމުގެ މައްޗަށެވެ.\nހިތަދޫ އުތުރު ދާއިރާގެ އިއްޒަތްތެރި މެންބަރު މުޙައްމަދު އަސްލަމްގެ ވާހަކަފުޅު ފައްޓަވަމުން އެމްޑީޕީ ފޮނަދޫ ދާއިރާއިންނާއި އަދި ފޮނަދޫން ކުރިމަތި ލާފައިވާ ދެ ކެންޑިޑޭޓުން ދެއްކިވި ބޭފުޅުންގެ ވާހަކަކޮޅަށް ވަރަށްބޮޑަށް ތަޢުރީފްކުރައްވާފައިވެއެވެ. އަސްލަމްގެ ވާހަކަފުޅު ބިނާކުރެއްވީ މަޖްލިސްތެރެއިން އިދިކޮޅު ފަރާތްތަކުން ސަރުކާރުން ތަންފީޒުކުރަން ބޭނުންވާ ރައްޔިތުންނަށް ފައިދާހުރި ކަންކަން ހުއްޓުވުމަށް ކުރަމުން އަންނަ ކަންކަމުގެ މައްޗަށެވެ. އެގޮތުން އެތައް މިސާލުތަކެއް އަސްލަމް ފާހަގަކުރެއްވިއެވެ.\nމަނދޫ ދާއިރާގެ މެންބަރު މުޙައްމަދު ޠާރިޤްގެ ވާހަކަފުޅުގައި މާލެއަށް ލިބިފައިވާ ތަރައްޤީ ރަށްފުށަށް ލިބުމުގެ މުހިންމު ކަމުގެ މައްޗަށް އަލިއަޅުވާލެއްވިއެވެ.\nކެނދިކުޅުދޫ ދާއިރާގެ މެންބަރުގެ ވާހަކަފުޅުގައިވެސް އަލިއަޅުވާލެއްވީ ރައްޔިތުން މަޖްލީހުގައި ތިއްބެވި ޑީއާރްޕީ އަދި ޕީއޭގެ މެންބަރުން އަދުގެ ސަރުކާރުން ރައްޔިތުންގެ ހެވާއާއި ލާބައަށް ކުރަން އުޅޭކަންކަން ހުއްޓުވަން ކުރަމުން އަންނަ މަސައްކަތުގެ މައްޗަށް ބައްލަވާލެއްވިއެވެ.\nއެމްޑީޕީ ޕާލިމެންޓްރީ ގްރޫޕްގެ ލީޑަރ އަދި ހުޅުހެންވޭރު ދާއިރާގެ މެންބަރު ރީކޯ މޫސާމަނިކުގެ ވާހަކަފުޅުގައި ރައްޔިތުންގެ މަޖްލީހުގައި ތިއްބެވި ޑީއާރްޕީ އަދި ޕީއޭއަށް ނިސްބަތްވާ ބައެއް މެންބަރުން ޒާތީގޮތުން ޖައްސާލައި މޫސާމަނިކުގެ އަގުވައްޓާލުމަށް ރާވައި ހިންގަމުން އަންނަ ކަންކަން އޮޅުންފިލުވައިދެއްވިއެވެ.\nޒުވާނުންގެ މިނިސްޓަރ ރޭ ދެއްކެވި ވާހަކަފުޅުގައި އަދުގެ ސަރުކާރުން ޒުވާނުންނަށްޓަކައި މިސަރަޙައްދުގައި އަދި ޚާއްޞަކޮށް ފޮނަދޫގެ ޒުވާނުންނަށްޓަކައި ހިންގެވުމަށް ހަމަޖައްސަވާފައިވާ ބައެއް ޕްރޮގްރާމްތަކާއި ބެހޭގޮތުން މަޢުލޫމާތުދެއްވިއެވެ. މީގެ އިތުރުން އަދުގެ ސަރުކާރުން ލ. އަތޮޅަށާއި ފޮނަދުއަށް ކޮށްދެއްވަމުން ގެންދަވާ މަސައްކަތްތަކުގެ ޞައްޙަ ތަފާސްހިސާބުތަކަކާއި އެކު މުހިންމު މަޢުލޫމާތުތަކެއް ހިއްސާކުރެއްވިއެވެ.\nމި ޖަލްސާވެސް ނިންމާލީ ޚާއްޞަ ދުޢާއަކުންނެވެ. ޖަލްސާގައި އެމްޑީޕީ ފޮނަދޫ ކެމްޕޭން ކޮމިޓީގެ ފަރާތުން ތައްޔާރުކޮށްފައި ކެމްޕޭން ސީޑީ ލޯންޗްކުރުންވެސް އޮތެވެ.


Ethah gurubaanee akun genai sarukaaru mi dhaagothun hithah asarukurey: Dhiyana\nއެތައް ގުރުބާނީއަކާއެކު ގެނައި ސަރުކާރު މިދާގޮތުން ހިތަށް އަސަރު ކުރޭ: ދިޔާނާ\nއެތައް ގުރުބާނީއަކާއެކު ގެނައި މި ސަރުކާރު މި ދާގޮތުން، ހިތަށް އަސަރުކުރާ ކަމަށް ކުރީގެ ބަންޑާރަނައިބުގެ މަޤާމް އަދާ ކުރައްވާފައިވާ ދިޔާނާ ސަޢީދު ވިދާޅުވެއްޖެއެވެ.\nޔޫތު މިނިސްޓަރުގެ މަޤާމުގައި ހުންނެވި އަޙްމަދު މަޚްލޫފް މަސްއޫލިއްޔަތުން އެކަހެރި ކުރި ޚަބަރު ޓްވީޓު ކުރައްވަމުން ދިޔާނާ ވިދާޅުވީ، ސަސްޕެންޑްކޮށް އަނެއްކާ ތަކުރާރުކޮށް ސަސްޕެންޑް އުވާލާތީ، މިއީ، ކޮން މަދަރުސާއެއްގެ އިދާރާއެއްގެ ބާވައޭ ހިތަށް އަރާ ކަމަށެވެ.\nއަދި ހެޔޮ ބަދަލަކަށް އެދި އެތައްބައެއްގެ އެތައް ގުރުބާނީއަކުން ގެނައި ސަރުކާރު މި ދާގޮތް، ފެނުނީމާ ހިތަށް ކުރަނީ އަމަށަކު އަސަރެއް ނޫންކަމަށް ދިޔާނާ ވިދާޅުވެފައިވެއެވެ.\nދިޔާނާ މިހެން ވިދާޅުވެފައި މިވަނީ، މޯލްޑިވްސް މާކެޓިން އެންޑް ޕަބްލިކް ރިލޭޝަން (އެމްއެމްޕީއާރްސީ) ގެ ޚިޔާނާތުގެ ފައިސާ މިނިސްޓަރ އަޙްމަދު މަޚްލޫފަށް ލިބުނު ކަމަށް ބުނެ، އެންޓި ކޮރަޕްޝަން ކޮމިޝަނުން، މަޚްލޫފަށް ދަޢުވާ ކޮށްދިނުމަށް އެދި ޕްރޮސެކިއުޓަރ ޖެނެރަލްގެ އޮފީހުގައި އެދިފައިވާ ވަނިކޮށެވެ.\nއޭސީސީން މިގޮތަށް އެދުމުން، މަޚްލޫފް މިހާރު ވަނީ މަޤާމުގެ މަސްއޫލިއްޔަތުތަކުން އެކަހެރި ކޮށްފައެވެ. ފާހަގަ ކޮށްލެވޭ ކަމަކީ، މީގެ ކުރިންވެސް ހަމަ މި މައްސަލާގައި މަޚްލޫފު ވަނީ މިނިސްޓަރު ކަމުގެ މަސްއޫލިއްޔަތުން އެކަހެރި ކޮށްފައެވެ.\nޢާޕްޖަސަ ކޮއިމެއި ޒިންދަގީމޭ އައޭ ޕޮރ ބޮހޮތް ބަންޖާ އޭ.ދި ދި ދި ދިޔާނާ ބަންޖާޢޭ. ޢޯނޯ ބޮހޮތް ބަންޖާއޭ. ޑަޔާނާ ބަންޖާއޭ.\nހުސް ދޮގު.ކޮން ގުރުބާނީއެއް.؟ އާނ....ދިޔާ އެއްޗެއް ބޯ ތަނެއްގަ ތިބެދާނެ.؟ ސާބިތު ނުހިފޭ ވާހަކަތައް ދައްކަނީ.\nގާތިލުންގެ އަނިޔާވެރިކަން މިވަނީ ހައްދުފަހަނާޅާފައި: އިމްތިޔާޒް023 hours ago


Raees Solih Ge America Dhathuruge Mauloomaathu Adhives Nulibey - Vaguthu\nރައީސް ސާލިހްގެ އެމެރިކާ ދަތުރުގެ މައުލޫމާތު އަދިވެސް ނުލިބޭ!\nރައީސް ރާއްޖެއިން ބޭރަށް ކުރެއްވި ދަތުރުފުޅެއްގެ ތެރެއިން: ފޮޓޯ ރައީސް އޮފީސް\nރައީސް އިބްރާހިމް މުހައްމަދު ސޯލިހު މިދިޔަ ސެޕްޓެމްބަރ މަހު އެމެރިކާގެ ނިއުޔޯކަށް ކުރެއްވި ދަތުރުފުޅުގެ ތަފްސީލު ހާމަ ކުރުމަށް އިންފޮމޭޝަން ކަމިޝަންގެ އޮފީހުން، ރައީސް އޮފީހަށް ދިން މުއްދަތު ހަމަވި އިރުވެސް، އެ މައުލޫމާތު ނުލިބޭކަން ހާމަވެއްޖެއެވެ.\nއިންފޯމޭޝަން ކޮމިޝަން އޮފީހުން ރައީސްގެ ދަތުރުފުޅުގެ ތަފްސީލު ހާމަކުރުމަށް ރައީސް އޮފީހަށް އަންގަވާފައިވަނީ، އެ ދަތުރުގެ ތަފްސީލު ހޯދުމަށް އާއްމު މީހަކު ހުށަހެޅުމުން ޤާނޫނުގައި ބުނާ މުއްދަތުގައި އެ މައުލޫމާތު ފޯރުކޮށް ނުދިނުމުންނެވެ.\nއެ ކޮމިޝަންގެ އޮފިޝަލަކު "ވަގުތު" އަށް މައުލޫމާތު ދެއްވަމުން ވިދާޅުވީ، އެ މައުލޫމާތު ހޯދަން ރައީސް އޮފީހަށް ކޮމިޝަންގެ ފަރާތުން ހުށަހެޅި 19 ޖެނުއަރީ ގައި ކަމަށެވެ. އެ މުއްދަތު މިއަދަށް ހަމަވާނެއެވެ.\nއެ މައުލޫމާތު ހޯދުމަށް ހުށަހާޅާފައި ވަނީ ދިޔަރެސް ނޫހުގައި މަސައްކަތް ކުރާ، ނާޙިލް އަހުމަދުއެވެ.\nމައުލޫމާތު ހޯދައި ލިބިގަތުމުގެ ގާނޫނުގައި ބުނާ ގޮތުން މައުލޫމާތެއް ހޯދަން އެދޭތާ 21 ދުވަހުގެ ތެރޭގައި އެ މައުލޫމާތެއް ހާމަކުރަންވާނެއެވެ. ރައީސްގެ ދަތުރުފުޅުގެ މައުލޫމާތު ރައީސް އޮފީހުން ހާމަނުކުރުމުން، ނާހިލް ވަނީ އެ މައުލޫމާތު ހޯދުމަށް އެދި އިންފޮމޭޝަން ކޮމިޝަނަށް ހުށަހަޅާފައެވެ.\nއިންފޮމޭޝަން ކޮމިޝަނުން ރައީސް އޮފީހަށް ފޮނުވި ސިޓީ އޭނާ ވަނީ ރައީސް ސާލިހު ނިއުޔޯކަށް ފްލައިޓުގައި ވަޑައިގަތްއިރު ދަތުރުކުރެއްވި ކްލާސް އާއި، ހުރުމުގެ ހަރަދާއި، އެކުގައި ވަޑައިގެންނެވި ފަރާތްތަކުން ދަތުރުކުރި ކްލާސް ސާފުކުރުމަށް އެދިފައެވެ.\nއަދި އެ ދަތުރުގައި ގޮސް ތިބި ފަރާތްތަކުގެ ހުރުމާއި ކެރުމަށް ހޭދަވީ ހަރަދުގެ ތަފްސީލު އެނގޭނެހެން ހޯދުމަށް އެދިފައިވެއެވެ.\nރައީސްގެ އެމެރިކާ ދަތުރުފުޅުގެ މައުލޫމާތު ހާމަކުރަން އިންފޮމޭޝަން ކޮމިޝަނުން އަންގާފައިވާއިރު، ރައީސް ސާލިހުގެ ކޮރަޕްޝަންގެ މައްސަލައެއް ޕީޕީއެމްއިން ވަނީ އޭސީސީއަށް ހުށަހަޅާފައެވެ.\nއެ މައްސަލަ ބަލަމުންދާކަމަށް، އޭސީސީން ވަނީ ހާމަކުރައްވާފައެވެ.\nޖެނުއަރީ 21, 2020 19:32\nވައްކަމެއް އުޅޭތީ މައުލޫމާތު ދިނުން ލަސްވަނީ\nޖެނުއަރީ 21, 2020 20:10\nޖެނުއަރީ 21, 2020 20:55\nރައީސްމީހާ ބުނަނީ ޒީރޯ ޓޮރަރެންސްގައި ކުރާ ވައްކަމުގެ މަޢުލޫމާތު ދޭކަން ނުޖެހެޔޭ! އެފަދަ ވައްކަމެއް އެއީ!\nޖެނުއަރީ 21, 2020 22:31\nތިޔަ މައްސަލަ ވީ އެންމެއަވަކަށް ނިއްމައި ދެއްވުމަށް އޭސީސީ އަށް އިލްތިމާސް ކުރަމެވެ.


އެންމެ އިސް ވާޖިބަކަށް ވާންޖެހޭނީ ކީރިތި ޤުރުއާނުގެ ޢިލްމު ފެތުރުން ކަމުގައި ރައީސުލްޖުމްހޫރިއްޔާގެ ނައިބު ވިދާޅުވެއްޖެ - The President's Office\n23 އޮކްޓޫބަރު 2019، ރިފަރެންސް: 2019-842\nއެންމެ އިސް ވާޖިބަށް ވާންޖެހޭނީ ކީރިތި ޤުރުއާނުގެ ޢިލްމު ފެތުރުން ކަމުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ވިދާޅުވެއްޖެއެވެ. ރައީސުލްޖުމްހޫރިއްޔާގެ ނައިބު މިހެން ވިދާޅުވީ ކީރިތި ޤުރުއާނާބެހޭ ޤައުމީ މަރުކަޒަށް މިއަދު މެންދުރުފަހު ކުރެއްވި ޒިޔާރަތެއްގައި އެ މުއައްސަސާގެ މުވައްޒަފުންނާ މުހާތަބު ކުރައްވައި ދެއްކެވި ވާހަކަފުޅުގައެވެ.\nކީރިތި ޤުރުއާނަށްވުރެ މާތް ފޮތެއް މި އުއްމަތަށް ލިބިފައިނުވާ ކަމަށާއި، މިހާތަނަށް އައި ކޮންމެ ސަރުކާރަކުންވެސް އިސްލާމްދީނާއި ކީރިތި ޤުރުއާނުގެ ޢިލްމު އުނގަންނައިދިނުމަށް ގިނަގުނަ މަސައްކަތްތަކެއް ކޮށްފައިވާކަމުގައި ރައީސުލްޖުމްހޫރިއްޔާގެ ނައިބު ވިދާޅުވިއެވެ. ތިމާއަށް ލިބިފައިވާ ހުނަރަކާއި ޢިލްމެއް އަނެކާއަށް އުނގަންނައިދިނުމަކީ އިސްލާމްދީނުގައި ބާރު އަޅުއްވާފައިވާ، އެކަމުން އެތަކެއް ދަރުމައަކާއި ސަވާބެއް ލިބިދޭ ކަމެއް ކަމުގައި ރައީސުލްޖުމްހޫރިއްޔާގެ ނައިބު ފާހަގަކުރެއްވިއެވެ.\nމިމޭރުމުން ވާހަކަފުޅު ދައްކަވަމުން، ކީރިތި ޤުރުއާނާބެހޭ ޤައުމީ މަރުކަޒުން އިސްނަންގަވައިގެން މިއަހަރު ބޭއްވި ކީރިތި ޤުރުއާން ކިޔެވުމުގެ 33 ވަނަ ޤައުމީ މުބާރާތަކީ ވަރަށް ކާމިޔާބު މުބާރާތެއް ކަމަށް ވިދާޅުވެ، އެ މުބާރާތް އިންތިޒާމުކުރުމުގައި ހަރަކާތްތެރިވި އެންމެހައި ފަރާތްތަކުގެ މަސައްކަތް ފާހަގަކުރައްވާ، އެފަރާތްތަކަށް ރައީސުލްޖުމްހޫރިއްޔާގެ ނައިބު ޝުކުރު އަދާކުރެއްވިއެވެ.\nކުރިއަށްއޮތް ދުވަސްތަކުގައި ބާއްވާ މިފަދަ މުބާރާތްތަކަކީ މާލެއަށް އަމާޒުވެފައިވާ ކަންކަމަށް ނުހައްދަވައި، މާލެއެކޭ އެއްފަދައިން ރާއްޖޭގެ އެކި ސަރަޙައްދުތަކުގައި ވެސް މިފަދަ މުބާރާތްތަކާއި ހަރަކާތްތައް ބޭއްވުމަށް އިސްކަންދިނުމަށް ރައީސުލްޖުމްހޫރިއްޔާގެ ނައިބު ގޮވާލެއްވިއެވެ. މާލެ ފިޔަވާ އެހެން ސަރަޙައްދުތަކަށް ޚިދުމަތްތަކާއި ތަރައްޤީގެ މަޝްރޫއުތައް ގެންދެވިފައިނުވުމަކީ ހިތާމަކުރައްވާކަމެއްކަން ފާހަގަކުރައްވަމުން ރައީސުލްޖުމްހޫރިއްޔާގެ ނައިބު ވިދާޅުވީ ލާމަރުކަޒީ ނިޒާމު ހަރުދަނާކޮށް، ކައުންސިލްތަކަށް ބާރުވެރިކަން ހޯދަދިނުމުގެ އެންމެ ބޮޑު އެއް އަމާޒަކީވެސް މާލެއާ ރާއްޖޭގެ އެހެން ސަރަޙައްދުތަކާ ހުރި ފަރަގު ކުޑަކޮށް، ޚިދުމަތްތައް ރައްޔިތުންނާ ހަމައަށް ގެންދިއުން ކަމުގައެވެ.\nކީރިތި ޤުރުއާނާ ބެހޭ މަރުކަޒުގެ 37 ގޮފި ރާއްޖޭގެ އެކި ސަރަޙައްދުތަކުގައި ޤާއިމްކުރެވިފައިވާއިރު، އޭގެތެރެއިން މިހާރު ކިޔަވައިދިނުން ހުއްޓިފައިވާ ރަށްރަށުގެ ގޮފިތަކުގައި އަލުން ކިޔަވައިދޭން ފެށުމަށް ކުރަންޖެހޭ މަސައްކަތްތައް އަވަސް ފުރުޞަތެއްގައި ކޮށްދެއްވުމަށް ރައީސުލްޖުމްހޫރިއްޔާގެ ނައިބު އެދިވަޑައިގެންނެވިއެވެ. ކީރިތި ޤުރުއާނާ ބެހޭ މަރުކަޒުގެ ނަން މިސަރުކާރުން ކީރިތި ޤުރުއާނާ ބެހޭ ޤައުމީ މަރުކަޒުގެ ނަމަށް ބަދަލުކޮށްފައިވަނީ އެމަރުކަޒުގެ ޚިދުމަތް އިތުރަށް ފުޅާކޮށް، ހަރުދަނާކުރުމަށް ކަމުގައިވެސް އެމަނިކުފާނު ވިދާޅުވިއެވެ.\nކޮންމެ އަހަރަކު ރަމަޟާން މަހު ބޭރު ޤައުމުތަކުން ޤާރީން ގެންނަން ޖެހުމަކީ ހިތާމަކުރަންޖެހޭ ކަމެއް ކަމަށާއި، ޤުރުއާން މުދައްރިސުންނާއި ޤާރީން ތަމްރީނުކުރަން ޖެހިފައިވާ މިންވަރު މިކަމުން ވަޒަންކުރެވޭ ކަމުގައި ރައީސުލްޖުމްހޫރިއްޔާގެ ނައިބު ވިދާޅުވިއެވެ.\nރައީސުލްޖުމްހޫރިއްޔާގެ ނައިބު، ކީރިތި ޤުރުއާނާ ބެހޭ ޤައުމީ މަރުކަޒަށް މިއަދު ކުރެއްވި ޒިޔާރަތުގައި އެމަރުކަޒުގެ މުވައްޒަފުންނާއި ބައްދަލުކުރައްވައި، އެމަރުކަޒުގެ ޢިމާރާތުގެ ޙާލަތުވެސް ބައްލަވާލައްވާފައިވެއެވެ.\nމާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅިފަޅު) ގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވި މުއްދަތު 2021 ޖޫން 15 ވަނަ ދުވަހުގެ ނިޔަލަށް އިތުރުކުރެއްވުން\n8 ޖޫން 2021, ދެންނެވުން\nކޯވިޑް-19ގެ މިހާރުގެ ޙާލަތާ ގުޅޭގޮތުން ބައެއް ކަންކަން ޙިއްޞާކޮށްލެއްވުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ޚަބަރުފަތުރާ ވަސީލަތްތަކާ ބައްދަލުކުރައްވައި ދެއްކެވި ވާހަކަފުޅާއި، މި ޕްރެސް ކޮންފަރެންސްގައި މިނިސްޓަރ އޮފް ހެލްތު އަޙްމަދު ނަސީމާއި، ޑޮކްޓަރުންގެ ޓީމުގެ ފަރާތުން ބައިވެރިވެވަޑައިގެންނެވި ޑޮކްޓަރ ނަޒްލާ މުޞްޠަފާ ދެއްކެވި ވާހަކަފުޅާއި، އަދި ނޫސްވެރިން ދެންނެވި ސުވާލުތަކާއި، އެ ސުވާލުތަކަށް އެބޭފުޅުން ދެއްވި ޖަވާބުތައް\n8 ޖޫން 2021, ރައީސްގެ ވާހަކަފުޅު\nމާލެ ސަރަޙައްދުގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖައްސަވައިފައިވާ މުއްދަތު، ޖޫން މަހުގެ 15 ގެ ނިޔަލަށް އިތުރުކުރައްވައިފި\n8 ޖޫން 2021, ޚަބަރު\nކޮވިޑް-19 އާ ގުޅޭ އެންމެ ފަހުގެ މަޢުލޫމާތު ރައީސުލްޖުމްހޫރިއްޔާ ޙިއްޞާކުރައްވައިފި\n6 ޖޫން 2021, ޚަބަރު


Netanyahu UAE ge Valeeahudhaa bahdhalu Kurahvanee\nނަތަންޔާހޫ އަބޫދާބީގައި ޔޫއޭއީގެ ވަލީއަހުދާ ބައްދަލުކުރައްވަނީ\nޝައިހް މުޙައްމަދު ބިން ޒައިދު އަލް ނަޙްޔާން (ކ) އަދި އިޒްރޭލުގެ ބޮޑުވަޒީރު ބެންޖަމީން ނަތަންޔާހޫ\nއިޒްރޭލުގެ ބޮޑުވަޒީރު ބެންޖަމީން ނަތަންޔާހޫ އަންނަ ހަފުތާގައި ޔުނައިޓެޑް އަރަބް އެމިރޭޓްސް އަށް، ވަޑައިގަންނަވާނެ ކަމަށް އިޒްރޭލު މީޑިއާއިން ބުނެފި އެވެ. މިއީ މިދިއަ އަހަރު އޯގަސްޓްގައި "އަބްރަހަމް އެކޯޑްސް" ގެ ވާހަކަތައް ދެކެވެން ފެށި ފަހުން ޔޫއޭއީއަށް ބޮޑުވަޒީރު ކުރައްވާ ފުރަތަމަ ދަތުރެވެ.\n"އަބްރަހަމް އެކޯޑްސް" އަކީ ޓްރަމްޕް އިސްކޮށް ހުންނަވައި އިޒްރޭލާ އަރަބި ގަލްފު ގައުމުތައް އެކުވެރިކުރުވުމަށް އެކެލަވާލި އެއްބަސްވުމެކެވެ. މި އެއްބަސްވުމުގެ ދަށުން އެމިރޭޓްސް އާއި ސޫދާން، މޮރޮކޯ އަދި ބަހްރޭނުން ވަނީ އިޒްރޭލާ ގުޅުން ބަދަހި ކޮށްފަ އެވެ.\nމީޑިއާ ރިޕޯޓްތައް ބުނާ ގޮތުން ނަތަންޔާހޫގެ މި ދތަރުގައި ޔޫއޭއީގެ ވަލީއަހުދު، ޝައިހް މުހައްމަދު ބިން ޒައިދު އަލް ނަޙްޔާންއާ ބައްދަލު ކުރައްވާނެ އެވެ. ދެ ބޭފުޅުންގެ މައިގަޑު މައުލޫއަކަށް ވާނެ ކަމަށް މީޑިއާގައި ބުނެވެނީ އީރާނެވެ.\nއެމެރިކާގެ ވެރިކަން ބަދަލުވި ފަހުން ނަތަންޔާހޫ އުޅުއްވަނީ ފައިންޕުޅަށް ހިނި އަރާތީ އެވެ. އެއީ އެމެރިކާގެ ރައީސް، ޖޯ ބައިޑަން ވިދާޅުވާ ވިދާޅުވުމެއްގެ ސަބަބުންނެވެ. ބައިޑަން ވިދާޅުވީ އީރާނާއެކު ނިއުކްލިއާ އެއްބަސްވުމަށް މަޝްވަރާ ކުރައްވަން ޝައުގުވެރިވެ ވަޑައިގަންނަވާ ކަމަށާއި އީރާނުން ނިއުކްލިއާ ބޮމެއް އުފައްދަން ކުރާ މަސައްކަތްތައް ކޮންޓްރޯލް ކުރެވޭނީ މޭޒު ދޮށުން ކަމަށެވެ.\nއެމެރިކާއިން އީރާނާ މަޝްވަރާ ކުރުމަކީ އިޒްރޭލް ބޭނުންވާ ގޮތެއް ނޫނެވެ. އިޒްރޭލުން ބޭނުން ވަނީ ޓްރަމްޕް އަމަލު ކުރެއްވި ގޮތަށް ބައިޑަން ވެސް އީރާނަށް ގަދަފަދަ ހަރުކަށި ފިޔަވަޅުތައް އެޅުއްވުމަށެވެ.\nރިޕޯޓްތައް ބުނާ ގޮތުގައި ނަތަންޔާހޫ މިދަތުރުކުރައްވަން އުޅުއްވާތާ ދުވަސްތަކެއް ވެއްޖެ އެވެ. އެހެން ނަމަވެސް ކޮވިޑާ ހެދި ވަނީ ލަސްކުރަން ޖެހިވަޑައިގެންފަ އެވެ. އަނެއްކޮޅުން އިޒްރޭލުގައި ސިޔާސީ މަސްރަހު އޮތީ ވެސް ބޮޑުވަޒީރަށް މަސްލަހަތު ގެއްލިދާ ފަދަ ގޮތަކަށެވެ.\nއިޒްރޭލް އީރާން ޔުނައިޓެޑް އަރަބް އެމިރޭޓްސް + ޖޯ ބައިޑަން


Enzi roadha ah haasah promotion eh fashaifi\nއެންޒީން "ވަރަށް ފައްކާ" ޕްރޮމޯޝަނާ ގުޅުވައިގެން ރޯދައަށް ހާއްސަ ޕްރޮމޯޝަނެއް ފަށައިފި\nކަނޑުމަހުގެ އެކި އުފެއްދުންތައް ބާޒާރަށް ނެރޭ އެންޒީން "ވަރަށް ފައްކާ"ގެ ނަމުގައި ޕްރޮމޯޝަނާ ގުޅުވައިގެން ރޯދަ އަށް ހާއްސަ ޕްރޮމޯޝަނެއް ފަށައިފި އެވެ.\nމި ޕްރޮމޯޝަންގެ ދަށުން މި މަހުގެ7ވަނަ ދުވަހުން ފެށިގެން އެންޒީ ފިހާރަ އިން ގޭގެއަށް ދަޅުމަސް ހިލޭ ޑެލިވަރީ ކޮށްދޭނެކަމަށް އެ ފަރާތުން ބުނެ އެވެ. ރޯދަ މަހު ދިވެހިން އެންމެ ގިނައިން ބޭނުންކުރާ އެކައްޗަކީ ދަޅުމަހަށްވާއިރު އެންޒީން ހިލޭ ޑެލިވަރީ ކޮށްދިނުމުގެ ބޭނުމަކީ އާންމުންނަށް ވަގުތު ސަލާމަތް ކޮށްދިނުން ކަމަށް އެ ފިހާރައިން ބުންޏެވެ.\nރޯދައަށް ހާއްސަ މި ޕްރޮމޯޝަންގެ ދަށުން ޑެލިވަރީކޮށްދޭނީ 13 ދަޅަށް ވުރެ އިތުރަށް އޯޑަރުކުރާ މީހުންނަށެވެ. އޯޑަރު ދޭން ގުޅަންޖެހޭނީ މާލެ އިން ނަމަ 7248899 އަށް، ހުޅުމާލެ އިން ނަމަ 7258899 އަށެވެ. ގުޅަންޖެހޭނީ ހެނދުނު 8:30 އިން ހަވީރު 4:00 އާ ދެމެދު އެވެ. ޑެލިވަރީކޮށްދޭނީ އޯޑަރު ދޭ ދުވަހު ނޫން އަނެއް ދުވަހު އެވެ.\nމިގޮތަށް ގޭގެއަށް ޑެލިވަރީ ކުރަނީ "އެންޒީ ވަަރަށް ފައްކާ" ޕްރޮމޯޝަންގެ ލޭބަލް ޖަހާފައިވާ މަސް ދަޅުތަކެވެ. ކޮންމެ މަސްދަޅެއްގައި އިންނަ ލޭބަލްކޮޅުގެ ފަހަތުގައި އިންނަ ސީރިއަލް ނަންބަރު 5040 އަށް އެސްއެމްއެސް ކުރެވޭނެ އެވެ. މިގޮތަށް އެސްއެމްއެސްކުރާ މީހުންގެ މެދުގައި ކޮންމެ މަހަކު ގުރުއަތު ނަގާނެ އެވެ. އެގޮތުން ގުރުއަތުން ހޮވޭ މީހުންނަށް 1،000ރ. އާއި 5،000ރ. އާއި 10،000ރ. ގެ ފައިސާގެ އިނާމު ލިބޭނެ އެވެ.\nމީގެ އިތުރުން ކޮންމެ މަހަކު ހޮވާ ނަސީބުވެރިންގެ އިތުރުން ފެބްރުއަރީ 15 އިން ޖުލައި މަހުގެ ނިޔަލަށް އެސްއެމްއެސް ކުރާ މީހުންގެ މެދުގައި ގްރޭންޑް ލަކީޑްރޯއެއް ނަގާނެ އެވެ. އޮގަސްޓް މަހުގެ ތެރޭ ނަގާ މި ގުރުއަތުން އެއް ވަނަ އަށް ދާ މީހަކަށް 100،000ރ. ގެ އިނާމެއް ލިބޭނެ އެވެ. އަދި ދެވަނައަށް 50،000ރ. އަދި ތިންވަނަ އަށް 30،000ރ. ލިބޭނެ އެވެ.


315 Billion Tonne Ge Gandu Fengandeh Antarctica Aai Vakivejje - Vaguthu\n315 ބިލިއަން ޓަނުގެ ގަނޑުފެންގަނޑެއް އެންޓާކްޓިކާ އާއި ވަކިވެއްޖެ\nދުނިޔޭގެ އެންމެ ފިނި ބައްރު ކަމުގައިވާ އެންޓާކްޓިކާ އަކީ ހުސް ގަނޑުފެނުން ފުރިގެންވާ ބައްރެއް ކަމުގައި ވާއިރު، 315 ބިލިއަން ޓަނުގެ ބިޔަ ގަނޑުފެންގަނޑެއް އެ ބައްރާއި ވަކި ވެއްޖެއެވެ.\nއޮސްޓްރޭލިއާގެ އެންޓާކްޓިކާ ޑިވިޝަނުން މައުލޫމާތު ދޭ ގޮތުގައި 1636 ސްކުއާ ކިލޯމީޓަރުގެ މި ގަނޑުފެންގަނޑަކީ އެ ގައުމުގެ ސިޓީ އެއް ކަމުގައިވާ ސިޑްނީ އާއި ސައިޒުގެ ގޮތުން ދާދި އެއްވަރެއްގެ ގަނޑުފެންގަނޑެކެވެ.\n2000 އަހަރުތަކުގައި އެ ބައްރުގެ އިރުމަތީ ފަރާތުގައި އޮންނަ އެމެރީ ޝެލްފާއި ދިމާލުން ވަކިވާން ފެށި މި ގަނޑުފެންގަނޑު މިހާރު ވަކިވެފައި ވާއިރު، މިއީ 1690ށް ފަހު އެ ސަރަހައްދުން މިފަދަ ބޮޑު ގަނޑުފެންގަނޑެއް ވަކިވި ފުރަތަމަ ފަހަރުކަން ފާހަގަކޮށްލެވެއެވެ.\nމިކަމާއި ގުޅިގެން ކަމުގެ މާހިރެއް ކަމުގައިވާ ޕްރޮފެސާ ހެލެން އަމަންޑާ ފްލިކާ ނެރުނު ބަޔާނެއްގައި ބުނެފައި ވަނީ މި ގަނޑުފެންގަނޑުގެ ސަބަބުން ކަނޑުގެ ލޮނުގަނޑު އުފުލުމަށް މެދުވެރި ނުވާނޭ ކަމަށާއި، މިއީ ކޮންމެ 60-70 އަހަރާއި ދޭތެރޭ ގުދުރަތީ ގޮތުން ވާ ކަމެއް ކަމަށެވެ.\nނަމަވެސް، މި ގަނޑުފެންގަނޑުން އެފަދަ ކަމެއް ސީދާ ނުވި ނަމަވެސް، މިވަރުގެ ބޮޑު ބައެއް އެ ބައްރާއި ވަކިވުމުން، ދެން މިގޮތަށް ވަކިވާ ގަނޑުފެންތައް އިތުރުވާނެތޯ އާއި ގަނޑުފެންތައް ވިރޭ ސްޕީޑު އަވަސްވޭތޯ ބަލަން ޖެހޭނޭ ކަމަށް ޕްރޮފެސާ ވަނީ ބުނެފައެވެ.\nމިހާރު ޖައްވުގައި ދައުރުވަމުންދާ ސެޓްލައިޓުތަކުގެ ހޯދުންތަކުން ދައްކާ ގޮތުގައި، އެންޓާކްޓިކާއިން އަހަރެއްގެ މައްޗަށް 200 ބިލިއަން ޓަނުގެ އައިސް ވިރި، ކަނޑަށް ދަނީ އެޅެމުންނެވެ.\nސިޑްނީގައި ފުރަބަންދަށް ލުއި ދޭނީ އާބާދީގެ 50% ވެކްސިން ޖެހުމުން\nއޮކްޓޯބަރ 1, 2019 21:16\nޔާﷲ އަޅުނގަޑުމެންގެ މިކުޑަ ދިވެހިރާއްޖެ ސަލާމަތްކަންމަތީ ލަހައްޓާވާށި.\nއޮކްޓޯބަރ 1, 2019 21:36\nޕުރޮފެސަރު ކެނެރީ ބުޅައްބެ ބުނަނީ ތި ގަނޑު ފެންގަނޑުން ރާއްޖެ އަޑިޔަށް ދާވާހަކަ. އެކަމަކު ކަމުގެ އެކުސްޕާޓު ބުނަނީ ސައިކުރައެއް ކެކޭހޭ ފެންކަމަށް. ސަންޝައިން ބަލަންް ފޮނުވާލަންވީ\nއޮކްޓޯބަރ 2, 2019 13:49


ފާތިމަތު ނަހުލާ - ވިކިޕީޑިއާ\nފާތިމަތު ނަހުލާ އަކީ ކުޅަދާނަ ވާހަކަ ލިޔުންތެރި އެކެވެ. އަދި މޮޅު ފިލްމް ޑައިރެކްޓަރެއް ވެސް މެއެވެ. ހަމަ މިހެން ފިލްމް ޕްރޮޑިއުސަރެއް ވެސް މެއެވެ.\n2 ވާހަކަ ލިޔުމާއި ފިލްމު އުފެއްދުން\n2.1 ނަހުލާ ވާހަކަ ލިޔެ ޑައިރެކްޓްކުރި ފިލްމްތައް\n2.2 ނަހުލާގެ ވާހަކަ ލިޔެދީފައިވާ ފިލްމްތައް\n2.3 ނަހުލާ ލިޔެފައިވާ ވާހަކަތައް\n2.4 ނަހުލާ ލިޔެ ޑައިރެކްޓްކުރި ޑްރާމާތައް\n3.1 ނަހުލާގެ ފިލްމް ޒުލޭޚާ އަށް ލިބިފައިވާ އެވޯޑްތައް\n3.2 ނަހުލާގެ ފިލްމް ތަކުން ފިލްމީ ތަރިންނަށް ލިބުނު އެވޯޑްތައް\n3.3 އެހެނިހެން އެވޯޑްތައް\nފާތިމަތު ނަހުލާ އަކީ ކުރިން ޖަމާލުއްދީން ސުކޫލްގެ ޓީޗަރެއްގެ ވަޒީފާ އަދާކުރި މީހެކެވެ. ފަހުން ވާހަކަ ލިޔަން ފެށިއެވެ. އަދި ފިލްމް ޑައިރެކްޓް ކުރަން ފެށިއެވެ. ޒަވާޖީ ހަޔާތެއް ފަށައި ދެކުދިން ލިބިފައިވާ ނަހުލާގެ މިމަސައްކަތަށް އޭނާގެ އާއިލާ އާއި ފިރިމީހާގެ އެހީތެރިކަން ވަރަށް ބޮޑަށް ލިބޭކަމަށް މިއަދު ކްރިސްޓަލް އެވޯޑް ދިނުމަށް ބޭއްވި ހަފްލާގައި ނަހުލާގައި ބުނެފައި ވެއެވެ.\nވާހަކަ ލިޔުމާއި ފިލްމު އުފެއްދުން[އުނިއިތުރު ގެންނަވާ]\nފުރަތަމަ ލިޔުނު ދިގު ވާހަކަ އަކީ ލައިލާ އެވެ. ފާތިމަތު ނަހުލާ ފުރަތަމަ ޑައިރެކްޓް ކުރި ފިލްމަކީ ވެސް ކްރޯނާ އާޓްސް އިން ޕްރޮޑިއުސްކުރި ލައިލާ އެވެ. އެއަށްފަހު މިހާތަނަށް7ފިލްމް ޑައިރެކްޓް ކޮށްފައި ވެއެވެ. އޭގެތެެރެއިން އެންމެ ކާމިޔާބު ފިލްމަކީ ޒުލޭޚާ އެވެ. މިފިލްމް ވަނީ މިއަދު ކްރިސްޓަލް އެވޯޑް 2007ގައި 8 އެވޯޑް ޙާޞިލް ކޮށްފައެވެ. މިހާރު ނަހުލާ ހަދަމުން ގެންދަނީ ޔޫސުފް ކިޔާ ފިލްމެކެވެ.\nފާތިމަތު ނަހްލާގެ ފިލްމް ތަކުގައި އާންމު ގޮތެއްގައި އެއްބަޔަކު ތަކުރާރުކޮށް ބޭނުންކުރާކަން ފާހަގަ ކުރެވިފައި ވެއެވެ. މިގޮތުން ފުރަތަމަ އުފެއްދި ފިލްމް ތަކުގައި ޢައިޝަތު ޝިރާނީ، މަރިޔަމް ނިޝާ، ޙުސައިން ޞޮބާޙް، ޖަމްޝީދާ ހަރަކާތްތެރިވެފައިވާއިރު ފަހުން ނިކުތް ފިލްމް ތަކުގައި ގިނައިން ހަރަކާތްތެރި ވެފައިވަނީ ޔޫސުފް ޝަފީއު، ޝީލާ، އަދި ނިއުމާ މުޙައްމަދު ފަދަ ތަރިންނެވެ.\nފާތިމަތު ނަހުލާ ފުރަތަމަ ފިލްމީ ދާއިރާގައި ކުރި މަސައްކަތަކީ ކޮރޯނާ އާޓްސްގެ ފަރާތުން 1998 ވަނަ އަހަރު ނެރުނު ދިވެހި ފިލްމް ލައިލާ އެވެ. މިއީ ޢެސިސްޓެންޓް ޑައިރެކްޓަރެއްގެ ހައިސިއްޔަތުން ނަހުލާ ހަރަކާތްތެރި ވި ފިލްމެކެވެ. ނަހުލާގެ ފުރަތަމަ ޑައިރެކްޝަން އަކީ އޭނާ ވާހަކަ ލިޔެ ތައްޔާރުކުރި ފިލްމް ފަހުނޭވާ އެވެ. ފަހުނޭވާގެ 26 ޝޯ އޮލިމްޕަހުގައި ދެއްކި އެވެ. އޭގެ ފަހުން 2001 ވަނަ އަހަރު މާޕާގެ ނާއުއްމީދު އެވެ. ނާއުއްމީދުގެ 28 ޝޯ އޮލިމްޕަހުގައި ދެއްކިއެވެ. އޭގެ ފަހުން 2002 ވަނަ އަހަރު ނިކުތް ކަލާޔާނުލާ އެވެ. އޭގެ 30 ޝޯ ދެއްކި އެވެ. އޭގެ ފަހުން 2005 ވަނަ އަހަރު ނިކުތް ޒުލޭޚާ އެވެ. ޒުލޭޚާގެ 33 ހައުސްފުލް ޝޯ އޮލިމްޕަހުގައި ދެއްކި އެވެ. އަދި އޭގެ ފަހުނ 2008 ވަނަ އަހަރު ނިކުތް ޔޫސުފް އެވެ. ޔޫސުފްގެ ވެސް 33 ހައުސް ފުލް ޝޯ ދެއްކި އެވެ. އަދި އެތީނާ ސިނަމާގައި 16 ހައުސްފުލް ޝޯ ދެއްކި އެވެ.\nނަހުލާ ލިޔުނު ވާހަކަތަކާއި އުފެއްދި ބައެއް ފިލްމްތައް ތިރީގައި މިވަނީއެވެ.\nނަހުލާ ވާހަކަ ލިޔެ ޑައިރެކްޓްކުރި ފިލްމްތައް[އުނިއިތުރު ގެންނަވާ]\nލައިލާ - 1998\nފަހުނޭވާ - 2000\nނާއުއްމީދު - 2001\nކަލާޔާ ނުލާ - 2002\nލޯބި ނުވެވުނަމަ - 2002\nޒުލޭޚާ - 2005\nޔޫސުފް - 2008\nހެޔޮނުވާނެ - 2010\nނަހުލާގެ ވާހަކަ ލިޔެދީފައިވާ ފިލްމްތައް[އުނިއިތުރު ގެންނަވާ]\nނަހުލާ ލިޔެފައިވާ ވާހަކަތައް[އުނިއިތުރު ގެންނަވާ]\nނަހުލާ ލިޔެ ޑައިރެކްޓްކުރި ޑްރާމާތައް[އުނިއިތުރު ގެންނަވާ]\nއެދުވަސް އެނބުރި އަންނާނެނަމަ\nނަހުލާގެ ފިލްމް ޒުލޭޚާ އަށް ލިބިފައިވާ އެވޯޑްތައް[އުނިއިތުރު ގެންނަވާ]\nބެސްޓް އެކްޓަރ - މިއަދު ކްރިސްޓަލް އެވޯޑް -2007 - ޔޫސުފް ޝަފީއު - ޒުލޭޚާ\nބެސްޓް ޗައިލް އާޓިސްޓް - މިއަދު ކްރިސްޓަލް އެވޯޑް -2007 - މަރިޔަމް އިނާޝް - ޒުލޭޚާ\nބެސްޓް ސަޕޯޓިންގ އެކްޓަރ - މިއަދު ކްރިސްޓަލް އެވޯޑް -2007 - މުޙައްމަދު މަނިކު - ޒުލޭޚާ\nބެސްޓް ޑައިރެކްޓަރ - މިއަދު ކްރިސްޓަލް އެވޯޑް -2007 - ފާތިމަތު ނަހުލާ - ޒުލޭޚާ\nބެސްޓް ސްޓޯރީ - މިއަދު ކްރިސްޓަލް އެވޯޑް -2007 - ފާތިމަތު ނަހުލާ - ޒުލޭޚާ\nބެސްޓް ފިލްމް - މިއަދު ކްރިސްޓަލް އެވޯޑް -2007 - ޒުލޭޚާ\nބެސްޓް މޭކަޕް - މިއަދު ކްރިސްޓަލް އެވޯޑް -2007 - ޝަރީފާ ފަޚްރީ - ޒުލޭޚާ\nބެސްޓް ސިނަމަޓަގްރަފީ - މިއަދު ކްރިސްޓަލް އެވޯޑް -2007 - ޒުލޭޚާ\nނަހުލާގެ ފިލްމް ތަކުން ފިލްމީ ތަރިންނަށް ލިބުނު އެވޯޑްތައް[އުނިއިތުރު ގެންނަވާ]\nބެސްޓް އެކްޓްރެސް - މިއަދު ކްރިސްޓަލް އެވޯޑް - 2007 - ނިއުމާ މުޙައްމަދު - ކަލާޔާ ނުލާ\n1998 : އާންމު ޚިދުމަތުގެ އިނާމް - ވާހަކަ ލިޔުމުގެ ރޮނގުން - ދިވެހި ސަރުކާރު\n2009 : ގައުމީ ޚިދުމަތުގެ އިނާމް - މުނިފޫހި ފިލުވުމުގެ ދާއިރާއިން - ދިވެހި ސަރުކާރު\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 އެޕްރީލް 2010، 17:29 ގައެވެ.


Rayyithunnai Democracy ah bodethi udhuvaanthah dhey fandiyaarun eba thibi: Inthi\nރައްޔިތުންނާއި ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން އެބަތިބި: އިންތި\nދިވެހިރާއްޖޭގެ ރައްޔިތުންނާއި އަދި ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން ކޯޓުތަކުގައި އެބަތިއްބެވި ކަމަށް މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ވިދާޅުވެއްޖެއެވެ.\nއިމްތިޔާޒް ފަހުމީ މިހެން ވިދާޅުވެފައި ވަނީ ބުދަ ދުވަހު ބޭއްވި ރައްޔިތުންެގެ މަޖިލީހުގެ ޖަލްސާގައި ވާހަކަ ދައްކަވަމުންނެވެ.\nފަނޑިޔާރުކަން ކުރައްވާފައިވާ ބޭފުޅުންނަށް އިނާޔަތް ދިނުމާއި ބެހޭގޮތުން މަޖިލީހަށް ހުށަހެޅި ބިލާއި ބެހޭގޮތުން ވާހަކަ ދައްކަވަމުން އިންތި ވިދާޅުވި ގޮތުގައި މަތީ ކޯޓުތަކުގައި ކަނޑައެޅިގެން ބޮޑެތި ޖަރީމާތައް ހިންގާ މުޖުރިމުން އެބަތިބި ކަމަށެވެ.\n"މަތީގައި މި ތިއްބަވާ ކޯޓުތައް ހަމަ ބޮޑެތި ޖަރީމާތައް ހިންގާ މުޖުރިމުން މި ވަގުތު ތިއްބެވީ. ޤާނޫނުއަސާސީއާ ކަނޑައެޅިގެން ޚިލާފު ޢަމަލުކުރަމުންދާ ފަނޑިޔާރުގެ އެއް މިއަދު އޮތީ. އިޞްލާޙުކުރަންޖެހޭ. ބަދަލުކުރަންޖެހޭ." އިންތި ވިދާޅުވިއެވެ.\nއިންތި ވިދާޅުވި ގޮތުގައި ރާއްޖޭގެ ކޯޓުތަކުގެ ފަނޑިޔާރުންގެ ހައިބަތާއި ކަރާމަތް އިސްކުރުމަށްޓަކައި ސުޕްރީމް ކޯޓަށް ރާއްޖޭގައި ހުރި އެންމެ ރީތި އިމާރާތް ވެސް ދީފައިވާ ކަމަށާއި އަދި ފަނޑިޔާރުންނަށް ދޭން ޖެހޭ އިނާޔަތްތައް ދިނުމަށް އެމްޑީޕީން ވަކާލާތު ކުރާނެ ކަމަށެވެ. އެހެން ނަމަވެސް އެކަން ކުރާނީ ބައިނަލްއަގުވާމީ މިންގަނޑުތަކާއި، އިންސާނީ ބުއްދި ގަބޫލުކުރާ ހަމަތަކުގެ މަތީން ކަމަށް އިންތި ވިދާޅުވިއެވެ.\nރާއްޖޭގެ ކޯޓުތަކުގައި ރަނގަޅު ފަނޑިޔާރުން ވެސް ތިއްބެވި ކަމަށާއި ހަމަ އެގޮތަށް ރާއްޖޭގެ ރައްޔިތުންނާއި މި ރާއްޖޭގެ ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން ތިއްބެވި ކަން އިންތި ފާހަގަކުރެއްވިއެވެ.\n"ބޮޑެތި އުދުވާންތައް ދޭ ފަނޑިޔާރުން"ގެ ގޮތުގައި އިންތި ސިފަކުރެއްވީ ސުޕްރީމް ކޯޓުގެ ފަނޑިޔާރުންނެވެ.\nސުޕްރީމް ކޯޓުގެ ފަނޑިޔާރުންނަށް ފާޑުވިދާޅުވެ ވާހަކަ ދައްކަވަމުން އިންތި ވިދާޅުވި ގޮތުގައި އެ ކޯޓުން ނެރުނު ޙުކުމެއްގެ ސަބަބުން ބައެއް ފަނޑިޔާރުން އެއީ ރިޝް ވަތު ނެގި ބައެއްގެ ގޮތުގައި ހަދާފައި ޖަލަށް ލެވުނު ކަމަށެވެ.\nއިންތި އިޝާރާތް ކުރެއްވީ 2018 ވަނަ އަހަރުގެ ފެބްރުއަރީ 1 ވަނަ ދުވަހު ސިޔާސީ ހައްޔަރީން ދޫކުރުމަށް ގޮވާލައި ސުޕްރީމް ކޯޓުން ނެރުނު ހުކުމަށެވެ.\nއެގޮތުން 1 ފެބްރުއަރީގެ ހުކުމްގައި ސޮއިކުރި3ފަނޑިޔާރަކު އަނެއް2ފަނޑިޔާރުން ރިޝްވަތު ނެންގެވިކަމަށް ބުނެ ހުކުމް ނެރުއްވުމުން އެކަމާއި މެދު ސުވާލު އެފެދޭކަމަށް އިންތި ވިދާޅުވިއެވެ.\nއިންތި ވިދާޅުވި ގޮތުގައި ފާއިތުވި ރައްޔިތުންގެ މަޖިލީހުގެ އިންތިޚާބުގައި ރައްޔިތުން ދިން ވޯޓަކީ ފަނޑިޔާރުގެ އިޞްލާޙުކުރުމަށް ދެއްވި ވޯޓެއް ކަމަށެވެ.\nމަޖިލީހުގެ ރައީސް ގާސިމް އިބްރާހިމަށް ވަރަށް ބޮޑަށް ފާޑުވިދާޅުވެ ވާހަކަ ދައްކަވަމުން އިންތި ވިދާޅުވި ގޮތުގައި ރައްޔިތުން ވޯޓު ދިނީ ގާސިމަށް ވެސް އަނިޔާކުރި ފަނޑިޔާރުގެ އިސްލާހު ކުރުމަށް ކަމަށެވެ.\n"އިއްޒަތްތެރި ރައީސަށް އަނިޔާދިން ފަނޑިޔާރުގެ އިޞްލާޙުކުރުމުގައި، ދެން ތިއްބެވި މެންބަރުންނަށް އަނިޔާދެމުންދިޔަ ނުޙައްޤުން؛ ނުޙައްޤުން އަނިޔާދެމުންދިޔަ ފަނޑިޔާރުގެ އިޞްލާޙުކުރުމަށް ދެއްވި ވޯޓެއް." އިންތި ވިދާޅުވިއެވެ.\n18 ވަނަ ރައްޔިތުންގެ މަޖިލިސް ނިމުމާއި ގާތްވެފައި ވަނިކޮށް އަވަސް އަރުވާލައިގެން ކުރާތީ އެކަމަށް ވަރަށް ބޮޑަށް ފާޑު ވިދާޅުވެފައެވެ.\nއެމްޑީޕީން ދައްކާ މަންޒަރާއި އަޑު ދިމައެއް ނުވޭ: ސައީދު01 month ago\nނުކުޅެދުންތެރިކަން ހުންނަ ފަރާތްތަކުގެ އިނާޔަތް ބޮޑުކުރަން ހުށައެޅީ ސަރުކާރާާއި މަޝްވަރާނުކޮށް: ހަސަން ލަތީފް01 month ago


ކޮވިޑް-19: ފްރާންސްގައި މަރުވި މީހުންގެ އަދަދު 562 ށް އަރައިފި\nކޮވިޑް-19: ރެއާލް މެޑްރިޑްގެ ކުރީގެ ރައީސް ނިޔާވެއްޖެ\nކޮވިޑް-19: ތުރުކީގައި މަރުވި މީހުންގެ އަދަދު 21 ށް އަރައިފި\nކޮވިޑް-19 ޖެހިގެން ފްރާންސްގައި މަރުވި މީހުންގެ އަދަދު 562 ށް އަރައިފި އެވެ. އެގައުމުގައި މިހާތަނަށް 14,459 މީހުންނަށް ވައިރަސް ޖެހިފައިވެ އެވެ. 6,172 މީހުން ހޮސްޕިޓަލްތަކުގައި އެޑްމިޓްކޮށްފައިވާއިރު މީގެތެރެއިން 1,525 ގެ ހާލު ސީރިއަސް ކަމަށް އެގައުމުން ބުނެއެވެ.\n22 މާރޗް 2020 | އާދީއްތަ 03:20\nކޮރޯނާވައިރަސް (ކޮވިޑް-19) ޖެހިގެން ރެއާލް މެޑްރިޑްގެ ކުރީގެ ރައީސް ލޮރެންޒޯ ސަންޒް ނިޔާވެއްޖެ އެވެ.\nލޮރެންޒޯ ސަންޒް ނިޔާވިކަން އޭނާގެ ދަރިފުޅު ފެނާންޑޯ ވަނީ ޔަގީންކޮށްދީފައެވެ. އުމުރުން 76 އަހަރުގެ ސަންޒް ނިޔާވިއިރު، އޭނާ ހޮސްޕިޓަލްގައި އެޑްމިޓް ކޮށްފައިވަނީ ކޮރޯނާވައިރަސް (ކޮވިޑް-19) އަށް ޕޮޒިޓިވްވުމުންނެވެ.\n22 މާރޗް 2020 | އާދީއްތަ 02:31\nކޮވިޑް-19 ޖެހިގެން އިޓަލީގައި މަރުވި މީހުންގެ އަދަދު 21 އަށް އަރައިފި އެވެ. އެގައުމުގައި ވައިރަސް ޖެހުނު މީހުންގެ އަދަދު ވަނީ 277 ން 947 އަށް މައްޗަށް އަރާފަ އެވެ. ފާއިތުވި 24 ގަޑިއިރު ތެރޭގައި އެގައުމުގައި މިވައިރަސް އަށް 2,953 މީހުން ވަނީ ޓެސްޓްކޮށްފަ އެވެ.\n22 މާރޗް 2020 | އާދީއްތަ 02:11\nފަތުރުވެރިން ފިޔަވައި ވައިގެ މަގުން ރާއްޖެ އަންނަ ހުރިހާ ފަރާތްތަަކެއް ކަރަންޓީނު ކުރުމަށް އަންގައިފި\nފަތުރުވެރިން ފިޔަވައި ރާއްޖެއަންނަ ހުރިހާ ފަރާތްތަކެއް ސަރުކާރުން ކަނޑައަޅާތަނެއްގައި 14 ދުވަހުގެ މުއްދަތަށް ކަރަންޓީނުކުރުމަށް އެޗްޕީއޭއިން އަންގައިފި އެވެ.\n22 މާރޗް 2020 | އާދީއްތަ 01:23\nކޮވިޑް-19: މަލްޑިނީ އާއި އޭނާގެ ދަރިފުޅު ޑެނިއެލް ޕޮޒިޓިވްވެއްޖެ\nކޮރޯނާވައިރަސް (ކޮވިޑް-19) އަށް އޭސީ މިލާނުގެ ކުރީގެ ކެޕްޓަން ޕައޮލޯ މަލްޑިނީ އާއި އޭނާގެ ދަރިފުޅު އުމުރުން 18 ޑެނިއަލް މަލްޑިނީ ޕޮޒިޓިވްވެއްޖެ އެވެ.\nއޭސީ މިލާނުން ވަނީ މިހާރު އެޓީމުގެ ޓެކްނިކަލް ޑިރެކްޓަރު ޕައުލޯ މަލްޑިނީ އާއި އެޓީމުގެ މިޑްފީލްޑަރު ޑެނިއަލް މަލްޑިނީ ވައިރަހަށް ޕޮޒިޓިވްވިކަން ހާމަކޮށްފައެވެ. އެ ކްލަބުން ނެރުނު ބަޔާނެއްގައި ބުނެފައިވަނީ އެ މަލްޑިނީ އާއި އޭނާގެ ދަރިފުޅު ޑެނިއެލް މިހާރު ހުރީ އައިސޮލޭޝަނުގައި ކަމަށާއި، އެ ދެ މީހުންގެ ހާލުވެސް މިހާރު ރަނގަޅު ކަމަށެވެ.\n22 މާރޗް 2020 | އާދީއްތަ 01:14\nކޮވިޑް-19: އޭޝިޔާގައި އެންމެ ޙާލަތު ގޯހީ ޕާކިސްތާނުގައި\nރާއްޖެ ނިޞްބަތްވާ ދެކުނު އޭޝިޔާ ބައްރުގެ ހުރިހައި ޤައުމަކުން މިހާރު މިވަނީ މިވައިރަސް ފެނިފައެވެ. އެހެންނަމަވެސް ހުރިހައި ޤައުމުތަކުގެ ތެރެއިން މިހާތަނަށް ވައިރަސްގެ އަސަރު އެންމެ ބޮޑީ ޕާކިސްތާނުގައެވެ. ޕާކިސްތާނުން މިއަދު އެކަނިވެސް 219 މީހުން ވައިރަސްއަށް ޕޮޒިޓިވްވިއެވެ. މިއާއެކު އެޤައުމުގައި ވައިރަސް ޖެހުނު މީހުން އަދަދު ވަނީ 720 އަރާފައެވެ. އަދި މިހާރުވެސް އެދުމަތިކޮށްގެން 704 މީހުންނަށް ފަރުވާ ދެމުން އެބަގެންދެއެވެ. ފަރުވާ ދީގެން 13 މީހަކު ރަނގަޅުވެފައިވާއިރު،3މީހުން ވަނީ މިވައިރަސްގައި މަރުވެފައެވެ.\nދެކުނު އޭޝިޔާގެ އެހެން ޤައުމުތަކުގެ މައުލޫމާތު:\n* އިންޑިއާ: 329 ކޭސް/ މިއަދު 80 މީހުން ޕޮޒިޓިވްވި/ 05 މަރު/ 23 މީހުން ރަނގަޅުވި/ 301 މީހުންނަށް ފަރުވާދެނީ\n* ސްރީލަންކާ:77ކޭސް/ މިއަދު 04 މީހުން ޕޮޒިޓިވްވި/ 03 މީހުން ރަނގަޅުވި/ 74 މީހުންނަށް ފަރުވާދެނީ\n* ބަންގްލަދޭޝް:24ކޭސް/ މިއަދު 04 މީހުން ޕޮޒިޓިވްވި/ 02 މަރު/ 03 މީހުން ރަނގަޅުވި/ 19 މީހުންނަށް ފަރުވާދެނީ\n* އަފްޣާނިސްތާން:24ކޭސް/އެކަކުރަނގަޅުވި/ 23 މީހުންނަށް ފަރުވާދެނީ\n* ރާއްޖެ: 13 ކޭސް/ 03 މީހުން ރަނގަޅުވި/ 11 މީހުންނަށް ފަރުވާދެނީ\n* ބޫޓާން: 02 ކޭސް/ 02 މީހުންނަށް ފަރުވާދެނީ\n* ނޭޕާލް: 01 ކޭސް/ 01 ފަރުވާ ދީގެން ރަނގަޅުވެފައި\n22 މާރޗް 2020 | އާދީއްތަ 00:13\nކޮވިޑް-19: މިއަދުވެސް އެންމެ ޙާލަތު ގޯހީ އިޓަލީގައި\nކޮވިޑް-19 އާއި ބެހޭ އެންމެ ފަހުގެ މައުލޫމާތުތަކައް ބަލާއިރު، މިހާރު ވައިރަސްގެ ނުރައްކާ އެންމެ ބޮޑީ އިޓަލީވިލާތުގައެވެ. މިއަދު އެކަނިވެސް އެޤައުމުން6,557ވައިރަސްއަށް ޕޮޒިޓިވްވެ، ވައިރަސް އަށް ފަރުވާ ދެމުން ދަނިކޮށް،793މީހުން މަރުވިއެވެ. މިއާއެކު އެޤައުމުން މިހާތަނަށް މިވައިރަސް ޖެހުނު މީހުންގެ އަދަދު ވަނީ53,578އަރާފައެވެ. އަދި މަރުވި މީހުންގެ ޖުމުލަ އަދަދަކީ4,825އެވެ. އެހެންނަމަވެސް ވައިރަސްއަށް ފަރުވާދީގެން މިހާތަނަށް6,072މީހުން ވަނީ ފަރުވާ ދީގެން ރަނގަޅުކޮށްފައެވެ. މިހާރުވެސް ހޮސްޕިޓަލްތަކާއި، ކަރަންޓީން ފެސިލިޓީސްތަކުގައި އެޑްމިޓްކޮށްގެން42,681މީހުންނަށް ފަރުވާދެމުން އެބަގެންދެއެވެ. އޭގެ ތެރެއިން،2,857މީހުން ނާޒުކު ޙާލަތްތަކުގައި ތިބިކަމަށް މަޢުލޫމާތު ލިބެއެވެ.\n21 މާރޗް 2020 | ހޮނިހިރު 23:53\nކޮވިޑް-19: ތިން ލައްކައަށް ވުރެ ގިނަ މީހުންނަށް ވައިރަސް ޖެހިއްޖެ\nކޮވިޑް-19 އާއި ބެހޭ އެންމެ ފަހުގެ މައުލޫމާތުތަކައް ބަލާއިރު، ދުނިޔޭގެ 186 ޤައުމަކުން މިއަދު އެކަނިވެސް ވަނީ 26,005 ވައިރަސްއަށް ޕޮޒިޓިވްވެ، ވައިރަސް އަށް ފަރުވާ ދެމުން ދަނިކޮށް، 1,575 މީހުން މަރުވެފައެވެ. މިއާއެކު މުޅި ދުނިޔެއިން މިހާތަނަށް މިވައިރަސް ޖެހުނު މީހުންގެ އަދަދު ވަނީ 301,552 އަރާފައެވެ. އަދި މަރުވި މީހުންގެ ޖުމުލަ އަދަދަކީ 12,955 އެވެ. އެހެންނަމަވެސް ވައިރަސްއަށް ފަރުވާދީގެން މިހާތަނަށް 94,625 މީހުން ވަނީ ފަރުވާ ދީގެން ރަނގަޅުކޮށްފައެވެ. މިހާރުވެސް ހޮސްޕިޓަލްތަކާއި، ކަރަންޓީން ފެސިލިޓީސްތަކުގައި އެޑްމިޓްކޮށްގެން 193,972 މީހުންނަށް ފަރުވާއެބަދެއެވެ. އޭގެ ތެރެއިން، 9,369 މީހުން ނާޒުކު ޙާލަތްތަކުގައި ތިބިކަމަށް މަޢުލޫމާތު ލިބެއެވެ.\n21 މާރޗް 2020 | ހޮނިހިރު 23:50\nކޮވިޑް-19: ޔުވެންޓަސްގެ ފޯވާޑް ޑިބާލާ ޕޮޒިޓިވްވެއްޖެ\nމިހާރު ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) އަށް އިޓަލީގެ ޔުވެންޓަސްގެ ފޯވާޑް ޕައުލޯ ޑިބާލާ ޕޮޒިޓިވްވެއްޖެއެވެ.\nޑިބާލާ ކޮރޯނާވައިރަސް (ކޮވިޑް-19) އަށް ޕޮޒިޓިވްވިކަން އޭނާ ވަނީ ކަށަވަރުކޮށްދީފައެވެ. މިހާރު ޔުވެންޓަސްގެ ތިން ކުޅުންތެރިއަކު ވަނީ މި ވައިރަހަށް ޕޮޒިޓިވްވެފައެވެ. އެއީ ޑިބާލާގެ އިތުރުން މަޓުއިޑީ އާއި ޑެނިއަލީ ރުގާނީ އެވެ. މި ތިން ކުޅުންތެރިންވެސް މިހާރު ތިބީ އައިސޮލޭޝަނުގައެވެ.\n21 މާރޗް 2020 | ހޮނިހިރު 23:25\nކޮވިޑް-19: ވައިރަސްއާއި ގުޅިގެން ވަޒީފާގެ ޙާލަތައް ބަދަލެއް އައިސްފައިވާނަމަ ޖޮބް ސެންޓަރަށް ރިޕޯޓުކުރުމަށް އަންގައިފި\nމިނިސްޓްރީ އޮފް އިކޮނޮމިކް ޑެވެލޮޕްމެންޓުން ބުނެފައިވަނީ، ކޮވިޑް-19 ގެ ނުރައްކަލާއި ގުޅިގެން ގެންނަމުންދާ ބަދަލުތަކުގައި، ވަޒީފާއިން ވަކިކުރުމާއި، އެފަދަ އެހެނިހެން ފިޔަވަޅެއް އަޅައިފިނަމަ އެކަމާއި ގުޅޭ ރިޕޯޓު ޖޮބް ސެންޓަރށް ރިޕޯޓު ކުރުމަށް އަންގާކަަމަށެވެ.\n21 މާރޗް 2020 | ހޮނިހިރު 22:11\nކޮވިޑް-19: ރާއްޖެއިން ސާރކް އެމަރޖެންސީ ފަންޑަށް ދެލައްކަ ޑޮލަރު ދިނުމާއި ގުޅިގެން އިންޑިއާގެ ބޮޑު ވަޒީރު ޝުކުރު ދަންނަވައިފި\nކޮވިޑް-19 އާއި ގުޅިގެން ސާރކގެ މެންބަރު ޤައުމުތަކުން އެކުލަވާލާފައިވާ އެމަރޖެންސީ ފަންޑަށް ދިވެހި ސަރުކާރުން ދެލައްކަ ޑޮލަރު ދިނުމާއި ގުޅިގެން އިންޑިއާގެ ބޮޑުވަޒީރު ނަރެންދްރަ މޯދީ ދިވެހި ސަރުކާރަށް ޝުކުރު އަދާކޮށްފިއެވެ. އެމަނިކުފާނު ވިދާޅުވެފައިވަނީ މީގެ ސަބަބުން ކޮވިޑް-19 ނައްތާލުމަށް ގުޅިގެން ކުރަމުންދާ މަސައްކަތައް އިތުރު ބާރެއް ލިބިގެންދާނެކަމަށެވެ.\n21 މާރޗް 2020 | ހޮނިހިރު 21:47\nކޮވިޑް-19: ރާއްޖެއިން ބޭރުގަ ތިބި ދިވެހިންނަށް އެހީ ފޯރުކޮށްދިނުމަށް ޑިޕްލޮމެޓިކް މިޝަންތަކުން ދަނީ މަސައްކަތްކުރަމުން\nދުނިޔޭގެ އެކިކަންކޮޅުތަކުގައި ޙާލުގައި ޖެހިފައި ތިބި ދިވެހި ރައްޔިތުންނަށް ދިވެހި ޑިޕްލޮމެޓިކް މިޝަންތައް މެދުވެރިކޮށް، އެހީތެރިކަން ފޯރުކޮށްދިނުމަށް މަސައްކަތް ކުރަމުންދާކަމަށް ޚާރިޖީ ވަޒީރު އަބްދުﷲ ޝާހިރު ވިދާޅުވެއްޖެއެވެ. އެމަނިކުފާނު ވިދާޅުވެފައިވަނީ، މިއަދު ފްލައިޓް ކެންސަލް ވެގެން ނޭޕާލާއި، އިންޑިއާއާއި، ސްރީލަންކާގައި ތާށިވި ދިވެހިން ރާއްޖެ ގެނައުމަށް މަސައްކަތް ކުރެވުނު ކަމަށެވެ. އަދި މި ދަތި ދަނޑިވަޅުގައި ދެމުންގެންދާ އެއްބާރުލުމާއި ކެތްތެރިކަމަށް އެމަނިކުފާނު ވަނީ ޝުކުރު އަދާކުރައްވާފައެވެ.\n21 މާރޗް 2020 | ހޮނިހިރު 21:42\nވެލިގަނޑު އައިލަންޑް ރިސޯޓްއިން ކޮވިޑް-19 އަށް ޝައްކުކުރެވޭ އަލާމާތްތައް ހުރި ބިދޭސީއެއް ޓެސްޓްކުރަނީ\n21 މާރޗް 2020 | ހޮނިހިރު 21:41\nކުލަބްމެޑް ކަނިފިނޮޅު ހޮލިޑޭ ވިލެޖްއިން ކޮވިޑް-19 އަށް ޝައްކުކުރެވޭ އަލާމާތްތައް ހުރި ދިވެއްސެއް ޓެސްޓްކުރަނީ\n21 މާރޗް 2020 | ހޮނިހިރު 21:38\nކޮވިޑް-19: ވައިރަސްއާއި ގުޅިގެން ފިހާރަތައް ބަންދުކުރަން ޖެހުނަސް މުވައްޒަފުންގެ މުސާރަ އުންޏެއް ނުކުރާނަން\nކޮވިޑް-19 އާއި ގުޅިގެން ބައެއް ވިޔަފާރިތަކުންނާއި ކުންފުނިތަކުން އެތަންތަނުގެ މުވައްޒަފުންގެ މުސާރައާއި އިނާޔަތްތައް އުނިކުރަމުން ދިޔަނަމަވެސް، ހުދުމާގެ އެކި އައުޓްލެޓްސްތަކުގައި މަސައްކަތް ކުރާ މުވައްޒަފުންގެ މުސާރައާއި އިނާޔަތްތައް އުނި ނުކުރާނެކަމުގެ ޔަޤީންކަން އެކުންފުނިން ދީފިއެވެ. އެކުންފުނިން ބުނީ ވައިރަސްއާއި ގުޅިގެން އެކުންފުނީގެ އަައުޓްލެޓްސްތައް ބަންދުކުރަން ޖެހުނު ނަމަވެސް، މުވައްޒަފުންގެ މުސާރައާއި އިނާޔަތްތަކައް ބަދަލެއް ނުގެންނާނެކަމަށެވެ.\n21 މާރޗް 2020 | ހޮނިހިރު 21:37\nސިނަމަން ހަކުރާ ހުރާ އިން ކޮވިޑް-19 އަށް ޝައްކުކުރެވޭ އަލާމާތްތަކެއް ހުރި މީހެއްގެ ސާމްޕަލް ނަގާ ޓެސްޓުކުރަނީ\n21 މާރޗް 2020 | ހޮނިހިރު 21:35\nކޮވިޑް-19: އާސަންދައިގެން ދަށުން އިންޑިއާއަށް ގޮސް ތިބި ދިވެހިންގެ ކަންކަން ކޮންސިއުލޭޓް މެދުވެރިކޮށް ހަމަޖެހިގެންދާނެ\nއާސަންދައިގެ ދަށުން ބޭސްފަރުވާއަށް، އިންޑިއާއަށް މިހާރު ގޮސްތިބި ދިވެހިންގެ ތެރެއިން ޤައުމަށް ނާދެވިފަ ތިބި ދިވެހިން، އަނބުރާ ރާއްޖެ އާދެވެންދެން އެމީހުންގެ ތިބުމާއި ކެއުމުގެ ޚަރަދު އިންޑިއާގައި ހުންނަ ދިވެހި ކޮންސިއުލޭޓްގެ ބެލުމުގެ ދަށުން އާސަންދައާއި، އެންސްޕާ ގުޅިގެން ބަލަހައްޓާގޮތަށް އާސަންދައިން ހަމަޖައްސައިފިއެވެ.\nއިންޑިއާގައި ތިއްބެވި މިފަދަ ފަރާތްތަކުން އިންޑިއާގެ ދިވެހި ކޮންސިއުލޭޓްގެ ހޮޓްލައިން 919847702554+ އަށް ގުޅުއްވާ މަޢުލޫމާތު ސާފުކުރެއްވޭނެއެވެ.\n21 މާރޗް 2020 | ހޮނިހިރު 21:30\nކޮވިޑް-19: ގެސްޓްހައުސްތަކުގައި ތިބޭ ފަތުރުވެރިން ފުރަން ކަނޑައަޅާފައިވާ ގަޑިއާ ވިހާވެސް ގާތް ގަޑިއަކު އެއަރޕޯޓަށް ގެންދަން އިލްތިމާސްކޮށްފި\nރާއްޖޭގެ ގެސްޓްހައުސްތަކުން ފަތުުރުވެރިން ފުރަން ކަނޑައަޅާފައިވާ ގަޑިއާ ވިހާވެސް ގާތް ގަޑިއަކު އެއަރޕޯޓަށް ގެންދިއުމަށް ގެސްޓްހައުސް އެސޯސިއޭޝަން އޮފް ދަ މޯލްޑިވްސް އިން އިލްތިމާސްކޮށްފިއެވެ.\nމިފަދައިން އިލްތިމާސްކޮށްްފައިވަނީ ބައެއް ގެސްޓް ހައުސްތަކުން މާކުރިން ފަތުރުވެރިން އެއަރޕޯޓަށް ގެނެސް ދޫކޮށްލާތީއާއި، ފަތުުރުވެރިންނާމެދު އަމަލު ކުރާ ގޮތަކުން ޜާއްޖޭގެ ފަތުރުވެރިކަމުގެ ސިނާއަތައް އޭގެ ނޭދެވޭ ސަރުކޮށްފާނެތީއެވެ.\n21 މާރޗް 2020 | ހޮނިހިރު 21:27\nމިހާރު ޑީއެޗް-11 ގައި ފަރުވާދެމުންދާ ފަރާތުގެ ހާލު ރަނގަޅު\nމިހާރު ޑީއެޗް-11 ގައި ފަރުވާ ދެމުންދާ މީހާގެ ހާލު ރަނގަޅުކަމަށް ނޫސްވެރިންގެ ބައްދަލުވުމުގައި ޑޮކްޓަރ ވިދާޅުވިއެވެ.\nއޭނާގެ އިތުރު މައްސަލަތަކެއް ފާހަގަކުރެވިފައި ނުވާ ކަމަށްވެސް ވިދާޅުވިއެވެ.\nމިހާރު މޮނީޓަރ ކުރަމުންދާ އިތުރު ފަރާތްތަކުގެ ހާލު ރަނގަޅުކަމަށް ވިދާޅުވިއެވެ.\n21 މާރޗް 2020 | ހޮނިހިރު 21:25\nހުކުރު ދުވަހު 572 މީހަކު ރާއްޖެ އައިސްފައިވޭ\nޓުއަރިސްޓުން: 326 މީހުން\nއެމްޕްލޯއިމެންޓް ވިސާގައި: 54\nހޮނިހިރު ދުވަހުގެ 18:00 އާއި ހަމަޔަށް:\nއެމްޕްލޯއިމެންޓް ވިސާގައި: 17\n21 މާރޗް 2020 | ހޮނިހިރު 21:21\nކޮވިޑް-19: ކަރަންޓިން ފެސިލިޓީސްތަކުގައި ތިބި ފަރާތްތަކުގެ ބެލެނިވެރިން ނުވަތަ ބަލަދުވެރިންގެ ސަމާލުކަމަށް!\nކަރަންޓީން ފެސިލިޓީސްތަކުގައި ތިބި ދިވެހިންނަށް ތަކެތި ފޮނުވުމުގެ އިންތިޒާމުތައް ސަރުކާުން މިވަނީ ހަމަޖައްސާފައެވެ. އެގޮތުން، އެފަދަ ފަރާތްތްތަކައް ތަކެތި ފޮނުވަން ބޭނުންވާ ބެލެނިވެރިން ނުވަތަ ބަލަދުވެރިން، ދަރުބާރުގެއަށް އެތަކެތި ޙަވާލުކުރާނެ ޚާއްޞަ ގަޑިތަކެއް މިހާރު މިވަނީ އިޢުލާންކޮށްފައެވެ.\nމީގެ އިތުރުން ކަރަންޓީން ފެސިލިޓީސްގައި ފޯނަށް ޖަވާބުދޭނެ ގަޑިތަކެއްވެސް ވަނީ ހަމަޖައްސާފައެވެ.\n21 މާރޗް 2020 | ހޮނިހިރު 21:18\nޖުމްލަ 593 ސާމްޕަލް ނެގިފައިވޭ\nނެގެޓިވް: 580 ސާމްޕަލް\nނަތީޖާ ޕެންޑިންގް: 31\n21 މާރޗް 2020 | ހޮނިހިރު 21:16\nޕޮޒިޓިވް ކޭސް: 13\nޑީއެޗް-11 ގައި އެޑްމިޓް ކުރެވިފައި:3( ދެމީހުންނަކީ މިހާރު ބަލިން ރަނގަޅުވެފައި ތިބި މީހުން)\nވެލިދޫ އައިސޮލޭޝަން ފެސިލިޓ: 16\nފަންއައިލެންޑް ކަރަންޓީނު ފެސިލިޓީ: 64\nބިޔާދޫ ކަރަންޓީނު ފެސިލިޓީ:47\n21 މާރޗް 2020 | ހޮނިހިރު 21:14\nކޮވިޑް-19: ދުނިޔޭގެ ހާލަތު\nކޮވިޑް-19: ދުނިޔޭގެ ހާލަތަށް ބަލާލާއިރު މިހާތަނަށް 288,593 އަށް ވުރެ ގިނަ ކޭސްވަނީ ރިޕޯޓުކުރެވިފައެވެ.\nއަދި މި ބަލި ޖެހިގެން 11،947 އަށް ވުރެ ގިނަ މީހުން މަރުވެފައިވެއެވެ. މި ބަލި ޖެހިގެން ރަނގަޅުވި މީހުންގެ އެންމެ ފަހުގެ އަދަދުތަކެއް ބަލާލާއިރު 93،644 މީހުން ވަނީ ރަނގަޅުވެފައެވެ. މިހާތަނަށް މި ބަލި ދުނިޔޭގެ 186 ސަރަހައްދަކުން ވަނީ ފެނިފައެވެ.\n21 މާރޗް 2020 | ހޮނިހިރު 19:26\nކޮވިޑް-19: ޕޯޓްސްމަތުގެ ތިން ކުޅުންތެރިއަކު ޕޮޒިޓިވްވެއްޖެ\nކޮރޯނާވައިރަސް (ކޮވިޑް-19) އަށް ޕޯޓްސްމަތުގެ ތިން ކުޅުންތެރިއަކު ޕޮޒިޓިވްވެއްޖެ އެވެ.\nއިނގިރޭސި ތިންވަނަ ޑިވިޝަނުގައި ވާދަކުރަމުން އަންނަ ޕޯޓްސްމަތުގެ ތިން ކުޅުންތެރިއަކު މި ވައިރަހަށް ޕޮޒިޓިވްވިކަން އެ ކްލަބުންވެސް ވަނީ ކަށަވަރުކޮށްދީފައެވެ. މި ވައިރަހަށް ޕޮޒިޓިވްވީ ޕޯޓްސްމަތުގެ ޖޭމްސް ބޮލްޓޮން، އެންޑީ ކެނަން އަދި ސީން ރެގެޓް އެވެ. މިހާރު މި ތިން ކުޅުންތެރިން އައިސޮލޭޝަނަށް ލާފައިވާ ކަމަށް އެ ކްލަބުން ވަނީ ބުނެފައެވެ.\nShowing 1626 to 1650 of 3203 results\n12... 63 64 65 66 67 68 69 ... 128 129


SunOnline: Gina bayaku Vote laan nunikuthee Yaameen minivan kuraa vaahaka dhakkaathee kanboduvegen: Azim\nގިނަ ބަޔަކު ވޯޓްލާން ނުނިކުތީ ޔާމީން މިނިވަންކުރާ ވާހަކަދައްކާތީ ކަންބޮޑުވެގެން: އާޒިމް\nޝަފްނާ ހުސައިން 14 Apr 2021, 13:32\nނިމިދިޔަ ލޯކަލް ކައުންސިލްތަކުގެ އިންތިހާބުގައި ގިނަ އަދަދެއްގެ ބަޔަކު ވޯޓު ލާން ނުކުމެފައި ނުވަނީ ކުރީގެ ރައީސް، އަބްދުﷲ ޔާމީން އަބްދުލްގައްޔޫމް މިނިވަންކުރާ ވާހަކަ ދައްކާތީ އެކަމާ ކަންބޮޑުވެގެން ކަމަށް އެމްޑީޕީގެ ޕީޖީ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް ވިދާޅުވެއްޖެ އެވެ.\nއިންތިހާބުގައި މާލެ ސިޓީގެ މޭޔަރު ކަމާއި، ކައުންސިލްގެ ގިނަ ގޮނޑިތަކެއް އިދިކޮޅު ޕީޕީއެމް އިން ވަނީ ކާމިޔާބުކޮށްފަ އެވެ. އަދި އަތޮޅު ކައުންސިލްތަކުން ވެސް މިފަހަރު ޕީޕީއެމް އިން ވަނީ ރަނގަޅު ކާމިޔާބެއް ހޯދައިފަ އެވެ.\nއިންތިހާބުގެ ނަތީޖާއިން ރައްޔިތުން ސަރުކާރަށް ދިން މެސެޖަކީ ޖަލުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވަގުތުން މިނިވަން ކުރުން ކަމަށް އިދިކޮޅު ކޯލިޝަނުން ވަނީ ބުނެފަ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން، މެމްބަރު އާޒިމް ވިދާޅުވީ އެހެން އިންތިހާބުތަކާ އަޅާބަލާ އިރު، ކައުންސިލް އިންތިހާބުގައި ޕީޕީއެމް އަށް ރަނގަޅު ކާމިޔާބެއް ލިބުނުކަމަށް ގަބޫލުކުރައްވާ ކަމަށާއި އެހެން ނަމަވެސް ޖުމްލަކޮށް ބަލާ އިރު، ނިމިދިޔަ އިންތިހާބަކީ އެމްޑީޕީއަށް ގެއްލުނު އިންތިހާބެއް ކަމަށް ގަބޫލުނުކުރައްވާ ކަމަށެވެ.\nމާލޭގެ އިންތިހާބު އެމްޑީޕީއަށް ގެއްލުނު ކަމަށާއި އެކަން އެހެން ދިމާވީ ވަރަށް ގިނަ ސަބަބުތަކަކާ ހެދި ކަމަށް މެމްބަރު ވިދާޅުވި އެވެ. އާޒިމް ވިދާޅުވީ އެމްޑީޕީން މީގެ ކުރިން ބުނަމުން އައީ ވައްކަން ކުރާ މީހުން ހައްޔަރުކޮށް، ވައްކަން ހުއްޓުވާނެ ވާހަކަ އާއި ކޮރަޕްޝަން މަދުކުރުމާއި ވައްކަން ކޮށްފައި ތިބި މީހުން ހައްޔަރުކުރާ ވާހަކަ ކަމަށެވެ.\n"އެހެންވީމަ އިހަށް ދުވަހަކު ބޭއްވި ލޯކަލް ކައުންސިލްތަކުގެ އިންތިހާބުގައި ރައްޔިތުން ނުކުމެ ބުނީ ޔާމީން ދޫކޮށްލާށެކޭ ނޫން. ދޫކޮށްލާ ވާހަކަ ދައްކާތީ އެކަމާ ކަންބޮޑުވެގެން ދިވެހި ރައްޔިތުން ވޯޓުލާން ނުނުކުތީ. އެހެންވީމާ މިއަދު ނުކުމެ ބުނާނެ ކަމެއް ނެތް ލޯކަލް ކައުންސިލް އިންތިހާބުގައި ވޯޓު ދިން މީހުން ވޯޓު ދިނީ ޔާމީން އަބްދުލްގައްޔޫމް މިނިވަންކުރާށެކޭ،" މެމްބަރު ވިދާޅުވި އެވެ.\nއާޒިމް ވިދާޅުވީ ރައްޔިތުން ވޯޓުލާން ނުނުކުމެ، ދިން މެސެޖަކީ ވައްކަން ކޮށްފައި ތިބި އިތުރު މީހުން ހައްޔަރުކުރަން ޖެހޭ ވާހަކަ ކަމަށެވެ.\n"މާވަށު ދާއިރާގެ މެމްބަރު މިނިސްޓަރަކަށް ހުންނަވައިގެން ކުރެއްވި ވައްކަމާއި ކޮރަޕްޝަން ހުއްޓުވައިދެއްވުމަށް. މިތަނުގައި މެމްބަރަކަށް އިންނަވައިގެން ތެޔޮ ވިއްކީތީ އެކަން ހުއްޓުވާދެއްވުމަށް. އެކަމާ އިދިކޮޅުވެ މީހުން ނުކުމެ ވޯޓު ނުދިނީ. އަޅުގަނޑުމެން އެކަން ކުރާލެއް ލަސްވެގެން. ވައްކަން ކުރުން އަދި ވެސް އިންތިހާއަށް އެ ދަނ،ީ އިންތިހާއަށް މަޑުނުޖެހި އެ ދާ ދިޔުމާ ދޭތެރޭ ކަންބޮޑުވާތީ،" އާޒިމް ވިދާޅުވި އެވެ.\nއާޒިމް ވިދާޅުވީ މިއަދު އޮތް އެމްޑީޕީގެ ސަރުކާރުގައި ވެސް ވައްކަންކުރާ ކަމަށާއި އަދި ކޮރަޕްޝަންގެ އަމަލުތައް ވެސް ހިންގާ ކަމަށެވެ. އެހެން ނަމަވެސް މި ސަރުކާރު އައި ފަހުން ވައްކަމާއި ކޮރަޕްޝަން 80 ޕަސެންޓު ކުޑަކޮށްފައިވާ ކަމަށެވެ.\nރައީސް އިބްރާހިމް މުހައްމަދު ސޯލިހު ވިދާޅުވީ، ޖަލު ހުކުމެއް ތަންފީޒު ކުރަމުންދާ ކުރީގެ ރައީސް އަބްދުﷲ ޔާމީން އަބްްދުލްގައްޔޫމަށް ދެރަގޮތެއް ނުވާނެ ކަމަށާއި އެމަނިކުފާނު ގެއަށް ބަދަލުކުރަން ނުވަތަ ލުއި ގޮތެއް ހޯދައިދިނުމަށް މަޝްވަރާ ކުރަމުންދާ ކަމަށެވެ.\nކައުންސިލް އިންތިހާބުގައި ފެނިގެން ދިޔަ ނަތީޖާ އަކީ ކަންތައް ރަނގަޅު ކުރުމަށް މާލޭ ރައްޔިތުން ދިން މެސެޖެއް ކަމަށާއި މައްސަލަތަކަކީ ކޮބައިތޯ ބަލަން ޖެހޭ ކަމަށް ވެސް ރައީސް ވިދާޅުވި އެވެ. އަދި ސަރުކާރާއި މަޖިލިސް ތެރޭ މައްސަލަތަކެއް ހުރިނަމަ އެކަން ވެސް ބަލާނެ ކަމަށް ރައީސް ވިދާޅުވި އެވެ.


ޑިރެކްޓަރ ޗާންސެލަރ ބިއުރޯ\nމަހަކު 8,835.00 ރުފިޔާ\nލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރުދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nލެވެލް 8/9 ގެ ޕޯސްޓްގްރެޖުއޭޓް ސަނަދެއް ހާސިލުކުރުމަށްފަހު، ގުޅޭ ތަޖުރިބާ ހާސިލުކޮށްފައިވުން.\nޗާންސެލަރ ބިއުރޯގެ އެންމެހައި އިދާރީ މަސައްކަތްތައް ހިންގައި ބެލެހެއްޓުން.\nޗާންސެލަރއާއި ވައިސް ޗާންސެލަރގެ ބައްދަލުވުންތައް އިންތިޒާމްކޮށް ބެލެހެއްޓުމާއި، އެފަދަ ބައްދަލުވުންތަކުގެ ޔައުމިއްޔާ ތައްޔާރުކުރުން.\nޗާންސެލަރއާއި ވައިސް ޗާންސެލަރ އެކިމުނާސަބާތަކާ ގުޅިގެން ދެއްވާ ތަޤްރީރުތަކާއި ޑޮކިއުމަންޓްތަކަށް ބޭނުންވާ މަޢުލޫމާތު އެއްކޮށް، އެފަދަ ލިޔުންތައް ތައްޔާރުކުރުން.\nޗާންސެލަރގެ ބިއުރޯއަށް ލިބޭ ސިޓީތައް ބަލައިގަނެ، އެ ސިޓީތައް ކަމާބެހޭ ސެކްޝަންތަކަށް ފޮނުވައި، ސީދާ ޖަވާބުދާރީވާންޖެހޭ ސިޓީތަކަށް، ޗާންސެލަރއާއި ވައިސްޗާންސެލަރގެ އިރުޝާދާ އެއްގޮތަށް ޖަވާބު ތައްޔާރުކޮށް ފޮނުވުމުގެ އިންތިޒާމްތައް ހަމަޖެއްސުން.\nޗާންސެލަރ ބިއުރޯގެ އަހަރީ ރިޕޯޓާއި، އިދާރީގޮތުން ތައްޔާރުކުރަންޖެހޭ އެހެނިހެން ލިޔެކިޔުންތައް ތައްޔާރުކޮށް، ކަމާބެހޭ ސެކްޝަންތަކަށާއި އިދާރާތަކަށް ހުށަހެޅުން.\nޗާންސެލަރއާއި ވައިސް ޗާންސެލަރ، ބައިވެރިވެވަޑައިގަންނަވާ އެކިއެކި އިވެންޓްތަކާބެހޭ މަޢުލޫމާތު ރާއްޖޭގެ މީޑިޔާއަށް ފޯރުކޮށްދިނުމުގެ ކަންތައްތައް ހަމަޖެއްސުން.\n2016 ޖަނަވަރީ 14 ވާ ބުރާސްފަތި ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ އިސްލާމީ ޔުނިވަރސިޓީއަށް.\nމަޢުލޫމާތު ސާފުކުރުމަށް ގުޅާނީ، 3322718 ނަންބަރު ފޯނާއެވެ.\nޑިރެކްޓަރ (ހިއުމަން ރިސޯސަސް)\nދިވެހިރާއްޖޭގެ އިސްލާމީ ޔުނިވަރސިޓީ / އެޑްމިނިސްޓްރޭޝަން ޑިޕާޓްމަންޓް\nހިއުމަން ރިސޯސް މެނޭޖްމަންޓުގެ ދާއިރާއިން ލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރުދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nމުވައްޒަފުންނާ ބެހޭ ކަންތައްތައް ޔުނިވަރސިޓީގެ ސިޔާސަތާއި، ސިވިލް ސަރވިސްގެ ޤަވާއިދުތަކާއި ޤާނޫނާ އެއްގޮތްވާގޮތުގެމަތިން ރާވައި ހިންގުން.\nވަޒީފާ ދިނުމާއި، ވަޒީފާއިން ވަކިކުރުމާއި، ޗުއްޓީ ދިނުން.\nމުވައްޒަފުން ޔުނިވަރސިޓީގެ މަސައްކަތްތަކަށް އަހުލުވެރިކުރުމާއި، އަލަށް މަސައްކަތްތަކަށް ނުކުންނަ މުވައްޒަފުންނަށް މަސައްކަތުގެ މާޙައުލަށް އަހުލުވެރިކުރުވުމަށް ބޭނުންވާ އިންޑަކްޝަން / އޮރިއެންޓޭޝަން ޕްރޮގްރާމްތައް އެކުލަވައިލައި ކުރިއަށް ގެންދިއުން.\nމުވައްޒަފުންނަށް މަސައްކަތުގެ މާޙައުލުގައި ދިމާވާ މައްސަލަތައް ބަލައި އެކަށޭނަ ފިޔަވަޅު އެޅޭނެ އިންތިޒާމުތައް ހަމަޖެއްސުމާއި، ދިމާވާ މައްސަލަތަކަށް ޔުނިވަރސިޓީގެ ސިޔާސަތުތަކާ އެއްގޮތްވާގޮތުގެމަތިން ޙައްލު ހޯދައިދިނުން.\nމުވައްޒަފުންގެ މަސައްކަތުގެ ފެންވަރު ވަޒަންކުރުމާއި، މުވައްޒަފުންގެ ތަމްރީންކުރުމުގެ ކަންތައް ތަރައްޤީކުރުމަށް ކުރަންޖެހޭ ކަންތައްތައް ކުރުން.\nޔުނިވަރސިޓީގެ މުވައްޒަފުންގެ ރިކޯޑުތައް ބެލެހެއްޓުމާއި، ސަރުކާރުގެ އިދާރާތަކަށް ހުށަހަޅަންޖެހޭ ލިޔެކިޔުންތައް ހުށަހެޅުން.\nޔުނިވަރސިޓީގެ އެޑްމިން އެންޑް އެޗްއާރ ޑިޕާޓްމަންޓުގެ އަހަރީ ޕްލޭނާއި ބަޖެޓް ތައްޔާރުކުރުމާއި ޕްލޭނާއި ބަޖެޓް ތަންފީޒުކުރުން.\nމީގެ އިތުރުން، ޔުނިވަރސިޓީގައި ކުރެވޭ މުހިންމު މަސައްކަތްތަކަށް އެހީތެރިކަންދިނުމާއި، ވެރިޔަކު ޗުއްޓީގައި ހުރުމުގެ ސަބަބުން ހަވާލުކުރެވޭ މަސައްކަތެއް ބަރާބަރަށް ކުރުން.\nވަޒީފާއަށް ކުރިމަތިލާ ފަރާތުގެ މަސައްކަތް ބެލެހެއްޓި ސުޕަވައިޒަރަކު އެފަރާތެއްގެ މަސައްކަތާމެދު ދެކޭގޮތުގެ ލިޔުމެއް.\nވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)ވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)\nދިވެހިރާއްޖޭގެ އިސްލާމީ ޔުނިވަރސިޓީ / ފައިނޭންސް ޑިޕާޓްމަންޓް\nއެކައުންޓިން/ފައިނޭންސް ދާއިރާއިން ލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި އުސޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރު ދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nފުޅާ ދާއިރާއެއްގެ އެކައުންޓިންގ/ފައިނޭންސްގެ ތަޖުރިބާ ލިބިފައިވުން. ނުވަތަ؛\nޔުނިވަރސިޓީގެ ފައިސާއާއި ހިސާބުތައް ބެލެހެއްޓުމުގައި ޢަމަލުކުރާނެ ސިޔާސަތުތަކާއި، އުސޫލުތަކާއި މިންގަނޑުތައް އެކުލަވައިލުން.\nޔުނިވަރސިޓީގެ ހިސާބުތައް ބެލެހެއްޓުމާއި، ބަޖެޓް ތައްޔާރުކުރުމާއި، މިނިވަން އޮޑިޓަރަކު ހިސާބުތައް އޮޑިޓްކުރުމަށް އެކަށޭނަ ސިސްޓަމްތައް އެކުލަވައިލައި ބެލެހެއްޓުން.\nޔުނިވަރސިޓީގެ ފައިސާގެ މުޢާމަލާތްތައް ޔުނިވަރސިޓީއަށް އެންމެ ފައިދާހުރިގޮތުގައި ކުރިއަށްގެންދިއުމަށް ބޭނުންވާ ފަންނީ ލަފާ މެނޭޖްމަންޓަށާއި ކައުންސިލަށް ދިނުން.\nޔުނިވަރސިޓީގެ އަހަރީ ހިސާބުތަކާއި ކައުންސިލަށް ބޭނުންވާ ހިސާބުތައް ތައްޔާރުކުރުން.\nޔުނިވަރސިޓީން ހިންގާ އެންމެހައި ޕްރޮގްރާމުތަކުގެ ހިސާބުތައް ބެލެހެއްޓުމާއި، ޕްރޮގްރާމުތަކުގެ ޚަރަދުތައް ކަނޑައަޅާފައިވާ ބަޖެޓްތަކުގެ ތެރޭގައި ކުރިއަށް ގެންދާކަން ޔަގީންކުރުން.\nފައިސާގެ މުޢާމަލާތްތައް ހިނގާނުހިގާގޮތް ބަލައި، އެންމެހައި މުޢާމަލާތްތައް ހިނގަނީ ކަނޑައެޅިފައިވާ ސިޔާސަތުތަކާއި ހަމަތަކާއި މިންގަނޑުތަކުގެ ތެރެއިންކަން ޔަގީންކުރުން.\nޔުނިވަރސިޓީން ޢަމަލުކުރާ އިންޓަރނަލް ކޮންޓްރޯލްތަކަކީ ފައިސާގެ މުޢާމަލާތްތަކަށް ކަނޑައެޅިފައިވާ ސިޔާސަތުތަކާއި ހަމަތަކާއި މިންގަނޑުތަކާ އެއްގޮތަށް ކުރިއަށްގެންދިއުމަށް ބާރުއަޅާ ކޮންޓްރޯލްތަކެއްކަން ޔަގީންކުރުން.\nޔުނިވަރސިޓީގެ އޮޑިޓަރުންނަށް ބޭނުންވާނޭ އެންމެހައި މަޢުލޫމާތުތައް ފޯރުކޮށްދިނުމާއެކު، ޔުނިވަރސިޓީން ތައްޔާރުކުރާ ހިސާބުތަކަކީ ފާއިތުވެދިޔަ އަހަރު ޔުނިވަރސިޓީ ހިންގާފައިވާ ގޮތް ދައްކުވައިދޭ ޞައްޙަ ހިސާބުތަކެއްކަން ޔަގީންކުރުން.\nޔުނިވަރސިޓީގެ ފައިނޭންސް ޑިޕާޓްމަންޓް ދުވަހުން ދުވަހަށް ހިންގުމާއި، މުވައްޒަފުންނަށް ބޭނުންވާ ތަމްރީން ދިނުމާއި، ފަންނީ ލަފާ ފޯރުކޮށްދިނުމާއި، މަސައްކަތް ކުރިއަށް ގެންދިއުމަށް އެކަށޭނަ މާޙައުލެއް ޤާއިމުކޮށްދިނުން.


Android Focus Mode Beta maruhalaa in beyrah | Mihaaru\nއެންޑްރޮއިޑް ފޯކަސް މޯޑް ބޭނުންކުރާއިރު، އުނދަގޫކުރާ ޒާތުގެ ނޮޓިފިކޭޝަންތައް އަދި މެސެޖްތައް ހުއްތުވައިދޭ\n07 ޑިސެމްބަރ 2019 - 07:46\nއެންޑްރޮއިޑް "ފޯކަސް މޯޑް" އަކީ ސްމާޓްފޯން ފީޗާއެކެވެ. މަސައްކަތްކުރަނީ "ޑު ނޮޓް ޑިސްޓާބް"އާ ދާދި އެއް ގޮތަކަށެވެ. ބޭނުމަކީ އޮފީސް މަސައްކަތުގައި އުޅޭއިރު ނުވަތަ އެ ޒާތުގެ މުހިންމު ކަމެއްގައި ޝާމިލްވެވިފައި ވަނިކޮށް، ވައިބާ، ޓްވީޓާ، ޓެލެގްރާމް އަދި ފޭސްބުކް ފަދަ އެޕްލިކޭޝަންތަކުން އަންނަ ނޮޓިފިކޭޝަންތައް އަދި މެސެޖްތައް ވަގުތުކޮޅަކަށް ހުއްޓުވައިލުމެވެ.\n"ފޯކަސް މޯޑް"ގެ ލަފުޒީ މާނަ އަށް ވިސްނާލުމުން ދޭހަވާ ގޮތަށް، މިސާލަކަށް ކެމެރާ ވަކި ތަނަކަށް ފޯކަސްކުރުމުން، އެ ތަނެއް ވަކިން ސާފުކޮށް ފެނަން ގޮތަށް، ފޯކަސް މޯޑުން ކޮށްދޭ ކަމަކީ، އިޚުތިޔާރުކުރާ ވަކި އެޕްލިކޭޝަންތަކަކަށް ފޯކަސްކޮށް ހުއްޓުވައިލުމެވެ. މި ގޮތަށް ހުއްޓުވާފައި އިން އެޕްލިކޭޝަނެއް ހުޅުވަން އުޅެފި ނަމަ، އަމިއްލަ އިޚުތިޔާރުގައި ހުއްޓުވާފައި އިން އެޕްލިކޭޝަނެއްކަން ބުނެ ވެސް ދެ އެވެ.\nފުރަތަމަ ޕެރެގްރާފްގައި، ފޯކްސް މޯޑް އަޅާ ކިޔާފައި ވާނީ "ޑް ނޮޓް ޑިސްޓާބް"އާ އެވެ. އެކަމަކު ވެސް ފޯކަސް މޯޑް މަސައްކަތްކުރަނީ، ޑް ނޮޓް ޑިސްޓާބް މަސައްކަތްކުރާ ގޮތަށް، އަކުރުން އަކުރަކަށް ނޫނެވެ. ޑް ނޮޓް ޑިސްޓާބް އޮންކޮށްފައިި ހުންނައިރު، ނޮޓިފިކޭޝަންތައް އަދި ފޯން ކޯލްތައް ވެސް ބަންދު ވެ އެވެ.\nގޫގުލުން ފޯކަސް މޯޑް ދޫކޮށްފައި ވަނީ އެންޑްރޮއިޑް ފޯނުތަކަށެވެ. އެކަމަކު، ހުރިހާ ފޯނުތަކަކަށް ނޫނެވެ. މި ފީޗާ ބޭނުންކުރަން އެދޭ ނަމަ، އެންޑްއިޑް9އަށް ވުރެ މަތިވާން ޖެހެ އެވެ. އަދި އެ ފޯނަކީ ގޫގުލްގެ "ޑިޖިޓަލް ވެލްބީން" ސަޕޯޓްކުރާ ފޯނަކަށް ވާންޖެހެ އެވެ. "ޑިޖިޓަލް ވެލްބީން" އަކީ ފޯނުގެ ސެޓިން ތެރޭގައި ހިމެނޭ "ކަނެކްޝަންސް"، "ވޯލްޕޭޕާސް އެންޑް ތީމްސް" އަދި "އެޑްވާންސްޑް ފީޗާސް" ކަހަލަ ކެޓަގަރީއެކެވެ.\nގޫގުލުން މިހާރު ވަނީ ފޯކަސް މޯޑް ބީޓާ މަރުހަލާއިން ބޭރުކޮށްފަ އެވެ. އެހެންކަމުން، ލަސްތަކެއް ނުވެ، ސަޕޯޓްކުރާ ފޯނުތަކަށް މި ފީޗާ ލިބެން ފަށާނެ އެވެ. މި ޚަބަރު ކިޔާލުމުން ވެސް މި ފީޗާ ބޭނުންކުރާ ހިތްވެއްޖެ އެވެ. ތަޖުރިބާކޮށްލެވުމުން މާ ބޮޑަށް ގަޔާވެވިދާނެހެން ވެސް ހީވެ އެވެ.\nއިތުރު ލިޔުންތައް ފޭސްބުކް ގޫގްލް އެންޑްރޮއިޑް ސްމާޓް ފޯން ޓްވިޓާ


Terrorism gaanoonah bodu badhaleh, gina baaruthakeh libeyne!\nފުލުހުންގެ ސްވޮޓުން މާލޭގައި ހިންގި އޮޕަރޭޝަނެއްގެ ތެރެއިން.-- ފޮޓޯ: ސޯޝަލް މީޑިއާ\nޓެރަރިޒަމްގެ ގާނޫނަށް ބޮޑު ބަދަލެއް، ގިނަ ބާރުތަކެއް!\nޓެރަރިޒަމްގެ ގާނޫނަށް ގެންނަން މަޖިލީހަށް ހުށަހަޅާފައިވާ ބަދަލުތައް ގެނައިމާއި އެކު އެފަދަ އަމަލުތައް ހުއްޓުވުމަށް ސަލާމަތީ ބާރުތަކަށް ބޮޑެތި ބާރުތަކެއް ލިބިގެންދާނެކަން ހާމަވެއްޖެ އެވެ.\nދައުރުން ބޭރުން މާދަމާ ބާއްވާ ރައްޔިތުންގެ މަޖިލީހުގެ ހާއްސަ ޖަލްސާ އަށް ސަރުކާރުގެ ފަރާތުން ހުށަހަޅަން ތައްޔާރުވެފައިވާ ބިލްގައި ވަނީ މިހާރުގެ ގާނޫނުގައި ޓެރަރިޒަމް މާނަ ކޮށްފައިވާ ވަރަށް ވުރެ ފުޅާކޮށް ޓެރަރިޒަމް މާނަ ކޮށްފަ އެވެ. އެއާއި އެކު އެފަދަ ކަންކަން ހުއްޓުވުމަށް މިހާރަށް ވުރެ ބޮޑެތި، ގިނަ ބާރުތައް ދީފައި ވެއެވެ.\nސަރުކާރުން ގެންނަން ހުށަހަޅާ އިސްލާހުގައި ޓެރަރިޒަމް މާނަކޮށްފައި ވަނީ ވަކި ސިޔާސީ އަދި ދީނީ ނުވަތަ ހައްދުފަހަނައެޅި ވިސްނުމެއް ކުރިއެރުވުމަށްޓަކައި، އެ ނޫން ވެސް ވަކި ފިކުރެއް ކުރިއެރުވުމަށްޓަކައި މީހުންނަށް ގެއްލުން ދިނުމަށް އަމަލެއް ހިންގުމަކީ ޓެރަރިޒަމްގެ ގޮތުގަ އެވެ.\nއެ އިސްލާހުގެ ދަށުން ފުލުހުންނަށް ލިބިގެންދާ ބާރުތަކުގެ ތެރޭގައި އެފަދަ ކަންކަން ކުރާ މީހުން ކޯޓު އަމުރަކާއި ނުލާ ހައްޔަރު ކުރުމުގެ ބާރާއި، އެފަދަ މީހުން ކޯޓަށް ނުގެންގޮސް 48 ގަޑިއިރު ބަންދުގައި ބެހެއްޓުމުގެ ބާރު ހިމެނެ އެވެ. އަދި ޓެރަރިޒަމްގެ މައްސަލަތަކުގައި ތުހުމަތު ކުރެވޭ މީހުން ހައްޔަރުކުރުމަށް، ކޯޓް އަމުރެއް ނެތި ފުލުހުންނަށް އަމިއްލަ ތަންތަނަށް ވަދެވޭ ގޮތަށް ވެސް އެ އިސްލާހުގައި ހިމަނާފައި ވެއެވެ.\nއޭގެ އިތުރުން ޓެރަރިސްޓު ޖަމާއަތްތަކަށް ތާއީދު ކުރުމަށް ގޮވާލުމާއި، އެފަދަ ޖަމާއަތަކަށް ތާއީދުކުރާ މީހެއްކަން ދޭހަވާ ފަދަ ހިޔާލު ފާޅުކުރުމަކީ ވެސް ކުށެއްގެ ކަމަށް އެ އިސްލާހުގައި ބުނެ އެވެ. އަދި ޓެރަރިސްޓް ޖަމާއަތެއް ކުރިއެރުވުމަށް ނުވަތަ އެފަދަ ޖަމާއަތަކަށް އެއްވެސް މަންފާއެއް ލިބޭފަދަ ބައްދަލުވުންތައް ބާއްވައި، އެ ފަދަ ކަންކަން ރާވާ އިންތިޒާމު ކޮށް، އެފަދަ ކަމަކަށް އެހީތެރިވެދިނުމަކީ ވެސް ކުށެއް ކަމަށް ކަނޑައެޅުމަށް އެ ބިލުގައި ހިމަނާފައި ވެއެވެ.\nޓެރަރިސްޓް ޖަމާއަތަކަށް ސަޕޯޓް ކުރުމުގެ ގޮތުން ނުވަތަ އެފަދަ ޖަމާއަތެއްގެ މީހެއްކަން ދޭހަވާނެ ފަދަ އަންނައުނު ލުމަކީ ވެސް ކުށެއްގެ ގޮތުގައި އެ އިސްލާހުގައި ބުނެފައި ވެއެވެ. އަދި އިސްލާހުގައި ބުނެފައިވާގޮތުން، އެ ފަދަ ކުށެއް ކޮށްފިނަމަ ތިން އަހަރާއި ފަސް އަހަރާ ދެމެދުގެ ޖަލު ހުކުމެއް އެ މީހެއްގެ މައްޗަށް އަންނާނެ އެވެ.\nދައުލަތުން ނުވަތަ ސަރުކާރުން ވަކި ކަމެއް، ވަކި ގޮތަކަށް ކުރުމަށް މަޖުބޫރުކުރުވުމަށް ނުވަތަ އާންމުންނަށް ނުވަތަ އާންމުންގެ މެދުގައި ބިރުވެރިކަން އުފެއްދުމަކީ ވެސް ކުށެއް ކަމަށް އެ އިސްލާހުގައި ބުނެ އެވެ. އޭގެ އިތުރުން އާންމުންގެ ސިއްހަތާއި، ސަލާމަތަށް ބޮޑު ނުރައްކަލެއް ކުރިމަތިކުރުވުމުގެ އިތުރުން މުހިންމު އުމްރާނީ ވަސީލަތަކަށް ގެއްލުންދީ، އަސާސީ ހިދުމަތެއް މެދުކަނޑުވާލުމަކީ ވެސް ޓެރަރިޒަމްގެ ކުށެއްގެ ގޮތުގައި އެ އިސްލާހުގައި ބުނެ އެވެ.\nޓެރަރިޒަމް ހުއްޓުވުމުގެ ގާނޫނުގައި މިހާރު ވެސް އޮންނަ ގޮތަށް އެފަދަ ކުށްތަކުގެ އަދަބަކީ 20-25 އަހަރާއި ދެމެދު ޖަލަށް ލުން ކަމަށް އަލަށް އެ ގާނޫނަށް ގެންނަން ހުށަހަޅާ އިސްލާހުގައި ވެސް ބުނެ އެވެ.\nޓެރަރިޒަމް އެމްއެންޑީއެފް ޕޮލިސް\nއަދިވެސް އެފަދަމީހުންގެ މުދާހިފެހެއްޓުން ދައުލަތައްނެގުން ހުއްދަކުރުން ރަގަޅުވާނެ


JP Ge Leader Qasim, Kureege Raees Maumoon Ah Thaureef Kuravvaifi! - Vaguthu\nޖުމްހޫރީ ޕާޓީ އަށް އަލަށް ބައެއް އާއްމުން ސޮއި ކުރަން ކުނޫޒްގައި މިރޭ ބޭއްވި ބައްދަލުވުމުގައި ޤާސިމް އިބްރާހީމް، ކުރީގެ ރައީސް މައުމޫން އަށް ތަޢުރީފް ކުރައްވައިފިއެވެ.\nޤާސިމް ވިދާޅުވީ ދިވެހިރާއްޖެ މިއަދު މިއޮތް ހާލަތާ ހަމަޔަށް ވާސިލްކުރުމުގައި 30 އަހަރު ވެރިކަން ކުރެއްވި ކުރީގެ ރައީސް މައުމޫން އަބްދުލްޤައްޔޫމް ކުރެއްވި މަސައްކަތަށް އޭނާ ހެކިވާ ކަމަށެވެ.\n"ޤައުމުގެ ހާލަތާއި، ތަޢުލީމީ ފެންވަރާއި މީހުންނަށް ތަންދޮރު އޮޅުންފިލުމާއި، ދުނިޔޭގެ އެކި ކަންކޮޅުތަކުގައި ހިނގާ މަސައްކަތްތައް ތަފާތު ގޮތެއްގައި އެނގޭނެ ވަސީލަތްތައް މެދުވެރިވެގެން ދިޔުމާއި، މި ފިކުރިއްޔާތު، މި އޮއިވަރު އަޅުގަނޑުމެންގެ ތެރެއަށް އައުމުން އެހިސާބުން އަޅުގަނޑަށް ކަށަވަރު ރައްޔިތުން އުފުލި އަޑާއެކު، އެމަނިކުފާނުވެސް ވިސްނައި ވަޑައިގެން އެކަމަށް މަގުފަހި ކުރެއްވިކަން އަޅުގަނޑު މިއީ ހަމަ ޔަޤީނުންވެސް ހެކިވާނެ އެކަކު. މިއަދު އަޅުގަނޑުމެންނަށް ކުރިއެރުންތަކެއް ލިބިގެން ދިޔައީ މިދެންނެވި ފިޔަވަޅުތަކުގެ މަތިން ކުރެވުނު މަސައްކަތުން،" ޤާސިމް ވިދާޅުވިއެވެ.\nމިރޭގެ ބައްދަލުވުމުގައި ވާހަކަ ދައްކަވަމުން ޤާސިމް ވިދާޅުވީ ޖުމްހޫރީ ޕާޓީ އިތުރަށް ފުޅާ ކުރުމަށް ކުރަމުންދާ މަސައްކަތުގެ ނަތީޖާތައް ފެންނަމުންދާއިރު، ފޮނި މޭވާ އާއި ފޮނި ނޫން މޭވާ ވެސް އަންނާނެ ކަމަށާއި، އަޑުއަހަން ބޭނުންވާ ކަންތައްތަކާއި، އަޑުއަހަން ބޭނުންނުވާ ކަންތައްތައްވެސް ހުންނާނެ ކަމަށެވެ. އަދި ފެންނަން ބޭނުން ނުވާ މަންޒަރުތައްވެސް ފެނިގެން ދާނެ ކަމަށާއި، އެހެންކަމުން ހިތްވަރާ އެކު މަސައްކަތް ކުރަން ޖެހޭނެ ކަމަށް އެމަނިކުފާނު ފާހަގަކުރެއްވިއެވެ\nރާއްޖޭގެ އެންމެ ތުއްތު އެއް ހާފިޒު، ޔޫސުފް ބިން މާޒިން އާ މިއަދު ދިމާވުމުގެ ފުރުސަތު ލިބުމުގެ ނަސީބު ލިބުމާ ބެހޭގޮތުން ޤާސިމް ވިދާޅުވީ އެކަމާ ގުޅިގެން ވަރަށް ބޮޑަށް އުފާވާ ކަމަށެވެ. އަދި އެ ތުއްތު ކުއްޖާގެ މައިންބަފައިންނަކީ ނަމޫނާ ބައެއް ކަމަށް ޤާސިމް ވިދާޅުވިއެވެ.\n"މި ދިވެހި އުއްމަތުގެ ކޮންމެ މަޔަކާއި، ބަފަޔަކީ މިފަދަ ޙިދުމަތްތެރި އަދި ވިސްނުންތެރި، މަޔަކާއި، ބަފަޔަކަށް ވުމަށް އެދެން. އެ ދަރިފުޅަށް އެ ދެމައިން ކޮށްދެއްވި ޙިދުމަތަށް ޝުކުރު ދަންނަވަން. އެ ތުއްތު މާޒިން އަށް ﷲ ސުބްހާނަހޫ ވަތަޢާލާ ބާއްޖަވެރިކަން މިންވަރު ކުރެއްވުން އެދި ދުޢާ ކުރަން." ޤާސިމް ވިދާޅުވިއެވެ.\nޑިސެމްބަރު 4, 2019 01:44\nޤާސިމް ވިދާޅުވީ ދިވެހިރާއްޖެ މިއަދު މިއޮތް ހާލަތާ ހަމަޔަށް ވާސިލްކުރުމުގައި 30 އަހަރު ވެރިކަން ކުރެއްވި ކުރީގެ ރައީސް މައުމޫން އަބްދުލްޤައްޔޫމް ކުރެއްވި މަސައްކަތަށް އޭނާ ހެކިވާ ކަމަށެވެ އެއީ ތެދެއް ބިންތައް ހިސޯރުކޮއް ގޯތިގެދޮރައް ރައްޔަތުން އަޅުވެތިކުރި އެމްއެސްއެލް ގައި އޮއް 98 ބޯޓްތައް ހުލިކޮއްލި ގައުމުގެ އާބާދީ ދޭތެރެ ދުރުކުރިކުރީނުން މަހައް ފަރައް ދާނެހާވެސް މީހަކުނެއް ޑުރަގް މުޅިގައުމުގައި އުފެދުނު ފުލެޓްގެނަމުގައި ރައްޔަތުންނައް ގެސްޓްހައުސް ހިންގަނއފެށި މިހެންގޮސް ކިޔާނެ ކަމެއްނެއް\nޑިސެމްބަރު 4, 2019 05:22\nމި އީ ހަމަމިޤަ އުމަށް އިޚްލާޞްތެރިންބާ؟ ވަކިބަޔަކު ރަމަންރަމަންފޯލިކުޅުމުގަ އި ހޭބޯނާރާ އުޅޭ އިރުމިޤަ އުމު އޮ އިފަ އްސިޔަށްވަ އިފަ އްސިޔަށްދާން ހުންގާނުނަގާފަ ދޫކޮށްލަނީ ހަމަ އިޚްލާޞްތެރިންތޯ؟؟؟\nޑިސެމްބަރު 4, 2019 06:04\nތިއީ ހިތްހެޔޮކަމާއިއެކު ކުރެއްވި ތައުރީފެއްނޫން؛ ފަހަތުގައިވަނީ 2023 އިންތިޚާބަށް ރ.މައުމޫނުގެ ތާއީދު.\nޤާސިމެވެ. 2008 ގައި ރ.މައުމޫނުގެ ވެރިކަން ވެއްޓުނީ ޤާސިމް ބޮޑް ޚަރަދުކޮށް އެމްޑީޕީގެ ފަހަތަށްއަރާ ރާއްޖެ ފުނޑާލުމުގެ ބާބު ފެށުމުންނެވެ ..ރ.މައުމޫން 2008 އިން 2013 ރާއްޖޭގެ ވެރިކަން ކުރެއްވިނަމަ މިފަދަ ނ8ކަމެތި ހާލަތަކަށް ޤައމު ނައަންނާނެވެ...ޤައުމެއްނެތެވެ...ފަނާވެއްޖެ..\nދީން ފުނޑާލަނީ؛ ތިބޭފުޅާ އަތުން ފައިސާކޮޅެއް ހޯދަން ބަޔަކު ސޮއިކުރިޔަސް ..ވެރިކަމަށް އައުމަށް ވޯޓް ނުދޭނެ...\nޑިސެމްބަރު 4, 2019 07:27\nގާސިމް ކޮސްނުގޮވާ، ގަ އުމު މި އަނދަވަޅަށް ވަ އްޓަން ތި ދެމީހުންކުރި ބުރަ މަސަ އްކަތަށް އައ އްސަރިބަހާ އި ސާބަސް،\nޑިސެމްބަރު 4, 2019 07:57\nޣާސިމަކީ ލަދުހަޔާތް ކުދަކަމުގެ ލާމަސީލު މިސާލެއް މަމޫނު ވެރިކަމުން ބާލަންވެސް މުޅިރާއްޖެތެރޭގަ ދުވެ ރޮައެކަލަގޮވާ ހެދިދުވަސް ހަނދާން ނެތުނީތޯ\nޑިސެމްބަރު 4, 2019 08:02\nމި ބޭބެ ވެސް މުސްކުޅިވީމަ އުޅޭ ގޮތެއް ދޫނި ބުނީ ލާރި ގަނޑު ދެކެޔޯ އޭނަ ލޯބިވަާނިީ ތީތި ކަޑަޔޯ\nމަނިކުފާނުގެ ދެކަނބަލުންވެސް ވަޒީފާތައް ދޫކޮށްލައްވާ ދަރިން އެގޮތަށް ގެންގުޅެންވީނޫންތޯ؟އެކުދިން ހާފިޒުންނާއި ޤާރީންނަށް ހައްދަވަން މަސައްކަތްކުރަންވީނޫންތޯ؟ އެހެންމީހުނަށް ބުނެދޭން އުޅޭނެކަމެއްނެތް.\nޑިސެމްބަރު 4, 2019 10:26\nކުދިންކޮޅުގެ ސާވިސްޗާޖް ދިރުވާލުންނޫން ކަމެއް މީނަ ނުކުރެޔޭ...


Mihaaru huri agah hiyaa Flat nuganevey faraaththakah Subsidies eh dheyn Member Saleem husha halhuvvaifi - One Online\nމިހާރު ހުރި އަގަށް ހިޔާ ފްލެޓް ނުގަނެވޭ ފަރާތްތަަކަށް ސަބްސިޑީއެއް ދޭން މެންބަރު ސަލީމް ހުށަހަޅުއްވައިފި\nކުރީގެ ރައީސް އަބްދުﷲ ޔާމީން އަބުދުލްގައްޔޫމުގެ ވެރިކަމުގައި ހިންގި ހިޔާ މަޝްރޫއުގެ ދަށުން ފުލެޓް ލިބިފައިވާ ފަރާތްތަކުގެ ތެރެއިން، ފުލެޓް ދޫކޮށްފައިވާ އަގުގައި ފްލެޓް ނުގަނެވޭ ފަރާތްތަކަށް ޓާގެޓެޓް ސަބްސިޑީއެއް ދިނުމަށް ރައްޔިތުންގެ މަޖިލީހުގެ ހޯރަފުށީ ދާއިރާގެ މެމްބަރު އަހުމަދު ސަލީމް މަޖިލީހަށް ހުށަހަޅުއްވައިފިއެވެ.\nސަލީމް މިގޮތަށް ހުށަހެޅުއްވީ، ފުލެޓުތައް ދިނުމަށް މި ސަރުކާރުން ކަނޑައެޅި އަގުތައް އޮޅުވާލަން މަސައްކަތްކުރުމުގެ އިތުރުން، އެ މަޝްރޫއު ހިންގުމުގައި ބޮޑެތި ޖަރީމާތަކެއް ބަޔަކު ހިންގާފައިވާ ކަމަށް ބުނެ އެ ފަރާތްތަކުގެ މައްޗަށް ޖިނާއީ ތަހުގީގެއް ހިންގައި ގާނޫނީ ފިޔަވަޅު އަޅަން ގޮވާލައި ރައްޔިތުންގެ މަޖިލީހަށް ހުށަހެޅި މައްސަލައިގެ ބަހުސްގައި މިއަދު ވާހަކަ ދައްކަވަމުންނެވެ.\nސަލީމް ވިދާޅުވީ ފުލެޓްތަކުގެ މައްސަލައިގައި ކަންބޮޑުވެ ހިންހަމަނުޖެހެނީ، ބޯހިޔާވަހި ކަމަށް ހެދި އެތަންތަން ލިބުނު ފަރާތްތަކަށް އެތަންތަނަކީ ހިޔަލަކަށް ނުވާތީ ކަމަށެވެ. އަދި ކުރީ ސަރުކާރުން އެ މަޝްރޫއު ފަށާފައި ވަނީވެސް ގޯސްކޮށް ކަމަށްވެސް ވިދާޅުވިއެވެ.\nއެގޮތުން އެ މަޝްރޫ ކުރިއަށް ގެންދަން ތިން ޕާޓީއަކުން ބިޑު ކުރި ނަމަވެސް މަޝްރޫއު ހަވާލުކުރީ އެންމެ އަގުބޮޑުކޮށް ހުށަހެޅި ފަރާތަށް ކަމަށާއި އެ ފަރާތުން ހުށަހެޅީ 62000 ޑޮލަރަށް ޔުނިޓެއް ހެދުމަށް ކަމަށް ވިދާޅުވިއެވެ. ދެން އޮތް ދެ ޕާޓީގެ ތެރެއިން އެއް ޕާޓީން ހުށަހަޅާފައި އޮތީ ޔުނިޓެއް 50000 ޑޮލަރަށް އަދި އަނެއް ޕާޓީން ހުށަހަޅާފައި ވަނީ ޔުނިޓެއް 55000 ޑޮލަރަށް ޖެހޭ އަގަށް ކަމަށް ސަލީމު ވިދާޅުވިއެވެ.\nއޭނާ ވިދާޅުވީ، ޔުނިޓެއް 55000 ޑޮލަރަށް ޖެހޭ އަގަށް އެ މަޝްރޫއު ހަވާލުކުރުމަށް ހައުސިން މިނިސްޓްރީގެ އިވެލުއޭޝަނުން ރައީސް އޮފީހަށްވެސް އޭރު ލަފާ ދެއްވި ކަމަށާއި ނަމަވެސް އެންމެ ފަހުން އެ މަޝްރޫއު އެވޯޑު ކުރީ ޔުނިޓެއް 62000 ޑޮލަރަށްޖެހޭ އަގަށް ކަމަށެވެ. އަދި އެކަމުންވެސް ކުރީ ސަރުކާރުގެ އިހުލާސްތެރިކަން ރައްޔިތުންނަށް ނެތްކަން އެނގިގެންދާ ކަމަށް ވިދާޅުވިއެވެ.\nއެކަމުގެ ސަބަބުން ދޮރެއް، ދޮރުފަތެއް، ތަށިމުއްޓެއް، ފަރުނީޗަރެއް ނެތް، އަދި ކުލަކޮޅެއް ލާފައިނުވާ 400 އަކަފޫޓުގެ ތަންކޮޅެއް 62000 ޑޮލަރަށް ރައްޔިތު މީހާއަށް ވިއްކަން ޖެހިފައިވާ ކަމަށާއި އޭގެ ބަދަލުގައި އެ އަށްވުރެން 20000 ޑޮލަރު އަގުހެޔޮކޮށް ހުރިހާ ކަމެއްް ފިނިޝިންއާއެކު 500 އަކަފޫޓުގެ ޔުނިޓެއް ވިއްކުމަށް މި ސަރުކާރުން ހަމަޖައްސާފައިވާ ކަމަށް ސަލީމް ވިދާޅުވިއެވެ.\nގުޅޭ ޓެގު ރައްޔިތުންގެ މަޖިލިސް މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ހިޔާ މަޝްރޫއު ކުރީގެ ރައީސް އަބްދުﷲ ޔާމީން އަހުމަދު ސަލީމް (ހޯރަފުށީ ދާއިރާ)


Mahchan goalhi medhah kurimathi lehvi Ibbe ah Dr. Shaheem ge thaaeedhu\nމައްޗަން ގޯޅި މެދަށް ކުރިމަތިލެއްވި އިއްބެ އަށް ޑރ. ޝަހީމްގެ ތާއީދު\n- 11 months ago0- މުހައްމަދު ޝާން\nރައީސް އަބްދުﷲ ޔާމީންގެ ސަރުކާރުގައި އިސްލާމިކް މިނިސްޓަރު ކަމާއި އަދި އޭގެ ފަހުން އިސްލާމިކް ޔުނިވާސިޓީގެ ޗާންސެލަރުކަން ކުރެއްވި ޑރ. ޝަހީމް ފޭސްބުކްގައި އާއްމުކުރެއްވި ބަޔާނެއްގައި ވިދާޅުވެފައިވާ ގޮތުގައި އަމިއްލަ ގޮތުން މައްޗަންގޮޅި މެދު ދާއިރާއަށް ކުރިމަތިލައްވާފައިވާ އިބްރާހީމް މުޙައްމަދު އަކީ އެބޭފުޅާގެ ކްލާސްމޭޓެއް ކަމަށެވެ.\n"ވަރަށް ކުޑައިރުން ފެށިގެން ރަޙުމަތްތެރިއެކެވެ. އޭނާއަކީ އަބަދުވެސް ވަރަށް މޮޅު ބޭފުޅެކެވެ. ކުޅަދާނަ ވާހަކަދެއްކުންތެރިއެކެވެ. ޢިލްމީ ބޭފުޅެކެވެ. ޢިލްމީ ޢާއިލާއަކަށް ނިސްބަތްވާ ބޭފުޅެއްވެސް މެއެވެ." ޑރ. ޝަހީމް ވިދާޅުވެފައިވެއެވެ.\nއިއްބެގެ ބައްޕާފުޅު ފަޟީލަތުއްޝައިޚު މުޙައްމަދު އިބްރާހީމް އަކީ ދިވެހިރާއްޖޭގައި އިސްލާމީ ދަޢުވަތު ފެތުރުއްވުމުގައި ބޮޑެތި ގޮންޖެހުންތަކާ ކުރިމަތިލެއްވި ބޭފުޅެކެވެ. މަދީނާގެ އިސްލާމީ ޔުނިވަރސިޓީން ތަޢުލީމު ޙާޞިލްކުރެއްވި ޝައިޚް މުހައްމަދު އިބްރާހިމް ވަނީ 90 ގެ އަހަރުތަކުގެ ތެރޭގައި ޖަލުގައި ލިބިވަޑައިގެންނެވި އިންސާނިއްޔަތާއި ޚިލާފު އަނިޔާތައް ތަހައްމަލު ކުރައްވައިފައެވެ.\nއެކަން ފާހަގަކުރައްވައި ޝަހީމް ވަނީ އެ ހިތްދަތި އަދި އުނދަގޫ ދަނޑިވަޅުގައި ވެސް ހިތްވަރު ކުރައްވައި އިއްބެ ތައުލީމް ޙާސިލްކުރެއްވުމަށް ކުރެއްވި މަސައްކަތަށް ޑރ. ޝަހީމް ވަނީ ތައުރީފް ކުރައްވާފައެވެ.\nޑރ. ޝަހީމް ވިދާޅުވި ގޮތުގައި އިއްބެ އަކީ ރައްޔިތުންގެ ޙައްޤުގައި އިޚުލާޞްތެރިކަމާއެކު ވަކާލާތު ކުރެއްވޭނެ ޤާބިލްބޭފުޅެއް ކަމަށެވެ.\nއަދި އިއްބެއަށް ތާޢީދު ކުރެއްވުމަށް ނިންމެވީ އޭނާއަކީ ރައްޔިތުންގެ މަޖުލީހުގެ މެންބަރެއްގެ ޙައިޘިއްޔަތުން އަދާކުރަންޖެހޭ ވާޖިބުތަކާ މަސްއޫލިއްޔަތުތައް އަދާކުރުމުގެ ޢިލްމާއި ފިކުރާއި ސިޔާސީ ތަޖުރިބާހުރި ބޭފުޅެއްކަމަށް ފެންނާތީވެ ކަމަށެވެ.\nޑރ. ޝަހީމް ވަނީ ފާއިތުވި ރިޔާސީ އިންތިޚާބުގައި އެބޭފުޅާއަށް ތާއިދުކުރެއްވި މައްޗަންގޯޅި މެދު ދާއިރާގެ އެންމެހާ ބޭފުޅުން އިއްބެއަށް ތާއިދުކުރައްވައި ވޯޓު ދެއްވުމަށް އެދިވަޑައިގެންފައެވެ.\nޯވޯޓުތައް އަލުން ގުނަން އެދުމަކީ ކުޅިވަރަކަށް ނަހަދާ: އީސީ010 months ago\nމަޖިލިސް19: ދަނގެތީ ދާއިރާއަށް ކާނަލް ނާޒިމް ހޮވިއްޖެ010 months ago\nއެޗްޕީއޭގެ އިލްތިމާސް: ވޯޓު ކިއުގައި ތިބޭއިރު ފެންބޯތި!010 months ago\nރައީސް ނަޝީދު އަނެއްކާވެސް މުޣުނީއަށް ތާއިދުކުރަނީ؟210 months ago\nޕީޕީއެމްގެ ތުޅާދޫ ދާއިރާގެ ކެނޑިޑޭޓް އަތީފަށް ކުރި ތާއިދު ނަގައިފި010 months ago\nކޯލިޝަން ޕާޓީތަކުން އެއްބާރުލުން ނުދޭނަމަ ފިޔަވަޅުއަޅަނީ311 months ago